text:
አባ መኰንን አማኑኤል - ከተማ ቫቲካን
ኣብ ዝሓለፈ ሶሙን ብቅ.ኣ.ር.ሊ.ጳ ፍራንቸስኮስ መራኸቢ ብዙኃን ንእትሓሊ ማሕበር ቅድስት መንበር ሓላፊ ክኾኑ ዝተሾሙ ፓውሎ ሩፊኒ ‘ሽሕ’ኳ ሓዲስ ተሰያሚ እንተኾንኩ ንመራኸቢ ብዙኃን እትሓሊ ማሕበር ቅድስት መንበር ንመልእኽቲ ወንጌልን ድምጺ ር.ሊ.ጳጳሳትን ኣብ ምዝርጋሕ ጥራይ ዘይኮነ ናይታ ሕያው ዝኾነት ቤተክርስትያን ኣፍሪቃ ዜናታትን ዓወታትኩምን ከምኡ እውን ንዘሎኩም ብደሆን ቃንዛን ክነቃልሕ ስንድዋት ምዃና እገልጸልኩም` እንክብሉ ናብቶም ተጋባእቲ ኣብ ዝጸሓፍዎ መልእኽቲ ቅርበትን ምትሕብባርን መራኸቢ ብዙኃን እትሓሊ ማሕበር ቅድስት መንበር ንአበው ጉባኤ ገሊጾም፣
ሰላም ኢትዮጵያን ኤርትራን ተመሰሊሎም!
ዝሓለፈ ዓመት ካብ መጨረሽታ ወርሒ ጥቅምቲ ክሳብ ዕለት 5 ሕዳር 2017 ዓምፈ ብ7 ኣቦታት ዝቆመት ጉጅለ ማለት ልዑል ካርዲናል ዮሓንስ እንጁወ - ሊቀ ጳጳስ ናይሮቢ - ኬንያ ብፁዕ ሊቀ ጳጳስ አቡነ ቶማስ ሉቃስ ምሱሳ - ሊቀ ጳጳስ ብላንቲረ - ማላዊ ብፁዕ ሊቀ ጳጳስ አቡነ ሚካኤል ዲዲ - ሊቀ ጳጳስ ካርቱም - ሱዳን ብፁዕ ሊቀ ጳጳስ አቡነ ዮሓንስ ኦዳማ - ሊቀ ጳጳስ ጉሉ - ኡጋንዳ ብፁዕ አቡነ ዮሴፍ አንቶንይ ዚዚዋ - ጳጳስ ኪዪንዳ ሚትያና - ኡጋንዳ ጥቀ ክቡር አባ ፈርዲናድ ሉጎንዞ - ዋና ጸሓፊ ቤ/ጽሕፈት አመሰያ - ኬንያ ስለ ዕርቐ ሰላም ኣብ ኤርትራ ሓዋርያዊ ምብጻሕ ከምዝገበሩን ኣብ ኣርባዕቲኤን ኤጳርቅናታት ብምኻድ ብጸሎትን ብዘተን ሕብረቶም ከምዝገለጹ እንክምልከት ናይቲ ተልእኮ ቀንዲ ዕላማ ኣብ መንጎ ኢትዮጵያን ኤርትራን ንዘሎ ወጥሪ ናብ ንቡር ናብ ሰላም ንክምለሱ መንገዲ ንምእላሽ ነሩ፣ በዚ ከኣ ምስ ዝተፈላለዩ ሓለፍትን መራሕትን መንግሥቲ ኤርትራ ተራኺቦም ከምዝተዘራረቡን ምሉእ ተስፋ ከምዝነበሮምን ብዓቢ ሓጐስ ገሊጾም ተስፋ ሰኒቆምን ተስፋ ኣስኒቆምን ቡራኬኦም ሂቦም ተፋንዮም ነሮም፣
ዝሓለፈ ቅንያት ካቶሊካዊት ቤተክርስትያን ኢትዮጵያ ንመበል 19 ጉባኤ ማሕበር ኣባላት ረኪበ ጳጳሳት ምብራቕ ኣፍሪቃ ብዝድመቀ ኣገባብ ንምጽንባል ኣብ ትሸባሸበሉ ዝነበረትሉ እዋን ነቲ ንነዊሕ እዋን ክትሓዝኦ እሞ ኣብኡ ክትጽምብሎ ብማለት ኣብ ኣዲስ ኣበባ ንኣደራሽ ሚለንዩም ክትጥቀም ኣቅሪባቶ ዝነበረት ጠለብ ከምዝተሰረዘን ንካልእ ዓቢ ጉዳይ ከምዘድልዮምን ምስ ተሓበሩ መጀመርያ እንታይ ኮን ይኸውን ክበሃል ቀንዩ ድሒሩ ግን ፕረሲደንት ሃገረ ኤርትራ ምስ መሳርሕቶም ናይ ዕርቀ ሰላም ዑደት ክገብሩ ኣብታ ንስኹም ሱባኤ እትጅምራሉ ኣዲስ ኣበባ ኪኣትው እዮም ምስ ተባህሉ እሞ ነቶም ኣጋይሽ ምስ ተሓበረ ገሊኦም ጸሎትና ሰሚሩ ክብሉ ገሊኦም ከመይ ኮይኑ ብሓደ መዓልቲ ይኸውን ወይ ናይ ኣምላኽ ሥራሕ ክብሉ ጳጳሳት ኣብ ሱባኤ ስለዝነበሩ ሊቀ ጳጳሳት ካቶሊካዊት ቤተክርስትያን ኢትዮጵያን ናይቲ ማሕበር ኣቦመንበርን ዝኾኑ ብፁዕ ካርዲናል ብርሃነኢየሱስ ኣብቲ ጽንምብል ክርከቡ ብዘይምኽኣሎም ኣብቲ ዝተገብረ መኽፈቲ ጸሎት ንኣኦም ወኪሎም ዋና ጸሓፊ ካቶሊካዊ ቤትጽሕፈት ኢትዮጵያ ጥቀ ክቡር ኣባ ሓጐስ ሓይሽ እዮም ጸሎት ዝመርሑ፣ እዚ ኣጋጣሚ እዚ ንብዙሓት ኣድናቆትን ኣግራሞትን ዘትረፈ ኮይኑ ኩሎም ኣበው ማሕበር ኣባላት ረኪበ ጳጳሳት ምብራቕ ኣፍሪቃ ብሓባርን ብተናጸልን ነዚ ተጀሚሩ ዘሎ ጉዕዞ ሰላም ኢትዮጵያን ኤርትራን ደገፎም ገሊጾም፣
ኣብዚ ከምዚ ዝበለ ሁመት እዩ እምበር ዋና ሓላፊ መራኸቢ ብዙኃን እትሓሊ ማሕበር ቅድስት መንበር ፓውሎ ሩፊኖ ናብ ኣበው ጉባኤ ተሓድሶ ንኣገልግሎት ወንጌል እንክብሉ መልእኽቲ ዝጸሓፉ፣
ተሓድሶ ንኣገልግሎት ወንጌል!
ዋና ሓላፊ መራኸቢ ብዙኃን እትሓሊ ማሕበር ቅድስት መንበር ኣብ መልእኽቶም ኣብቲ ኣብ ከተማ ቫቲካን ብ1994 ዓምፈ ዝተኻየደ ንኣፍሪቃ ዝምልከት ፍሉይ ጉባኤ ሲኖዶስ ጳጳሳትን ስዒቡ ዝወጸ ኤክለስያ ኢን ኣፍሪቃ ቤተክርስትያን ኣብ ኣፍሪቃ ዝብል ሓዋርያዊ ምሕጽንታ ር.ሊ.ጳ ቅዱስ ዮሓንስ ጳውሎስ ካልኣይን ምልስ ብምባል ብዛዕባ ናይ ሰበኻ ረድዮታት ዘድሊ ወፍሪ ክግበር ብዝተማሕጸኖ እዚ ውሳኔ እዚ ከኣ ትንቢታውን ትብዓት ዝመልኦን ብምንባሩ ምስታ ድምጺ ር.ሊ.ጳ ዝኾነት ረድዮ ቫቲካን ጥቡቅ ምትሕብባር ብምግባር ኣብ ዓወት በጺሑ ኢሎም፣ እዚ ውህደትን ምትሕብባርን እዚ ሎሚ ከም ሎሚ ኣብ መራኸቢ ብዙሓን ናይ ቅድስት መንበር ዓቢ ናይ ተሓድሶ ጉዕዞ ረድዮ ቫቲካን እውን ነቲ ኣብ ዓለምና ዝረኤ ዘሎ ናይ መራኸቢ ብዙሓን ለውጥን ምዕባሌን ብምኽታል ኣካል ናይዚ ሓዲስ ዝቆመ መራኸቢ ብዙኃን እትሓሊ ማሕበር ቅድስት መንበር ኮይኑ ንኣገልግሎት ወንጌል ዘድሊ ተሓድሶ ንምግባር ትሸባሸብ ኣላ፣ ኣብ ኣፍሪቃ ምልስ ምስ እንብል ሎሚ እውን እንተኾነ ንዘመናዊ መራኸቢ ብዙሓን ቀንዲ ዓንዲ ሕቈ ዝኾነ ዲጂታል ዝበሃል ተክሎጂ ብብቅዓት ዘይበጽሐን ስለዘሎ ፍሉይ ቈላሕታ ክግበር ኣዘኻኺሮም፣
ፍሉይ ቈላሕታ ነታ ብቚዕ ኣገልግሎት ዲጂታል ተክኖሎጂ ዘይብለን ሃገራት!
ቅ.ኣ.ር.ሊ.ጳ ፍራንቸስኮስ መራኸቢ ብዙኃን እትሓሊ ማሕበር ቅድስት መንበር እንከቊሙ መጀመርያ ብቤትጽሕፈት መራኸቢ ብዙሓን ብዝብል ዝጀመረ እንክኸውን ንኩለን ናይ ቅድስት መንበር መጋበሪ መራኸቢ ብዙሓን ብሓደ ጠሚርካ ንዝለዓለ ውጽኢት ተሓድሶ ንምትእትታው እንክኸውን ብፍሉይ መንገዲ ዘሥመሩሉ ግን ‘ፍሉይ ቈላሕታ ነታ ብቚዕ ኣገልግሎት ዲጂታል ተክኖሎጂ ዘይብለን ሃገራት` ዝብል ሓሳብ ኮይኑ እዚ ተሓድሶ መራኸቢ ብዙሓን ናይ ቅድስት መንበር እውን ከም የማናይ ኢድ ቅዱስነቶም ብዙሓት ሃገራት ኣፍሪቃ ንዝርከብወን ገና ኣብ ምዕብልና ዘለዋ ብቊዕ ኣገልግሎት ዲጂታል ተክኖሎጂ ንዘይብለን ሃገራት ክዝንግዕ ወይውን ገዲፍወን በይኑ ክውንጨፍ ዘይሕሰብ እዩ፣ ረድዮ ቫቲካን ከም ቀደማ ብናይ ዘመንና ሓደስትን ምዕቡላትን ዲጂታል መጋበርን በቲ ናይ ቀደም ልሙድ ናይ ሓጸርቲ ማዕበላትን ምናዳ ኣብተን ገና እዚ ኣገልግሎት እዚ ዘድልየን ሃገራት ክትቅጽል እያ፣ ድሕሪ ቢሎም ነቲ ኣብ ላዕሊ ዝጠቀስናዮ ጉዕዞ ሰላም ኢትዮጵያን ኤርትራን ምስ እዚ ፍጻሜ ምግጣሙ ከኣ ንምሉእ ኣህጉር ኣፍሪቃ ናይ ተስፋን ሰላምን ብርሃን ክብሉ ገሊጾሞ፣
ንምሉእ ኣህጉር ኣፍሪቃ ናይ ተስፋን ሰላምን ብርሃን!
ዘደንቅ ኣጋጣሚ ብማለት ኣግራሞቶም ዝገለጹ ዋና ሓላፊ መራኸቢ ብዙኃን እትሓሊ ማሕበር ቅድስት መንበር ኣብ ምዝዛም መልእኽቶም ‘መበል 19 መደበኛ ጉባኤ ማሕበር ኣባላት ረኪበ ጳጳሳት ምብራቕ ኣፍሪቃ ኣብ ኣዲስ ኣበባን ኢትዮጵያን ኤርትራን ኣብ መንጎኤን ብዝተሓደሰ ድሌት ሰላም ዳግም ንክሃንጹ ዘርኣይዎ ድሌትን ብሓንሳብ ምግጣሙ ብሓቂ ዘደንቅ እዩ፣ ከምቲ ር.ሊ.ጳ ፍራንቸስኮስ ብዕለት ሓደ ሓምለ 2018ዓምፈ ኣብ ጉባኤ ኣስተምህሮ ጸሎተ መልአከ እግዚብሔር ዝገልጽዎ እዘን ክልተ ሃገራት ቀርኒ ኣፍሪቃ ኣብ መንጎ ብዙሓት ግጭታት ክዛተዩ ምድላዮም ንመላእ ኣህጉር ኣፍሪቃ ብርሃን ተስፋ እዩ` ዝበልዎ ንምሉእ ኣህጉር ኣፍሪቃ ናይ ተስፋን ሰላምን ብርሃን እዩ፣ እንክብሉ መልእኽቶም ዛዚሞም።


c: text/html

text:
ኣብ መንጐ ዝተፈላለያ ኣቢያተ ክርስትያን ሓድነት ዘነቓቕሕ ማሕበረሰብ ታይዘ ኣብ ኢጣሊያ ከተማ ቶሪኖ ናይ መንእሰያቱ ዓለም ሓቆፍ ዓውደ ርክብ ታይዘ ኣብ ኢጣሊያ ከተማ ቶሪኖ ንኽካየድ ከምዝወሰነን፡ ነዚ ምኽንያት ብምግባር ናይ ሰበኻ ቶሪኖ ሊቀ ጳጳሳት ብፁዕ ኣቡነ ቸሳረ ኖሲሊያ እቲ ኣብ ሰበኻኦም ዝተዓቀበ ቅዱስ መግነዝ ዘእግዚኣነ ንፍሉይ መንፈሳዊ ምርኢት ክቐርብ ምዃኑ ኣፍሊጦም፡ እዚ ናይ 2020 ዓ.ም. ፍልዩ መንፈሳዊ ምርኢት ቅዱስ መግነዝ ብትኽክል ድሕሪ 5 ዓመት ዝካየድ መንፈሳዊ ምርኢት ምዃኑ ክፍለጥ እንከሎ ኣብቲ ቅድሚ ሓሙሽተ ዓመት ዝተኻየደ መንፈሳዊ ምርኢት ካብ ውሽጥን ወጻእን ዝመጹ ልዕሊ ሓደ ሚሊዮን ዝግመቱ መንፈሳውያን ነጋዶ ከምእተሳተፉ ናይ ሰበኻ ቶሪኖ መግለጺ የዘኻኽር።
ስምዖን ተ. ኣርኣያ - ሃገረ ቫቲካን
እዚ ፍሉይ መንፈሳዊ ምርኢት ቅዱስ መግነዝ መበል 43 ስንዳአ ካብ ዕለት 28 ታሕሳስ 2020 ዓ.ም. ክሳብ ዕለት 1 ጥሪ 2021 ዓ.ም. ኣብ ዓለም ሓቆፍ ዓውደ ርክብ ማሕበረሰብ ታይዘ ዝቐርብ ከምዝዀነ ዝሓበሩ ብፁዕ ኣቡነ ኖሲሊያ ኣስዒቦም፡ ማሕበረሰብ ታይዘ በቢ ዓመቱ እቲ ዘካይዶ መንፈሳዊ ዓውደ ርክብ ኣብ ቶሪኖ ከተማ ንኸካይድ ምውሳኑ እቲ ማሕበረሰብ ምስታ ከተማ ዘለዎ ምትእስሳር ዘረጋግጽ ምዃኑ ኣብቲ ኣብ ፖላንድ ከተማ ውሮክላው ካብ ዕለት 27 ታሕሳስ 2019 ዓ.ም. ተበጊሱ ልዕሊ 15 ሺሕ ዝግመቱ መንእሰያት ኣሳቲፉ ወትሩ ኣብ ጉዕዞ ካብ ኣናስርካ ከይተቦንቆስካ ብዝብል ኣርእስቲ ተመሪሑ ክሳብ ዕለት 1 ጥሪ 2020 ዓ.ም. ኣብ ዝተካይደ መንፈሳዊ ዓውደ ርክብ ተሳቲፎም ኣብ ምምላሶም ኣብ ዝሃብዎ መግለጺ ሓቢሮም፡
ኣብቲ ቅዱስ መግነዝ ተሓቲሙ ዘሎ ወጅሂ ኢየሱስ ከነስተንትን እንከለና ንሕና ዘይኰንና ንሱ እዩ ዝርእየና፡ ንምድሓንና ክሳብ ክንደይ ከምእተሳቐየን እቲ ስቅያቱ ንናይ ፋሲካ ትንሳኤ መቕድም ምዃኑን ምንጪ ሕይወትን ተስፋን ንዅሉ ምዃኑ ንኸነስተውዕል ይድዕመና (ቅዱስ ኣቦና ር.ሊ.ጳ. ፍራንቸስኮ)
ዝብል ቃል ቅዱስ ኣቦና ጠቒሶም፡ እቲ መበል 43 ስንዳአ ኣብ ሰበኻ ቶሪኖ ንኽካየድ ዝብል ውሳኔ ማሕበረሰብ ታይዘ፡ ዓውደ ርክብ መንእሰያት ታይዘ ብሓባር ምስ ናይ ሰበኽ ቶሪኒ ናይ መንእሰያት ሓዋርያዊ ግብረ ኖልዎ ዝሓልዮ ቤት ጽሕፈት ብምትሕብባር ድሮ ምድላዋት ክጅመር እዩ ምስ በሉ፡ እቶም ኣብቲ ዓውደ ርክብ ንዝሳተፉ መንእሰያት ኣብ ቁምስናታት ሰበኻ ቶሪኖን ኣብ ኣባይቲ ስድራ ምእመናንን ክእንገዱ ከምዝዀኑ እውን ሓቢሮም፡ እቶም መንእሰያት ቅዱስ መግነዝ ዘግዚእነ ናብ ዝተነብረሉ ቅዱስ ስፍራ መንፈሳዊ ንግደት ክፍጽሙን ኣብ ፊት እቲ ቅዱስ መግነዝ ኣብ ዝካየድ ኣስተንትኖን ጸሎትን ክሳተፉ እዮም እንክብሉ ዝሃብዎ መግለጺ ከምዘጠቓለሉ ካብ ሰበኻ ቶሪኖ ዝወጸ መግለጺ ሓቢሩ።

robotstxt: allowed

filter: keep


text:
ዕድመ ንኩሉ ኤርትራዊ ተቐማጦ በይ ኤርያ፡ ንድርብ ባዓል ኣህጉራዊ ደቀንስትዮን በዓል ተጎሩባን
ንድርብ ባዓል ኣህጉራዊ ማዓልቲ ሰቂ ኣንስትዮን፤ ባዓል ቶጎሩባን ኣብ Oakland California ንቀዳም March 21 2009 ሰፊሕ ብዓል ብድምቀት ንኽውዕል ዓቢ ምድላውን ምሽብሻብን ይግበር ስለ ዘሎ፤ ኣብዚ ታሪኻዊ ድርብ ብዓል እዚ ናይ ወጋሕ ትበል ለይቲ ድሙቅ ጸወታ ክህልወና ስለ ዝኾነ፤ ንኹሉ ኤርትራዊ/ዊት ብሓበራ ብዘይ ኣፋላላይ ሽማግለ ኣዳለውቲ ብዓል ብ ኣብሮት ትዕድም።
ንድርብ ባዓል ኣህጉራዊ ማዓልቲ ሰቂ ኣንስትዮን፤ ባዓል ቶጎሩባን ኣብ Oakland California ንቀዳም March 21 2009 ሰፊሕ ብዓል ብድምቀት ንኽውዕል ዓቢ ምድላውን ምሽብሻብን ይግበር ስለ ዘሎ፤ ኣብዚ ታሪኻዊ ድርብ ብዓል እዚ ናይ ወጋሕ ትበል ለይቲ ድሙቅ ጸወታ ክህልወና ስለ ዝኾነ፤ ንኹሉ ኤርትራዊ/ዊት ብሓበራ ብዘይ ኣፋላላይ ሽማግለ ኣዳለውቲ ብዓል ብ ኣብሮት ትዕድም።


text:
Radio Erena: 11 Januray 2018
ግብጺ፣ ንልዕሊ ትሽዓተ ኣዋርሕ ኣጽኒዓቶ ዘላ ናይ ህጽጹጽ እዋን ኣዋጅ ንተወሳኺ ሰለስተ ኣዋርሕ ኣናዊሓ።
እታ ሃገር፣ ኣብ ቤተክርስትያን ድሕሪ ዘጋጠመ ሽበራዊ መጥቃዕቲ ምኽንያት ብምግባር ኣብ ሚያዝያ 2017 ዝኣወጀቶ ናይ ህጹጽ እዋን፣ ንተወሳኺ ሰለስተ ኣዋርሕ ተናውሕ ዘላ፣ ሃገራዊ ምርጫ ንምክያድ ኣብ እትዳለወሉ ዘላ እዋን’ዩ።
ኣብ ወርሒ መጋቢት 2018 ኣብ ዝካየድ ሃገራዊ ምርጫ፣ ፕረዚደንት ዓብደልፈታሕ ኣልሲሲ ክወዳደር ምዃኑ ዝሓበሩ ተንተንቲ ፖለቲካ ግብጺ፣፣ ኣብቲ ንሱ ክዕወተሉ ምዃኑ ብኣግኡ ዝንግረሉ ዘሎ ምርጫ ናዕብን ዕግርግርን ንኸይልዓል፣ እቲ ናይ ህጹጽ እዋን ኣዋጅ ክናዋሕ ከምዝተደልየ የረድኡ።
ግብጺ፣ ኣብ ኣብያተ ክርስትያን ድሕሪ ዝተኻየደ ተደጋጋሚ መጥቃዕታት፣ ናይ ህጹጽ እዋን ከምዝኣወጀት ዝዝከር ኮይኑ፣ ብመሰረት እቲ እዋጅ፣ ፖሊስን ሓይልታት ጸጥታን ብናዕብን ሽበራን ንዝጠርጠርዎ ዝኾነ ሰብ ብዘይ ውሳኔ ቤት ፍርዲ ናይ ምእሳር ሓላፍነት ተዋሂብዎም ኣሎ።
ላዕለዋይ ወትሃደራዊ ኣዛዚ ግብጺ ዝነበረ ዓብደልፈታሕ ኣልሲሲ፣ ብህዝቢ ንዝተመርጸ ፕረዚደንት መሓመድ ሙርሲ ኣብ 2013 ብወትሃደራዊ ዕልዋ ካብ ስልጣን ድሕሪ ምእላዩ፣ ኣብ 2014 ኣብ ዘካየዶ ምርጫ ከምዝተዓወተ ይዝከር።
====================


text:
ንአስታት ሸሞንተ ወርሒ አብ ልዕሊ ህዝቢ ትግራይ አንጸላልዩ ዝነበረ ናይ ጥፍአት ደመና፡ ብሓይልታት ትግራይ ድሕሪ ምቕንጣጡ፡ ሓራ ብምውጽኦም በዚ አጋጣሚ ንመላእ ህዝብን ሓይልታት ትግራይን እንዃዕ ሓጎሰኩም ንብል።
ብርግጽ ኣብ ልዕሊ ህዝቢ ትግራይ: ብወረርትን ዓመጽትን ዝወረዶም ግፍዕታት ዓለም ብዓለማ ዘደንገጸ ኩሉ ኣረሜናዊ ተግባራት ተጻዊሮም ኣብ ዝሓጸረ እዋን ብተአምራዊ ቅልጣፈ ንህዝቦምን ዓዶምን ሓራ ኣውጺኦም። በዚ ከኣ ህዝቢ ትግራይ ንምእማኑ ብዘጸግም ንውጹዓት ዓለምና መርኣያ ንምዃን በቒዖም።
እዚ ኩሉ ግፍዕታት ብስም "ምኽባር ሕጊ" አርባዕተ መንግስታት ሓቢረን ንኣዋርሕ ዝኣክል ብኣልማማ ምጽናት ህዝቢ፣ ነውራም ዓመጽ አብ ልዕሊ ደቀንስትዮን፡ ዝምታ ንብረት መንግስትን ህዝብን ትግራይ፣ ዓለም ብዓለማ ዝኾነነቶ ተግባራት ተጻእዊሮም ከቢድ ዋጋ ከፊሎም ብልዑል ወተሃደራዊ ሳይንስ ኣብ ሓጺር ግዜ ላዕለዋይ ኢድ ብምሓዝ ንጸላእቶም በታቲኖም ንምእማኑ ዘደንጹ ልዕሊ ሸውዓተ ሺሕ ሰራዊት ብምምራኽ፡ ንገሃነማዊ ትርኢት ዓመጽቲ ኣብኒኑ እንሆ ንህዝቡ ሓራ ብምውጻእ ናብ ሙሉእ ዓወት ይጉዓዝ አሎ።
ኩሎም እቶም ፈተውቲ ዲሞክራሲን ፍትሕን ሰላምን ዝኾኑ፡ ኣብዘን ዝሓለፋ ናይ ጸልማት እዋናት ኣብ ጎኒ ውጹዕ ህዝብ ትግራይ ደው ምባሎምን፡ ብምቕጻል ነዞም ዓመጽትን ጎበጥትን ብሕጊ ክዳነዩ ንምግባር ጀሚሪሞ ዘሎዉ ተበግሶ ንንእድ።
ናይዚ ዓወት ምስጢር ከአ ህዝብን ውድባትን ትግራይ ፍልልያቶም ወጊኖም ከም ሓደ አካል ብሙዃን፡ ንረብሓ ትግራይን ትግራዋይን ደው ብምባል ጸኒዖም ብምቅላሶ ተአምርታዊ ዓወት ኣመዝጊቦም።
ንሕናከ፡ ካብዚ እንታይ ንምሃር? ፖለቲካዊ ሓይልታት ኤርትራ ንሳላሳ ዓመት ዝአክል ጸረ ዓማጽን ፋሽሽታዊ ስርዓትን ዘካየድናዮ ቃልሲ ዕዉት ዘይሙኻኑ ዘማትእ አይኾነን። በዚ ከአ ክሳብ ክንደይ ወርቃዊ ግዜ ብምጥፋእ መኸራ ህዝብና አብ ምንዋሕ እጃምና ዝንኣኣስ ከም ዘይኮነ ንኩላትና ርዱእ’ዩ። በዚ ከአ ኩለን ፓለቲካዊ ውድባትን ካልኦት ሃገራውያን ምንቅስቃስን ንኡስ ፍልልያተን ወጊነን ብቀንዱ ጸረ ቀዳማይ ጸላኢ ደው ብምባል ዕድመ አረሜናዊ ስርዓት ንምሕጻር፡ እዋኑ ሕጂ ምዃኑ ብምእማን፡ ህጹጽ ተበግሶ ብምውሳድ ዕድመ ጸላኢ ንምሕጻር ሕጂውን ኣይረፈደን።
ዓወት ንውጽዓት አህዛብ
ውድቀት ንዓመጽትን ወረርትን
መግለጺ ደግሓኤ ቁ. 004
ሓምለ 3/ 2021


text:
ዝኸበርኩም ኣሕዋትን ኣሓትን! ደሓንዶ ሓዲርኩም!
ኣብዚ ሎሚ ኣብ ድሮ ልደት እንገብሮ ትምህርተ ክርስቶስ ንበዓለ ልደት መሰናደዊ ዝኾና ሓደ ክልተ ጉዳያት ንምስታንታን ከቅርብ እየ። ኣብ ቅዳሴ ለይቲ ልደት ኣብ ሥርዓተ ኣምልኾ ነቲ መልኣኽ ንጓሶት ዘበሰሮም ‘እንሆ፡ ሎሚ መድሓኒ ኣብ ዓዲ ዳዊት ተወሊድልኩም ስለ ዘሎ፡ - ንሱ ኸኣ ክርስቶስ ጐይታ እዩ፡ - ንዅሉ ህዝቢ ዚኸውን ዓብዪ ሓጐስ ኤበስረኩም አሎኹ እሞ፡ ኣይትፍርሁ።ምልክት ድማ እዚ ይኹንኩም፡ ኣብ መብልዕ ማል ብዓለባ እተጠቕለለ ሕጻን ደቂሱ ኽተረኽቡ ኢኹም፡ በሎም።’ (ሉቃ 2.10-12) ዳግም ይጋዋሕ።
ነቶም ጓሶት መሲልና ንሕና እውን ብመንፈስ ናብቲ እኖና ድንግል ማርያም ሕጻን ዝወለደትሉ መብልዕ ማል ቤተልሔም ገጽና ንጐዓዝ። ምኽንያቱ ከኣ ከምቲ ቅዱስ ሉቃስ ወንጌላዊ ዝብሎ ‘ኣብቲ ማሕደር ኣጋይሽ ስፍራ ስለ ዘይነበሮም ድማ፡ ኣብ መብልዕ ማል ኣደቀሰቶ’ (ሉቃ 2.7)። በዓለ ልደትከስ ናይ ኩሉ በዓል ኮነ። ዋላ እቶም ዘይኣምኑ ናይዚ ፍጻሜ እዚ ኣድናቆት ኣለዎም። እንተ ንክርስትያን ዘቦኡ ግን በዓለ ልደት ወሳኒ ፍጻሜ ኰይኑ ዘለዓለማዊ ቊልዒ እግዚአብሔር ንዓለም ዝወልዖ ኰይኑ ምስ ካልኦት ሓለፍቲ ፍጻሜታት ከደናግሮ ዘይብሉ እዩ። እዚ በዓል እዚ ብስምዒት ዝግበር ወይውን ንንዋታዊ ሃልኪ ዝበዓል ከይከውን ምጥንቃቅ የድሊ። ዝሓለፈ ሰንበት ብዛዕብ’ዚ ጉዳይ እዚ ብሰፊሑ ገሊጸ። ዘሎናዮ ናይ ሃልክን ጥቅምን ባህሊ ንበዓለ ልደት ጅሆ ከምዝሓዞ ገሊጸ ነረ። እዚ ፈጺሙ ክኸውን የብሉን በዓለ ልደት ንዋታውን ናይ ሃልክን በዓል ክኸውን የብሉን። ውህበታትን ሠናይ ምንዮትን ጥራይ እናገለጽካ ካብ እምነት ክርስትና ግን ባዶ እንተኾንካ ድኽነት እምነት ክርስትና ጥራይ ዘይኮነ ድኽነት ሰብኣውነት እውን ኣሎ። ስለዚኸስ ነታ መሠረት እምነት ክርስትናና ማለት ነቲ ቅዱስ ዮሓንስ ‘እቲ ቓል ስጋ ዀነ፡ ጸጋን ሓቅን መሊእዎ ኸኣ ኣባና ሐደረ። ክብረቱ ድማ ከም ክብሪ ናይቲ ሓደ ወዲ ነቦኡ ርኤና’ (1.14) እናበለ ዝገለጾ ሕመረት እምነትና ንምቅባል ዘደናግር ዓለማውነት ካባና ክነርሕቅ ኣሎና። ሓቅነት ልደትን ትርጉም ልደትን ሕመረት ልደትንከስ እዚ እዩ ካልእ ምንም የለን።
በዓለ ልደትከስ በቲ ሓደወገን ነቲ ዘደንቅ ታሪኹ ክነስተንትን እንክዕድመና ነቲ ደቂ ሰባት ብሓጢኣት ቈሲሎም ንሓቂ ሃሰስ ክብሉ ምሕረትን ድሕነትን ክደልዩ ዘሕለፍዎ ታሪኽ ነስተንትን በቲ ካልእ ወገን ከኣ ነቲ ክረኽበናን መድሓኒት ዝኾነት ሓቂ ክገልጸልናን ምስ እግዚአብሔር ዕርክነት ክንፈጥርን ምሳኡ ክነብርን ዝመጸ ሕያውነት እግዚአብሔር ነስተንትን። እዚ ኸኣ ትዕድልቲ ጸጋ እዩ። እዚ ጽሩይ ጸጋ እዩ ብወገና ምንም ዝተገብረ የለን ብናጻ እግዚአብሔር ዝዓደለና ዝግብኣና ኰይኑ ዘይኮነ ምሕረቱ ዓቢ ብምዃኑ ዘይግብኣና እውን እንተኾነ ዓዲሉና ኣሎ። ብዛዕባዚ ሓደ ቅዱስ ኣቦ ‘ኣብ ኩሉ ሕይወትኩም እሞ ፈትሹ ንዓለም ምሉእ ብኩሉ ኲርናዓት ፈትሹ ገለ ዝግብኣና ነገር ወይ ብጻዕርና ዝገበርናዮ ነገር ሃሰስ በሉ እሞ እንትርፊ ጸጋ ካልእ ክትረኽቡ ኣይትኽእሉን’ ይብሉ ነሮም። ኩሉ ብጸጋ ዝተዓደልናዮ እዩ እዚ ከኣ ጸጋ እዩ። ትዕድልቲ ጸጋ ኰይኑ ብዓቢኡ ብገርህነትን ሰብኣውነትን ልደት እንረኽቦ ጸጋ ካብ ልብታትናን ኣእምሮናን ንዝኾነ ዘይትስፉውነት ክቅንጥጠልና ምናዳ ኣብዚ ግዜና ብቅልውላው ሕማም ለበዳ ኮቪድ 19 ገኒኑ ንዘሎ ዘይትስፉውነት ክቅንጥጠልና እዩ። በዚ በዓል እዚ ነቲ ኣብ ልብና ኰይኑ ሸቀልቀል ዘብለናን ኣንፈትና ኣጥፊኡ ዝድህለናን ጉዳያት ክንሰግር ብግጭታትን ፍሽለታትን ከይተደሃልና ነቲ ኣብ ተኣፋፊ ሕጻን ተሰዊሩ ትሑትን ድኻን ሕጻን ምእንታና ሰብ ዝኾነ ኣምላኽ ክንረኽቦ ንኽእል። ካልኣይ ጉባኤ ቫቲካን እዚ ጉዳይ እዚ ንነፍሲ ወከፍ ዝምልከት እዩ እናበለ በዓለ ልደት ናይ ነፍሲ ወከፍ በዓል ምዃኑ ይገልጽ። ምናልባት ሓደ ካባኹም ዋእ ኣባቲ እቲ ቅድሚ ክልተ ሺሕ ዓመታት ዝተወልደ ኢየሱስ ንዓይከ ይምልከተኒዶ እንተበለ እወ ንዓኻ ይምልከት ንዓይውን ይምልከት ንነፍወከፍና ይምልከት። በዚ ከኣ እዚ ኣብ ላዕሊ ዝጠቅስናዮ ሰነድ ካልኣይ ጉባኤ ቫቲካን ኣብ ፍሥሓን ተስፋን ቁ.22 ‘ንሱ ብሰብኣዊ ኣእዳው ዓየየ ብሰብኣዊ ኣእምሮ ሓሰበ ብሰብኣዊ ድላይ ሰርሐ ብሰብእእዊ ልቢ ኣፍቀረ። ንሲ ካብ ድንግል ማርያም ብምውላዱ ከማና ሰብ ኮነ። እንትርፊ ሓጢኣት ከኣ ብኩሉ ነገር ንኣና መሰለ’ ይብል። ኢየሱስከስ ሓደ ካባና እዩ። እግዚአብሔር ብኢየሱስ ሓደ ካባና ኮነ።
እዚ ሓቂ እዝኸስ ዓቢ ታሕጓስ ከምኡ እውን ብዙሕ ትብዓት ይህበና። እግዚአብሔርሲ ካብና ርሑቅ ኣብ ሰማይ ኮይኑ ኣይኮነን ዝጥምተና ምስኪንነትና ኣየፍርሆን ብጥቃና ጐስዩና ኣይሓለፈን ሰውነት ሰብ ዝመስል ኣካል ኣይኮነን ዝለበሰ እንታይ ደኣ ባህርይ ትስብእትና ኩነታት ሰባት ምሉእ ብምሉኡ እዩ ለቢሱ። በቃ ከማና! ሓደ ካብና ኰይኑ። እንትርፊ ሓጢኣት ዋላ ሓደ ነገር ኣይገደፈን። እንኮ ነገር ካብ ሰብኣውነትና እትጐድሎ ሓጢኣት ጥራይ እያ። መላእ ዘመደ ኣዳምከስ ኣብኡ ኣሎ። ንዘሎና ዘበለ ኩሉ ለበሶ። ንዝኾናዮ ዘበለ እውን ኮነ። ንእምነት ክርስትና ንምርዳእ ከስ እዚ መሠረታዊ ጉዳይ እዩ። ቅዱስ ኣጎስጢኖስ ንዝገበሮ ጒዕዞ ለውጢ ዳግም እንከስተንትን ኣብ ኑዛዜ ዝብል ጽሑፉ ‘ነቲ ትሑት ኢየሱስ ሕጻን ንኣምላኸይ ንክቅበል ዚኣክል ትሕትና ኣይነበረንን ነቲ ብድኻምነቱ ዘስተምህሮ ዝነበረ ንምፍላጥ እውን ዓቅሚ ኣይነበረን’ (7,8) ቢሉ ይናዘዝ። እዛ ድኻምነት ኢየሱስ ዝብላ ኣየንቲ ኮን ትኸውን እንተበልና ምምሃሩ እዩ ምኽንያቱ ከኣ ፍቅሪ እግዚአብሔር ስለዝገልጸልና እዩ። በዓለ ልደትከስ ሥጋ ዝለበሰ ፍቅሪ ናይቲ ምእንታና ዝተወለድ ኢየሱስ ክርስቶስ ፍቅሪ በዓል እዩ። ኢየሱስ ክርስቶስ ናይቲ ኣብ ጸልማት ዝመላለስ ዝንበረ ሕዝቢ ዘብርህን ንህልውና ሰባትን ንብምልኡ ታሪኽን ትርጉም ዝህብ ብርሃን ደቂሰባት እዩ።
ዝኸበርኩም ኣሕዋትን ኣሓትን እዘን ሓጸርቲ ኣስተንትኖታት እዚአን ንበዓለ ልደት ብዓቢ ምስትውዓን ንክነብዕል ይሓግዛና። እንተኾነ ኣብዚ ክዝክሮ ዝደልዮ ካልእ ዓይነት ምስንዳው እውን ኣሎ። እዚ ኣብ ቅድሚ ኩልና ኣብ ዘሎ በዓቲ ልደት ክርስቶስ ብሱቊታ ቊሩብ ምስትንታን እዩ። በዓቲ ልደት ዝለዓለ ትምህርተ ክርስቶስ ናይቲ ፍጻሜ እዩ። ነዚ ሎሚ ክንበብ ዝሰማዕናዮ ቃለ ወንጌል በቲ ዓመት እት በቲ ዕለት እቲ እንታይ ከምዝተፈጸመ ዘርእየና እዩ። በዚ ሓሳብ እዚ ዓሚ ‘ዘደንቅ ምልክት’ እትብል መልእኽቲ ልደት ካብ በዓቲ ልደት ቅዱስ ፍራንቸስኮስ ጽሒፈ ነረ። ሎሚ ምልስ ኢልና እንተነንብባ ጽቡቅ ምኾነ። ካብ ትምህርቲ ቅዱስ ፍራንቸስኮስ ዘኣሲዚ ንገለ ግዜ ሕጻናት ክንከውን እሞ ኣብ ቅድሚ በዓቲ ልደት ንቅረብ ሽዑ ኢየሱስ ኣብ ልብና ክውለድ ንፍጻሜ ልደት ነስተንትን እሞ ነቲ ንእግዚአብሔር ኣብ መንጎና ክመጽእ ዝገደደ ዘደንቅ ፍቅሪ እግዚአብሔር ብኣድናቆት ነስተንትን። ነዚ ንክነደንቅ ጸጋ ኣድናቆት ክህበና ንእግዚአብሔር ንለምን። ኣብ ቅድሚ ክንድዙይ ጽባቄን ርሕራሔን ዝገልጽ ኣብ ድርኩዂት ልብና ዘሎ ዓቢ ምሥጢር ቈምናኸስ ንክነድንቆን ንክንረኽቦን ናብኡ ክንቀርብን ናብ ኩሎም ክንቀርብን ጸጋኡ ንለምን። እዚ ብርግጽ ኣብ ልብና ከምዝውለድ ክገብሮ እዩ። ዝሓለፈ መዓልቲ ምስ ሊቃውንቲ ሳይንስ እንክዘራረብ ብዛዕባ ሰብ ሰርሖ ኣፍልጦ ኣርትፊሻል ኢንተሊጀንስ ኣብ ሮቦ ነዕልል ነርና። እዚ ብዝተፈላለየ መደባትን ፕሮግራማትን ትሰርዕዎ ሮቦት ብምንም ተኣምር ክገብሮ ዘይክእል ጉዳይ እንታይ ኮን ይኸውን ኢለ ሓቲተዮም። ሓሲቦም ሓሲቦም ከኣ ገለ ሓሳባት ኣቅሪቦምለይ ኣብ መወዳእታ ግን ብዛዕባ ሓደ ጉዳይ ኩሎም ተሰማምዑ ሮቦት ክገብሮ ዘይክእል ርሕራሔ እዩ በሉ። ነዚ ሮቦት ክገብሮ ኣይክእልን። ሎሚ ንዓና ናብ እግዚአብሔር ዘቅርበና ከኣ እዚ እዩ። ቅድሚ ዝኣገረ ፈጣሪ ሰማያትን ምድርን ዝኾነ ከኣል ኩሉ እግዚአብሔር ብርሕራሔ ተደፊኡ ናብ ዓለም ዝመጽእ ነዚ ርሕራሔ እዚ ከኣ ስለዘካፍለና ርሕራሔ ደቂሰባት ናብ እግዚአብሔር ተቅረበና ከምኡ ናብ ኣሕዋትናን ኣሓትናን። ሎሚ ከም እዚ ርሕራሔ እዚ ብዙሕ የድልየና ኣሎ። ኣብ ቅድሚ እዚ ኣጓኒፉና ዘሎ ሓሳረ መከራ ርሕራሔ የድልየና ኣሎ። ሽሕ`ኳ ለበዳ ኮቪድ 19 ካብ ነንሕድሕድና ክንረሓሓቅ እንተቀሰበና ኣብ መብልዕ ማል ዘሎ ኢየሱስ ሕጻን ግን ንክንቀራረብ ርሕራሔ ከምዘድልየና እዚ ከኣ ንክንቀራረብ ጥራይ ዘይኮነ ሰባት ክንከውን እውን ከምዘድልየና ይሕብረና። ነዛ ጐዳና እዚኣ ንከተል! ብሩኽ በዓለ ልደት።


text:
ዕለት 14 ለካቲት 2021 ዓ.ም. ፍርቂ መዓልቲ ር.ሊ.ጳ. ፍራንቸስኮ ጸሎተ መልኣከ እግዚኣብሔር ኣዕሪጎም ምስ ኣብቕዑ ኣብ ዘስምዕዎ ቃል፥ ኮሎምቢያ ነቶም ካብታ እተዳቡዋ ሃገር ክስደዱ ንዝተገዱ ዜጋታት ኣብ ምድጋፍን ምእንጋድን ምክንኻንን ንእተካይዶ ዘላ ሰብኣዊ ጻዕሪ ጠቒሶም ምስጋና ከምዘቕረቡ ልእኽቲ ጋዜጠይና ዜና ቫቲካን ፍራንቸስካ ሳባቲነሊ ሓቢረን።
ስምዖን ተ. ኣርኣያ - ሃገረ ቫቲካን
ር.ሊ.ጳ. ፍራንቸስኮ ድሕሪ ዘዕረግዎ ጸሎተ መልኣከ እግዚኣብሔር ንሰበ ስልጣን ኮሎምቢያ ነቶም ካብ ክፍለ ዓለም ላቲን ኣመሪካ ናብ ሃገሮም ንዝኣትዉ ስደተይናታት ብዘቕርብዎ እንገዳን ሓገዝን ኣፍልጦን ሞሳን እንክህቡ፥
ሎሚ ብፍላይ ምስ ጳጳሳት ኮሎምቢያ ሓቢረ ነቶም ኣብ ኮሎምቢያ ንዝርከቡ ስደተይንታት ዜጋታት ቨነዝዌላ ውሑስ ግዚያዊ ኣቀባብላ ንምቕራብ ሰበ ስልጣን እታ ሃገር ንዘርእይዎ ዘለዉ ናይ እንገዳን ሓለዋን ምውህህዳን ሓላፍ ዝብል ጻዕሪ ኣፍልጦ ብምሃብ አመስግን
ከምዝበሉ ዝሓበራ ሳባቲነሊ ኣስዒበን፥
እታ ነዚ ሰናይ ተበግሶ እተሳልጥ ዘላ ሃገር ኣብ ውሽጣ እውን ብዙሕ ጸገም ዘለዋን ብዙሕ ሽግራት ዘጓንፋ ዘላ ሃገር ምዃኑ ዘዘኻኸሩ ቅዱስነቶም፥
እቲ ሓገዝ ዘቕርብ ዘሎ ሃገር ሓደ ሃብታ ሃገር ዘቕርቦ ዘሎ ዘይኮነ ኣብ ጐደና ምዕባለ እትርከብን ብዙሕ ናይ ምዕባለን ድኽህነትን ናይ ሰላምን ሽግራት ዝረኣየላን ዳርጋ ንሰብዓ ዓመታት ዝኣክል ዕጡቓት ሓይሊ ውግእ ዘካይዱላን ሃገር እያ . . . ይዅን ደኣ እምበር ምስ እዚ ዅሉ ጸገማት ነቶም ስደተይናታት ንኽትጥምትን ነቲ ጉዳይ ናይ ስደተይንታት ሕጋዊ ኣገባብ ክህልዎ ንምግባር እተርእዮ ዘላ ትብዓት አደንቕ። ንኮሎምቢያ አመስግን፥
ከምዝበሉ ኣፍሊጠን።
ናይ ኮሎምቢያ ብጹዓን ጳጳሳት፥ ንስደተይናታት ብሕጋዊ ኣገባብ ኣፍልጦ ምሃብ
ኣብ ዝሓለፉ መዓልታት ከምቲ ቅዱስ ኣቦና ዝገለጽዎ፥ ናይ ኮሎምቢያ ብጹዓን ጳጳሳት ኣብታ ሃገር ንዝኣትዉ ዘለዎ ስደተይናታት ዜጋታት ቨነዝዌላ መግንስቲ ሃገሮም ግዚያዊ ናይ ሓለዋ ድንጋጌ ዝብል ውሳኔ ኣብ ግብሪ ዘውዕሎ ዘሎ ኣሰራርሓ ድጋፎም ከምዘቕረቡ ክዝከር እንከሎ፡ ሕዚ ሕጊ እዚ ኣስታት ሓደ ሚሊዮንን ሸውዓተ ሚእቲ ሺሕ ስደተይንታት ቨነዝወላ ኣብታ ዝኣተዉላ ሃገረ ኮሎምቢያ ሕጋዊ ናይ መንበሪ ፍቓድ ክህልዎምን ኣብታ ሃገር ምንባሮም ሕጋዊ ዝገብርን ኣብ ናይ ኮሎምቢያ ናይ ዕዮ ሕይወት ተወሃሂዶም ክዋስኡ ዘብቅዕ ምዃኑ ሳባቲነሊ ኣፍሊጠን።
ሰብኣዊ ክብረት ንምንቕቓሕ
ናይ ኮሎምቢያ ብጹዓን ጳጳሳታ፥ ንስደተይንታትን ተመዛበልትን ግዳያት ዝውውር ሰባትን ስደተይናታት ምዃኖምን እዚ ኣጋጥሚምዎም ዘሎ ጸገም ንኣሉታዊ ፍርድን ንማሕበራዊ ንጽገትን ንዝኣመሰሉ ጸገማት ከምዘቓልዖም ሓቢሮም፡ ስደተይናታት ይኹኑ ብዘየገድስ ሰብ ኣብ ዝኾነ ይኹን ኩነትን ደረጃን ሕይወት ይሃሉ ሰብኣዊ ክብሩ ውሕስ ምግባር ከምዘድልን እቲ ዝቐርብ ዘሎ ሓገዝ መበቆልን ካበይን ብዘየገድስ ሰብኣዊ ክብረት ንኹሉ ኣብ ዝብል ተግባርን ኣረኣእያን ኣብቲ ናይ ሕዝቢ ኮሎምቢያ ተበግሶታት ዝንጸባረቕ ምዃኑ ኣመላኺቶም ከምዝነበሩ ሳባቲነሊ የዘኻኽራ።
እቲ ዝቐርብ ሓገዝ ግዚያዊ እውን እንተኾ እወታዊ እዩ
ኣብ ዝሓለፉ ቀረባ መዓልታት ናይ ኮሎምቢያ ብጹዓን ጳጳሳት ቤት ምኽሪ ናይቲ ብካሪታስ ዝጽዋዕ ናይ ኵላዊት ቤተ ክርስቲያን ጨንፈር ዋና ኣመሓዳሪ ናይ ማሕበራዊ ጉዳይ ሓልዮ ሓዋርያዊ ግብረ ኖልዎ ሓላፊ ብጹዕ ኣቡነ ሀክቶር ፋቢዮ ሀናኦ ጋቪሪያ ምስ ዜና ቫቲካን ኣካይዶምዎ ኣብ ዝነበረ ቃለ መሕትት፥ ኮሎምቢያ ዝተፈላለዩ ዓመጽ ዝረኣየላ ሃገር እውን እንተኾነት ነቲ ኣብዚ እዋን’ዚ ዘጋጥማ ዘሎ ውሕዘት ስደተይናታት ንምምሕዳር እተወስዶ ዘላ ስጉምቲ እወታዊ ምልክት እዩ፡ ግዚያዊ እውን እንተኾነ ካብ ሃገረ ቨነዝወላ ዝመጹ ንዘለዉ ስደተይናታት እትህቦ ኣቃልቦን እተቕርቦ ሓገዝን እንገዳን ነቲ ኣብ ውሽጣ ዘሎ ጸገም እውን መልሲ እዩ፡ ናብ ሕቡራት መንግስታት ኣመሪካን ንኽስደዱ ካብ እስያን ኣፍሪቃን እውን ዝመጹ ስደተይንታት እውን ብዙሓት እያቶም፡ ኣብ ኮሎምቢያ እትርከብ ካቶሊካዊት ቤተ ክርስቲያን ብዝከኣላ መጠን ሰብኣውን መንፈሳውን ሓገዝ ኣብ ምቕራብ ትርከብ ከምዝበሉ ሳባቲነሊ የዘኻኽራ።


text:
ዓላማ ናይ’ዚ ሚድያ’ዚ(ራኢ)
ብቐንዱ ናይ ሓኽፈን ኮሚኒኬሽን ኔትወርክ ናይ ሚድያ ስራሕ ንምስላጥ ዝቖመ ናይ ሚድያ ትካል እዩ:: ሓኽፈን እቲ ኣብ ኢትዮጵያን ቢሄር ተኮር ዝኾነ ስርዓት ኣልባ ጥቕዓት ኣብ ተጋሩ ክበፅሕ ምስ ጀመረ ነዚ መሰረት ጌሩ ዝጀመር ማሕበር እዩ:: ንዝኾነ ይኹን ጥቅዓት ዘይቕበል ንብዙሃን መገልገላይ ዝኾነ ነፃ ናይ ህዝቢ ሚድያ ኮይኑ ንኽሰርሕ ተዓጢቑ ዝተለዓለ እዩ::
1: ንሕብረተሰብና ፅሩይ ዝኾነ ሓበሬታ ምሕላፍ::
2: ንኹሎም ተጋሩ ዘተሓባርን ሓድነቶም ዘጠናኽርን ማእከላይ ኮር ኮይኑ ይሰርሕ::
3: ን27 ዓመት ውፅኢት ዝረኣናሉ ፈደራሊዝም ስርዓት ፅፈቱ ሓልዩ ክቕፅል ኣበርቲዕኻ ብሚድያ ኣቢልካ ምቕላስ::
4: ኣብ መንጎ ህዝብታት ምክብባርን ምፍቕቓድን ዝተመስረተ ማዓርነትን ሓድነትን ንኽህሉ ኣፀቢቕካ ምስራሕ::
5: ብሄር ተኮር ዝኾነ ይኹን ጥቕዓት ኣብ ሰብኣዊ መሰል ምግፋፍ ሓሊፉ ሃገር ዝብትን እቲ ቀንዲ ፀላኢ ሓድነትና ምኳኑ ፈሊጥና እዚ ኔትወርክ ሚድያና ብፅንዓት ኣትሪሩ ይቃለስ::
6: ህዝብታት ኣብ ሙሉእ ምፍቕቓድ ዘፅደቕዎ ሕገ-መንግስት ክኽበር ክምዘለዎ’ዚ ኔትወርክ’ዚ ዓቕሙ ብዝፈቐዶ ኣብ ሃገርና ሰላምን ዲሞክራስን ዝዓሰላ ሃገር ክትኸውን ውፍይነቱ ምርግጋፅ::
7: ኣብ ሃገርና ናይ ሚድያን ፕሬስን ነፃነት ክህሉ መባእታዊ ሓይሊ ዲሞክራሲ ምኳኑ ተረዲእና ገዛኢ ፖርቲ ይኹን መንግስቲ ነዚኦም ዕንቅፋት ከይኸውን ሚድያና ኣበርቲዓ ትቃለስ::
8: ዝተጀመሩ ናይ ልምዓት ጉዕዞ ሃገርና ኣብ ጫፍ ክበፅሑ ናይ ምድያና ኩለመዳያዊ ኣበርክቶ እትህበሉ ዝለዓለ ፃዕሪ ትገብር::
9: ምስ ዝኾነ ይኹን ሓይሊ:-ንሰላም ንዲሞክራሲ ንሓድነት:-ንማዓርነት ንልምዓትን ዝቃለስ ውዳበ ወይ ድማ(ሚድያ)እንተሃልዩ ሓቢራ ትሰርሕ ሚድያ’ያ::
10: ሚድያና ብቢሄር:-ብዓሌት:- ብሃይማኖት:-ቋንቋ:-ብዕድመ:-ብፆታ ብዚኦም ኣፈላላይ ንዝፈጠሩ ፀገማት ናይ ዚኣቶም ኣፋላላይና ናይ ጥሙር ሓድነትና መርኣያ ምኳኖም ተረዲኣ ኣበርቲዓ ትቃለስ::
11: ኣብ ክብርን ጥቕምን ህዝቢ ትግራይ ዝኾነ ይኹን ዘንፀላሉ ሓደጋ ሚድያና ብፅንዓት ትምክት::
12: ህዝቢ ትግራይን ውድብ ህ.ወ.ሓ.ትን ሓድነቶም ኣስጢሞም ታሪኻዊ ኣመፃፅእኦም ብምዕቃብ ንውሕስና ዘለዎ ረብሓን ናብ ዝለዓለ ዘትኣማምን ቁጠባውን ኢኮነሚያውን ብርኪ ንምስግጋር ሚድያና ዝካኣላ ኩሉ ክትገብር እያ::
13: ኣብ ከባቢና ምስ ዘለዋ ውዳበ ማሕበራት:-ንኣብነት:-ማሕበረሰብ ኮሚኒቲ ትግራይ:-ማሕበር ተጋሩ ስሜን ኣሜሪካ:-ማሕበር ልምዓት ትግራይ:-ማሕበር ደቂ ኣንስትዮ:-ማሕበር መንኣሰያት:- ናይ ቤት ትምህርቲ ኣልሞናያት ምስ እዚኣቶም ሓቢርካ ምስራሕ;ነዚኣቶም ብምጥንኻር ሚድያና ስሉጥ ናይ ልምዓትን ዲሞክራስን ንምምፃእ እጃማ ክተውፊ’ያ::
14: ኣብ ተጋሩ ናይ ፖለቲካ ኣፈላላይ እንተኣጋጠመ’ውን ትግራዋይ ኮይኑ ኣብ ትግራይ ተወሊዱ ንትግራይ ክብድል እቲ ዘጋጠመ ስለዘይኽእል ኣፈላላይ ብምልዛብ ብዘተ ብምፍታሕ ናብ ዝለዓለ ሓድነት ትግራዋይ ዝረጋገፀሉ መስርሕ ንምፍጣር ሚድያና ብሓላፍነት ክትሰርሕ’ያ::


text:
ናየ ኮቪዲ ሰርትፊኬት/ምስክር ወረቐት ስምልከት ሃበሬታ
1. ኮቪዲ ሰርተፊኬት/ምስክር ወረቐት አበይ የድልይ?
ካብ እለት 13/09/2021 ጀሚሩ አብ ዉሽቲ ኣብያተ-ምግቢ አብ መዘናጊይ ቦታት፣ መካነ አራዊት፣ ሙዘየም፣ መሃንበሲ ቦታት፣ አብ ዉሽቲ ድዳሎ ፕሮግራማት ብምልኦም ነይ ኮቪድ ሰርተፊኬት ካብ እድመ 16 ጀሚሩ ክህተት ግድን እዩ።
ሰርትፊኬት ከም ካርድ መረጋገጺ
ክልተ ጊዜ ናይ ኮሮና ቫየረስ ከምተከተብኪ /ከምተከትብካ
ካብ ሕማም ድሓውዩ (እዚ ማለት እንደገና ጥዑያት ምኮኖም ቅድሚኡ ምስ ኮሮናቫይስ እተተሓሓዘ ሕማም ብናይ ፒ. ሲ. ኣር. መርመራ ኣለዎ ብወግዒ ኺረጋገጽ እዩ)
ወይ እንተ ተመርሚርካ/ኪ (እዚ ማለት ኮሮና ምርመራ ወሲድካ ኔግቲፍ
ድብል ካብ 72 ሰአት ዘይነዉህ (PCR test)/ 48h (ቕልጡፍ ጸረ-ጀን ምርመራ የድልይ) ።
ኣብ ግዳም ኣብ ዚርከብ ኣብያተ-ምግቢ ምስክር ወረቐት ኣየድልን እዩ።
2. ወረቐት ምስክር ብኸመይ ክረክብ እኽእል?
እቲ ምስክር ወረቐት ድህሪ 2አይ ክትባት ወይ ድሕሪ ኔጋቲቭ ወይ ድሕሪኻ ሕማም ምስክር ወረቐት ምቅባል ይከአል እዩ ። እዚ ብኡንብኡ እንተ ዘይኰይኑ ኣብ ማእከል መርምራ ምህታት ይከአል እዩ (ነጥቢ 7 ርአ/ኢ) ።
3. እቲ ወረቐት ምስክር ብኸመይ እዩ ዚረጋገጽ?
እቲ ምስክር ወረቐት በቲ «COVID Certificate Check»-App ዚብል ኣፕሊኬሽን ጌርካ ኺርአ ይከኣል እዩ። እቲ ሰብ ስምካን ዕለት ልደትካን ይርኢ ስእሊ መንነት ካርድ ዝለዎ (ID ስዊስፓስ ወዘተ) የድልይ። ናይ ጥዕና ሓበሬታ ኣይርአን እዩ ። ክትምርምር ከለኻ ምስክር ወረቐት ሓበሬታኻ ኣብ ኤለክትሮኒካዊ መሳርሒ እቲ ቦታ ኣይኽዘንን እዩ።
4. ኣበይን ብኸመይን እየ ኽምርመር ዝኽእል ?
ካብ 11.10.2021 ኣትሒዙ ናይ ኮቪድ ምልክታት እንተ ዘይብልካ ኵሉ ናይ ኮቪድ ፈተናታት ክኽሰስ ይኽእል ኢዩ።
ኣብ ትሕቲ www.gsi.be.ch ኣብ ትሕቲ ኣርእስትታት Themen Coronavirus Testen ‚ኣበይ እየ ኽረክብ ዝኽእል ምርመራ ኮቪድ-19?‘ ደገፍ እንተ ኣልዩካ/ኪ ነቲ ፈተና ምውዳብ ወይ ምድጋፍ ሰልዲ ነቲ ኣብ ትሕቲ ነጥቢ 7 ዘሎ ኣድራሻታት ሕተቶ/ቲ ። ኣብ ስዊዘርላንድ ቅኑዕ ወረቓቕቲ እንተ ዘይብልካ ኣብ ትሕቲ ነጥቢ 7 ምስ ዚርከብ ኣድራሻ ተራኸብ/ተራኸቢ ኣብኡ ኸኣ ብኸመይ ክትፍተን ከም እትኽእል/ሊ ክግለጸልኩም እዩ ።
5. ኣበይን ብኸመይን እየ ክክተብ ዝኽእል?
be.vacme.ch ወብ ሳይት ኣቢልካ ብርእስኻ ነቲ ክክተብ ክትምዝገብ ትኽእል ኢኻ። ሓበሬታኻ
ብምስጢር ኪተሓዙ እዮም። ምስቲ ኣብ ትሕቲ ነጥቢ 7 ዘሎ ኣድራሻታት ክትራኸብ ትኽእል ኢኻ፣ ንሳቶም እውን ኪድግፉኻ እዮም ሕቶታትን ምጥርጣራትን እንተ ኣጋጢሙ ምዝገባ
6. ሕቶታትን ስግኣትን ደገፍን ንምርካብ ኣበይ ክድውል እኽእል?
ገለ ሕቶታት ወይ ምጥርጣራት እንተ ኣልዩካ/ኪ ምስ ማእከል ምኽሪ ተራኸብ/ቢ፣ ኵሉ ሓበሬታትካ/ኪ ብኽኢላን ክትሃዝ እዩ። ብምስጢር ድማ ይሕዙ።
Solidaritätsnetz Bern, 031 991 39 29 (ሰኑይ፣ ሮቡእ ፣ ሃሙስ ካብ ሰአት 9-12 ከም እውን ካብ ሰአት 14-17)
ብደይ ቆጸራ: ሰሉስ ካብ ሰአት 14-17, ሃሙስ 9-11h30, Schwarztorstrasse 76, 3007 Bern
Beratungsstelle für Sans-Papiers, 031 382 00 15 (ሰኑይ ካብ ሰአት 14-16)
ብደይ ቆጸራ: አርቢ ካብ ሰአት 3-7 (ብደይ ቆጸራ:), Effingerstrasse 35, 3008 Bern, 5. ደርቢ
7.ዝያዳ ሓበሬታ እንተ ደሊኻ ኣብ
Informationen zur Covid-19-Impfung | BAG (bag-coronavirus.ch) ብእተፈላለየ ቛንቋታት ዚርከብ ሓበሬታ
ሓበሬታ ኮሮና ቫይረስ: +41 58 463 00 00, መአልታዊ ካብ ሰአት 6-23
ሓበሬታ ኮቪድ ክትባት: +41 800 88 66 44, መአልታዊ ካብ ሰአት 6-23


text:
ኣብ ሆላንድ ከተማ ሮተርዳም ሰፊሕ ህዝባዊ ሰሚናር ዶር. ተወልደ ተስፋማሪያም (ወዲ ቫካሮ) ብድሙቕ ህዝባዊ ተሳትፎ ብዓወት ተኻይዱ።
ብቀዳም ዕለት 01-3-2014 ኣብ ሆላንድ ከተማ ሮተርዳም ኣስታት 300 ኤርትራዊያን ዝተሳተፉዎ ንህዝቢ ኤርትራ ሓድነቱ ኣደልዲሉ መጻኢ ወለዶ ኤርትራ ዘውሕስ፡ ብቅዋምን ሕግን እትመሓደር ኤርትራ ንምምስራት ንመሰልካን መሰል ህዝብኻን ደው ኢልካ ክትቃለስ ሓቦን ጽንዓትን ዘስንቕ፡ ሰፊሕ ህዝባዊ
ብቀዳም ዕለት 01-3-2014 ኣብ ሆላንድ ከተማ ሮተርዳም ኣስታት 300 ኤርትራዊያን ዝተሳተፉዎ ንህዝቢ ኤርትራ ሓድነቱ ኣደልዲሉ መጻኢ ወለዶ ኤርትራ ዘውሕስ፡ ብቅዋምን ሕግን እትመሓደር ኤርትራ ንምምስራት ንመሰልካን መሰል ህዝብኻን ደው ኢልካ ክትቃለስ ሓቦን ጽንዓትን ዘስንቕ፡ ሰፊሕ ህዝባዊ ሰሚናር ኣካይዱ። ዶር. ተወልደ ተስፋማሪያም(ወዲ ቫካሮ) ልክዕ ሰዓት 14፡30 ኣብ’ቲ ኣደራሽ ሰሚናር ክኣቱ ከሎ ኩሉ ተሳታፊ ሰሚናር ሓፍ ብምባል ብድሙቅ ጣቕዒት እንቛዕ ብደሓን መጻእካ ብምባል ተቐቢልዎ። ከም ናይ መግለጺ ሓጎሱን ናይዚ ዘካይዶ ዘሎ ሃገራዊ ምትእኽኻብን ምስጋናን ድማ ዕታር ዕምባባ ብኤርትራዊት ወይዘሪት ኣብ መድረኽ ተዋሂቡ።


text:
ሎሚ ታሕሳስ 1 ኣብ ዝዝከር ዘሎ ዓለምለኸ መዓልቲ ኤችኣይቪ/ኤድስ ዝወጸ ሓድሽ ጸብጻብ ደቂ ተባዕትዮ ዝያዳ ካብ ደቂ ኣንስትዮ ብሕማም ኤችኣይቪ ይሞቱ፡ እዚ ድማ ብስንኪ ምርመራ ብዘይምኽያዶምን ሕክምና ብዘይምክትታልን ምኳኑ እቲ ጸብጻብ ወሲኹ የረድእ።
ብመሰረት እቲ ሎሚ ዝወጸ ጸብጻብ ምስ ደቂ ኣንስትዮ ክወዳደር ከሎ ደቂ ተባዕትዮ ኩነታቶም ንምፍላጥ ምርመራ ኤችኣይቪ ከምዘየኻየዱን፡ እቶም ኩነታቶም ዝፈለጡ’ውን ሕክምና ከምዘይኸታተሉ ይግለጽ።
ብመሰረት ሓበሬታ ትካል ኤድስ ሕቡራት ሃገራት እዚ ኩነታት ኣብ ሃገራት ትሕተ ሰሃራ ኣፍሪቃ ዝገደደ ምኳኑ ብምሕባር ኣብዘን ሃገራት ምስ ኤች ኣይ ቪ ዝነብሩ ደቂ ተባዕትዮን ደቂ ኣንስትዮን ክወዳደር ከሎ 20 ሚእታዊት ጥራይ ካብቶም ደቂ ተባዕትዮ ብዛዕባ ኩነታቶም ከምዝፈልጡን እቶም ኤችኣይቪ ከምዘለዎም ዝፈልጡ’ውን ሕክምና ከምዘይከታተሉ እዚ ድማ ንምትሕልላፍ ሕማም ኤድስ ዓብይ ዕድል ዝህብ ምኳኑ ይሕበር።
ኣብቲ ትካል ላዕለዋይ ሓላፊ ስትራቴጂ ፒተር ጌይስ ምስቲ ሕማም ዝነብሩ ደቂ ተባዕትዮ ዝያዳ ደቂ ኣንስትዮ ከምዝሞቱ ይገልጹ። ንሶም ብምቅጻል ምክንያቱ ድማ ቁጽሪ አንንቲረትሮቫይራል ዝበሃል መድሃኒት ዝወስዱ ደቂ ተባዕትዮ ውሑድ ብምኳኑ የረድኡ። ብኣሃዛዊ መዓቐኒ ድማ ካብ ምስ ኤች ኣይ ቪ ዝነብሩ ደቂ ተባዕትዮ 47 ሚእታዊት ጥራይ ሕክምና ዝከታተሉ ክኾኑ ከለው 60 ሚእታዊት ደቂ ኣንስትዮ ግን ነቲ ሕክምና ይኸታተላ።
“ካልእ ዝተዓዘብናዮ ረቋሒ ድማ ካብ መንጎ ነቲ ሕክምና ዝኸታተሉ’ውን ውሑዳት ደቂ ተባዕትዮ እዮም ለውጢታት ዝዕዘቡን ዝስዕቡን፡ ስለዝኾነ ድማ ካብ ደቂ ኣንስትዮ ዝያዳ ደቂ ተባዕትዮ በኤችኣ ቪ/ኤድስ ይሞቱ።ኣብ 2016 ምስ ኤችኣይቪ ኤድስ ብዝተሓሓዝ ካብ ዝሞቱ ሰባት 58 ሚእታዊት ደቂ ተባዕትዮ እዮም።”
ብመሰረት ዓለምለኸ ጸብጻብ ምስ ኤችኣይቪ/ኤድስ ብዝተሓሓዝ ዘጋጥም ሞት ኣብ መላእ ዓለም ምጉዳሉ ይሕበር ይኹን ደአ እምበር ብመሰረት ትካል ኤድስ ሕቡራት ሃገራት ኣብ ዝሓለፈ ዓመት ጥራይ ኣብ መላእ ዓለም ኣስታት ክልተ ሚልዮን ሰባት ሓደሽቲ ሕሙማት ኤችኣይቪ ምህላዎምን ልዕሊ 1 ሚልዮን ድማ ምስ ኤችኣይቪ ኤድስ ብዝተሓሓዝ ምሟቶም ይሕብር።
ስለዝኾነ ድማ ሎሚ ታሕሳስ 1 ኣብ ዝዝኸር ዘሎ ዓለምለኸ መዓልቲ ኤድስ፡ ዓለምለኸ ውድብ ጥዕና ኣብ መላእ ዓለም ምስ ኤችኣይቪ/ኤድስ ንዝነብሩ 36.7 ሚልዮን ሰባት ኣገልግሎት ጥዕና ንምሃብ ዘካየዶ ወፍሪ ኣብ ምዕባይ ከምዝሰርሕ ሓቢሩ።


text:
ጋዜጣዊ መግለጺ ምጅማር ስሚናር ፖለቲካዊ ውድባት ኤርትራዊ ሃገራዊ ባይቶ ንደሞክራስያዊ ለውጢ
ኣሰናዳኢት ሽማግለ ካልኣይ ሃገራዊ ጉባኤ ንኩሉም ፖለቲካዊ ውድባት ኣባላት ኤርትራዊ ሃገራዊ ባይቶ ንደሞክራስያዊ ለውጢ በዝገብረቶ ጽውዒት መስረት፡ ሎሚ ዕለት 05 መጋቢት 2016 ኣብ ኣዲስ ኣበባ ንምዕዋት ካልአይ ሃገራዊ ጉባኤ ንረባረብ! ኣብ ትሕቲ ዝብል ጭርሖ፡ ካልኣይ ሃገራዊ ጉባኤ ንምዕዋት ብተገዳስነት ካብ ዝተፈላልዮ ኩርናዓት ዓለም ዝመጹ ኣቦ መንበራትን ኣባላት መረሕነታትን ፖለቲካዊ ውድባት ኤ.ሃ.ደ.ለ ዝተሳትፍዎ ሰሚናር ብወግዒ ስርሓቱ ጅሚሩ፡፡
ዕላማ’ዚ ስሚናር’ዚ ፖለቲካዊ ውድባት ኣብ ሰነዳት ንድፍታትን ካልኣይ ሃገራዊ ጉባኤን፡ ከመይነት ምክያድ ጉባኤን፡ ኣወዳድባኡን፡ ኣመዋውላኡን ብዝምልከት ኣብ ሓባራዊ ስምምዕ ንምብጻሕ ዝዓለመ እዩ። ዕዮታቱ ድማ ንዝመጹ ተኸታተልቲ ሰለሰተ መዓልታት ክቕጽል እዩ።
ኤርትራዊ ሃገራዊ ባይቶ ንደሞክራስያዊ ለውጢ ወድቀት ፍጹም ገባቲ ስርዓት ህግደፍ ንምቅልጣፍን፡ ከም መተካእታኡ ድማ ኣብ ብዙሕነት ዘትከለ ደሞክራስያዊ ስርዓት ንምትካልን ዝብህጉ ኩሎም ክፍልታት ሕብረተ-ስብ ኤርትራን ሓይልታት ደለይቲ ደሞክራስያዊ ለውጥን ብዝከየድዎ ድርብ ቃልስታትን ከቢድ መስዋእትን ዝተመስረተ ሰፊሕ ሃገራዊ ስሙር ግንባር ከም ምዃኑ መጠን፡ ኣብ ህልዊ ገድላዊ መድረኽ ዝሓሸ ናይ ቃልሲ መሳርሕን ዛጊት ካብኡ ዝሓሸ ዘይተረኸበሉን ብምዃኑ ክዕቀብ ይግባእ።
በዚ ኣጋጣሚዚ፡ ኢሰናዳኢት ሽማግለ ንመላእ ህዝቢ ኤርትራ ብሓፈሻ፡ ተቓውምቲ ፖለቲካዊ ሓይልታቱን ድማ ብፍላይ፡ ኣብ መስርሕ ህልዊ ተጋድሎና እናሻዕ ኣብ ህላወን ቀጻልነትን ሓድነትን ሃገራዊ ባይቶ ንዝጋጥምዎ ዝጸንሑን ዘሎዉን ዕንቅፋታት ብምስጋር፡ ንምዕዋት ካልኣይ ሃገራዊ ጉባኤ ኤርትራዊ ሃገራዊ ባይቶ ንደሞክራስያዊ ለውጢ ገድላዊ መሳርዓቶም ከጽምዱን፡ ገድላዊ ግደኦም ከዕዝዙን ትጽውዕ።
ዓወት ንፍትሓዊ ቃልሲ ህዝቢ ኤርትራ!!
ውድቀትን ስዕረትን ንምልካዊ ስርዓት ህግደፍ!!
ኣሰናዳኢት ሽማግለ ካልኣይ ሃገራዊ ጉባኤ
ኤርትራዊ ሃገራዊ ባይቶ ንዲሞክራስያዊ ለውጢ
05 መጋቢት 2016
Short URL: https://english.farajat.net/?p=10192


text:
መዝሙር ዘቅዱስ ያሬድ
ሆረ ኃቤሁ ዘስሙ ኒቆዲሞስ።
ምስባክ
ሐወጽከኒ ሌሊተ ወፈተንኰ ለልብየ፣
አመከርከኒ ወኢተረክበ ዓመጻ በላዕሌየ፣
ከመ ኢይንብብ አፋየ ግብረ ዕጓለእመሕያው።
ንልበይ ተዐዚብካዮ ብለይቲ በጺሕካዮ
መርሚርካንስ ገለ እኳ ኣይረኸብካን
ካብ ኣፈይ ክፍኣት ከይወጽእ ምኽረይ ቈሪጸ እየ።
መዝ.16፣3 (17-3)
ወንጌል ዮሓ.3፣1-10 ግ.ሓ.5፣38-ፍጻሜ ሮሜ.7፣1-19 1ይዮሓ.4፣18-ፍጻሜ
ቅዳሴ. ቅዳሴ ማርያም
ኣብ ዓቢይ ጾም ካብ ዝርከቡ ሸሞንተ ሰናብቲ እታ ሻብዓይቲ ሰንበትን ምስኣ ዘላ ሰሞንን ኒቆዲሞስ ተባሂላ ትፍለጥ። ጐይታናንመድኃኒናን ኢየሱስ ክርስቶስ ነዛ ክብርቲ ዕለት ስለዘብጽሓና ስሙ ዝተመስገነ ይኹን።
እዛ ሰንበት እዚኣ በዚ ስም ክትስመ ዝኸኣለት ማኅሌታይ ቅዱስ ያሬድ ኣብ ዝደረሶ ጾመ ድጓ፡ ኒቆዲሞስ ዝተባህለ ምሁረ ሕግ ለይቲለይቲ እናኸደ ብዛዕባ ምሥጢር ጥምቀትን ዳግም ምውላድን ካብ ጐይታ ከም ዝተማህረ እናጠቐሰ ነቲ ኣብ ዮሓንስ ወንጌል (ምዕራፍ፫) ንዝተጻሕፈ ታሪኽ ስለዝዝመረሉ እዩ። ርእሲ ናይቲ መዝሙር’ውን “ሖረ ኀቤሁ ዘስሙ ኒቆዲሞስ” ዝብል ኮይኑ “ወሀሎ አሐዱብእሲ እምፈሪሳውያን ዘስሙ ኒቆዲሞስ መልአኮሙ ለአይሁድ ዘሖረ ኀቤሁ ቀዲሙ ሌሊተ ወይቤሎ ለኢየሱስ ዕጓለ አንበሳ ሰከብከወኖምከ አንሥአኒ በትንሣኤከ” እናበለ ይዝምር።
ኒቆዲሞስ ምሁረ ሕገ መምህር ኣይሁድ ነበረ። ንሱ ድማ ካብ ፈሪሳውያን ወገን ኮይኑ ሓደ ካብቶም ኣሕሉቕ ፈሪሳውያን ነበረ።ፈሪሳውያን ድማ ካብቶም ቀንዲ ማኅበረ ኣይሁድ ኮይኖም ሕግን ሥርዓትን ኦሪት ልዕሊ ካልኦት ሓለውቲ ኢና ኢሎም ዝሓስቡዝነበሩ እዮም። ስለ ሕገ ኦሪት ድማ ኣዝዮም ቀናዕትን ምኩሓትን እንተነበሩ’ውን ነቲ ዝብልዎን ዝምህርዎን ዘይገብርዎ ግቡዛት ድማእዮም ነይሮም። ጐይታ ድማ ስለዚ ግብሮም ድማ ወቒስዎም እዩ። (ማቴ ፳፫፥፩-፴፮) ጐይታ’ውን ነቲ ምስሉይ ግብሮም ይቀልዖንብዙኅ ጊዜ’ውን ይወቕሶም ስለዝነበረን ብዙኃን’ውን ትምህርቲ ጐይታ እናሰምዑ ክስዕብዎን ተኣምራቱ እናረኣዩ ድማ ክሰሓቡንምስረኣዩ ብቅንእን ካልእን ምኽንያት ንጐይታ ይጻብዕዎ ነበሩ። ካብ ቅንኢ ሓሊፎም’ውን ምኽንያት እናፈጠሩ ከእስርዎን ክቐትልዎንይደልዩን ይመኽሩን ይፍትኑን ከምዝነበሩ ይፍለጥ። እቲ ክፋእ ናቶም ኣብኡ ጥራይ ዝተሓጽረ ዘይኮነሲ ብኡኡ ንዝኣምኑን ንሱ እቲነቢያት ዝተነበየሉ ክርስቶስ (መሲሕ) ምዃኑ ንዝምስክሩን ካብ ምኵራቦም ክፈልይዎም መምርሒ ክሳብ ምውጻእ በጺሖም እዮም።(ዮሓ ፱፥፳፪ ፲፪፥፵፪)
ኣብቲ ኣይሁድ ንጐይታ ብብዙኅ ዝተፈላለየ ርድኢትን ጥርጣረን ይርእይዎን ተንኰላት ይመኽሩን ኣብ ዝነበረሉ ዘመን ድማ እዩኒቆዲሞስ ዝነበረ። ኒቆዲሞስ ብተኣምራትን ትምህርትን ጐይታናን መድኃኒናን ኢየሱስ ክርስቶስ እንተተመሰጠ’ውን ኣይሁድከይቃወምዎ ክብል ግና ብሕቡእ ለይቲ ለይቲ ንጸልማት ከውሊ ገይሩ ናብ ጐይታ እናመጸ ይመሃር ነበረ። (ዮሓ ፫፥፩-፳፩) ጐይታድማ ነቲ መምህረ ኣይሁድ ሰብ መንግሥተ ኣምላኽ ክወርስ እንተደኣ ኮይኑ ቅድሚ ኵሉ ዳግማይ ካብ ማይን መንፈስን ክውለድከምዘድልዮ እናነገረ ምሥጢረ ጥምቀት ይምህሮ ነበረ። ኒቆዲሞስ ነዚ ዓቢ ኣፍ ደገ ኵለን ምሥጢራተ ቤተ ክርስቲያን ዝኾነ ምሥጢረጥምቀት ካብ ባዕሉ ሠራዒ ሕጊ ዝኾነ ጐይታ ምምሃሩ እግዚአብሔር ዝመረጾን ዝዓደሎን ኅሩይ ምዃኑ ዘርእይ እዩ። ኒቆዲሞስ ድማንትምህርቲ ጐይታ እናስተንከረ፤ ንዘይተረድኦ ድማ ይሓትት ነበረ። ጐይታ ድማ “መምህረ እስራኤል ኢኻ” እናበለ እናወደሰ በቲሓደ “ነዚ ዶ ኣይትፈልጥን ኢኻ” እናበለ ዘይምፍላጡ እናወቐሱ በቲ ካልእ ንኵሉ ክፈልጦ ዝግባእ ምሂርዎ እዩ፤ ብዛዕባ ውልድነትዘውህብ ጥምቀት ጥራይ ዘይኮነስ ብዛዕባ ፍቕሪ እግዚአብሔር፡ ካብ ሰማያት ምውራዱ፡ እምነት፡ ግብሪ፡ ፍርዲ ወዘተ ከምኡ’ውንስለ ድኅነት ዓለም ዝኸውን ስቕለቱን ምሳሌኡን ገሊጹሉ እዩ። ንዝተማህሮ ምሥጢርን ንዝረኣዮ ፍቕሪን ድማ ኣብ ልቡ የጽንሖንምንባሩ ድኂሩ ኣብ ዝሰዓበ መዋዕል ክንርዳእ ንኽእል ኢና። (ዮሓ ፯፥፶ ፤ ዮሓ ፲፱፥፴፰)። ኵሉ ፈሪሁ ኣብ ዝሃደመሉ፡ ብቀትሩ ካብመልዕልተ መስቀል ንጐይታ ኣብ ምውራድን ኣብ ምግናዝን ድማ እሙንን ፍቑርን ኮይኑ ተረኽበ። ከምቲ ጐይታ “እቲ ፍርዲ እዚእዩ፡ ብርሃን ናይ ዓለም መጸ፡ ሰብ ግና፡ ግብሮም ክፉእ እዩ እሞ፡ ካብ ብርሃንሲ ጸልማት ፈተዉ። ክፉእ ዚገብር ዘበለ ብርሃንይጸልእ እዩ እሞ፡ እቲ ግብሩ ምእንቲ ኸይዝለፍ፡ ናብ ብርሃን ኣይመጽእን። እቲ ሓቂ ዝገብር ግና፡ ብኣምላኽ እተገብረ እዩ እሞ፡ግብሩ ምእንቲ ኪግለጽ፡ ናብ ብርሃን እዩ ዚመጽእ።” ኢሉ ዝመሃሮ ድማ ብርሃን መረጸ። ናብ ብርሃን ድማ መጸ። ነቲ ብርሃን ድማረኸቦ።
ሎሚ’ውን ዘለዎም ዓለማዊ መዝነትን ሥጋዊ ክብርን ከምኡ’ውን ሃብቲ ዓለምን ልዑል ምህሮን ፍልጠትን ካብ ዘለዉዎ ጸልማትወጺኦም ናብ ናይ ክርስቶስ ብርሃን ከይመጹን ኣብ መንገዲ ሓቂ ከይመላለሱን ዕንቅፋት ዝኾኖም ኣዝዮም ብዙኃን እዮም። ኒቆዲሞስነዚኦም ዝኣመሰሉ ልዕልንኦም መዐንቀፊ ዝኾኖም ሰባት ዓቢይ ኣብነት እዩ።
ገለ ሰባት ብዝተማሃርዎን ብዘለዎም መንፈሳዊ ፍልጠት ንዝምክሑ’ውን መምህር ኮይንዎም እዩ። ኒቆዲሞስ ከምቶም መዛንኡ ብሥጋከቢሩ ክነብር እናኸኣለ ናብ ምንጪ ፍልጠትን መገዲ ሓቅን ዝኾነ ክርስቶስ መጺኡ ብትሕትና ይመሃር ነበረ። ኣምላኽ ድማ ንዓለምከግህዶ ብዛዕባ ካብ ዝመደቦ ምሥጢር ነቲ ሓደ መሊኡ ከሢትሉ እዩ። ገና ካብ ኣምላኽ ክንመሃሮን ከነስተብህሎን ዝግባእናምሥጢራት ስለዘሎ ቤተ ክርስቲያን’ውን ዓውዲ መዝገብ ምሥጢራቱ እያ እሞ ኵልሳዕ ብትሕትና ንመላለስ፤ ኣምላከ ቅዱሳንዘይንፈልጦ ምሥጢሩ ክገልጸልና እዩ። ኒቆዲሞስ’ውን ዘይፈልጦን ዝጐድሎን ከኣ ጽን ኢሉ ይሰምዕ ነበረ። ኣሰረ ፍኖት ኒቆዲሞስክንስዕብ መልእኽቲ እዛ ሰንበት እያ።
ኒቆዲሞስ ተጊሁ ለይቲ ለይቲ ነቲ ቃል እግዚአብሔር ብምስምዑን ፍቕሪ እግዚአብሔር ኣብ ልቡ ስለዘሕድረን ኣብቶም ምኩሓትንልዑላትን ኣብ ዝጋብኡሉ መጋብእያ ነቲ ሓቂ ክምስክር በቕዐ። ክፉእ ምኽሮም ድማ በቲ ናይ ሓቂ ትምህርቱ ገይሩ ቀልዖን፤ ነቶምምኩሓት ድማ ኣብ ጉባኤያቶም ኣሕፈሮም። ብሓቂ ስለ ሓቂ ኣብ ኵሉ መድረኽን ዓውድን እሙን ምዃን ዓቢይ ጸጋ እዩ።ኒቆዲሞስ’ውን ስለዚ ጕዳይ መምህር ሓቂ እዩ። ነታ ናይ ልቡ እምነት’ውን ኣብታ ሓቀኛ ሰዓት ኣግሂድዋ እዩ።
ኒቆዲሞስ ካብ ኣይሁድ ግብዝና ርሒቑ ብዘርኣዮ ኣትኅቶ ርእስ (ትሕትና)፡ ጐደሎኻ ምእማን፡ ምሥጢራት ንምቕባል ዝተዳለወኣልዕሎ ልቦና ምውናን፡ ስምዐ ጽድቅ (መስካሪ ሓቂ) ምዃን፡ ንቃለ እግዚአብሔር ዝነበሮ ትግሃት ለይቲ፡ ክሳብ መወዳእታ ምጽናዕንካልእን ካብኡ ክንመሃር ንኽእል። አማን ብአማን ኒቆዲሞስ ዓቢ መምህርና እዩ፤ ካብ ደምበ ምስሉውይነት “ሕይወት ኣይሁድ" ወጺኦም ናብቲ ኣቦታትና ቅዱሳን ዝተጋደሉሉ ደምበ ሓቀኛ ሕይወትን ብርሃንን ክጽምበሩ ዝግብኦም ኣለዉ እሞ ቤተ ክርስቲያንናንኸምዚኦም ትብህጎም እያ። ናይ ዘመንና ኒቆዲሞሳውያን’ከ ነቲ ብርሃን መዓስ ይርእይዎን የስተውዕልዎን ይኾኑ? ቅድስት ቤተክርስቲያና’ውን ኣብዚ ዕለት ንእኡ ምዝካራ ኣዝዩ ባህ ዘብል እዩ እሞ ኣብነቱ ስዒብና በረኸቱ ክንረክብ ቅዱስ ኣምላኽና ፍቓዱይኹነልና።
ከምኡውን በዚ ዕለት ኣብ ቤተ ክርስቲያንና ብዲያቆናት ዝተነበ ወንጌል ሓደ ዓቢ መልእክቲ ይመሓላለፈልና፣ (1ይ ዮሓ 4፣20) ‘’ ነቲዝረኣዮ ሓው ዘይፍቀረስ ነቲ ዘይረኣዮ ኣምላኽ ከፍቕር ኣይከአሎን እዩ’ሞ ንሓው እናጸልአስ ንኣምላኽ ኣፍቕሮ እየ ዝብል እንተሎ ንሱሓሳዊ እዩ። ነቲ ብከምኡ ዝተቐበልናዮ ትእዛዝ ‘’ እቲ ንኣምላኽ ዘፍቕሮ ንሓዉ ድማ የፍቕሮ ’’ እናበለ ፍቕሪ ብጽይ ይምህረና።ከምኡውን ኣብ ቀዳማይ ጴጥ.5፣3 ንኣምላኽ ምፍቓር ማለት ትእዛዛቱ ምሕላው ከም ዝነበረ ይነግረና ‘’እቲ ትእዛዛተይ ተቐቢሉዝሕሉ ንሱ እዩ ዘፍቕረኒ‘’ ይብለና እቲ ፍቕርና ዝጸምአ ኣምላኽ ፍቕሪ ደቂ ሰባት ገዲድዎ ሒወቱ በጃ ሂቡ ብፍቕሪ ከም ዝዐደገናሕጂውን ምስኡ ንክንነብር ፍቕሩ ከም ዘለና ክንገልጸሉን ናይ ፍቕሪ ትእዛዝ ብምሃብ ‘’ተፍቕረኒ እንተኮይንካስ ትእዛዛተይ ሓሉ’’ ኢሉእዩ ሕጉ ብፍቕሪ ዘንበረልና (ማር.8፣14) ሥግኡ ቆሪሱ ደሙ ኣፍሲሱ ብሞቱ ፍቅሪ ዝመሃረና ንሕናውን ነዚ ፍጹም ፍቕሪ እናዘከርናመግለጺ ፍትወትና ብፍቕሪ ብትሕትና ክንእዘዞ ይግባእ።
ከምኡውን በዚ መዓልቲ’ዚ መድኃኔ ዓለም ክርስቶስ ንዓና ንደቂ ሰባት ንምድሓን ኣብ ቀራንዮ ተሰቂሉ ዓቢ ፍቅሪ ዝገልጸልና ዕለት’ዩከምቲ ኣብ ዮሃ. 3፣16 “በቲ ሓደ ወዱ ዝኣመነ ዘበለ ኩሉ ናይ ዘልዓለም ሕይወት ምእንቲ ክረክብ እምበር ከይጠፍእሲ ፣ ኣምላኽንወዱ በጃ ክሳዕ ዝህብ ንዓለም ክሳብ ክንድ’ዚ ኣፍቀራ እምበአር ጐይታናን መድኃኒናን ኢየሱስ ክርስቶስ ክሳዕ ሞት ዘብጽሖ ፍቅሩንዓና ዝገበረልና ውዕለታት እናዘከርና ንሕጉ ብፍቅሪ ተገዚእና ንሓድሕድና እናተፋቀርና ነታ ሰማያዊት መንግስቱ ክንቅበል ናይኣምላኽ ቅዱስ ፍቓድ ናይ ኣዴና ቅዱስት ድንግል ማርያም ኣማላድነት ናይ ቅዱሳን ተራዳእነት ኣይፈለየና። ከም ግብርና ዘይኮነስ ከምምሕረቱ ድልዋትን ንቑሓትን ኮይንና ክንርከብ ቅዱስ ፍቓዱ ይኹነልና።
ምንጪ፡ ድሕረ ገጽ ማዕዶት
ወስብሐት ለእግዚአብሔር ።
ወለወላዲቱ ድንግል።
ወለመስቀሉ ክቡር።


text:
ብሪጣንያ ኣብ ግጭት ዘለዉ ከባቢታት ዝርከቡ ብሚልዮናት ዝቑጸሩ ሰባት ንክታበት ኮቪድ ዕድል መታን ክረኽቡ፡ ውዕላት ምቁራጽ ተኹሲ ክግበር ባይቶ ጸጥታ ሕቡራት ሃገራት ውሳነ ከሕልፍ ክጽውዕ`የ ትብል ኣላ-።
ሚንስተር ጉዳያት ወጻኢ ብሪጣንያ ዶሚኒክ ራዓብ፡ ነዚ ቫይረስ`ዚ ንምስዓር ብሓባር ተወሃሂድና ክንሰርሕ ሞራላዊ ግዴታ ኣለና ኢሉ።
ብሪጣንያ ነዚ ወርሒ`ዚ ነቲ 15 ሃገራት ዝኣባላቱ ባይቶ ጸጥታ ሕ/ሃ ብፕረዚደንትነት ትመርሕ ዘላ`ያ።
ሕቡራት ሃገራት ንምዕሩይ ዕድላት ክታበት ኮቪድ 19 ክደፍእ ጸኒሑ`ሎ። ሚንስተር ጉዳያት ወጻኢ ብሪጣንያ ልዕሊ 160 ሚልየን ሰባት ኣብ ሓደጋ ምስኣን ክታበት ኮቪድ ኣለዉ-ብፍላይ ኣብተን ግጭታት ዘለወን ከም የመን:ሶርያ: ደቡብ ሱዳንን ኢትዮጵያን ዝበላ ኢሉ።
ስለዚ እቲ ክታበት ተቐሪቡ ንዝርግሐ ድልው ኣብ ዝኾነሉ እዋን፡ ንድሕነትን ጸጥታን`ቶም ከተብትን ተኸተብትን ተባሂሉ ግዜያዊ ምቁራጽ ተኹሲ ክግበር ኣለዎ ኢሉ።
እዚ ኣገባብ`ዚ ኣብ 2001 ኣብ ኣፍጋኒስታን ንኣስታት ሽዱሽተ ሚልየን ቆልዑት ክታበት ፖሊዮ ኣብ ምሃብ ከም ዝተሰርሓሉ`ውን ብሪጣንያ ተዘኻክር።
ቅድሚ ሎሚ ብዋና ጸሓፊ ሕቡራት ሃገራት ኣንቶንዮ ጉተረዝ ቀሪቡ ዝነበረ ተመሳሳሊ ጻውዒት ምቁራጽ ተኹሲ ዘይምስምማዕ ኣጋጢምዎ ምናብሩ ይዝከር።
እዚ ሎሚ ረቡዕ ክካየድ ተመዲቡ ዘሎ ኣኼባ ባይቶ ጸጥታ- ቅድሚቲ ድሕሪ ጽባሕ ዓርቢ ዝካየድ ዋዕላ መራሕቲ ጉጅለ 7ተ`ዩ ዝኸውን ዘሎ-ንዕኡ ትመርሖ`ውን እንግሊዝ`ያ- ኣብ ኮቪድ 19 ክተተኩር ትጽቢት ኣሎ።


text:
ቅዱስ ኣቦና ር.ሊ.ጳ. ፍራንቸስኮ ዕለት 27 መጋቢት 2020 ዓ.ም. ኣብ ዓለም ተኸሲቱ ዘሎ ለበዳ ኮቪድ 19 ምኽንያት ዝሰፍሕ ዘሎ ሞትን ሕማምን ምኽንያትን እውን እቲ ለበዳ ከብቅዕ ኣብ ሰገነት ቅርዓት ቅዱስ ጴጥሮስ፡ ኵሉ በዚ ሕማም ተላገብ ምኽንያት ኣብ ቤት ኣብ ዝተወሸበሉ እዋን ምእመናን ክሳተፉሉ ዘይከኣሉ እውን እንተነበረ፡ ብናይ መላእ ዓለም መራኸቢ ብዙሓት ዝተመሓላለፈ፥ “ጐይታ ንዓለም ባርኽ፡ ናይ ኣካል ጥዕና ጸግወናን ልባትና ኣጸናንዕ፡ ንስኻ ትከናኸነና” ዝብል ጸሎት ደጊሞም፡ ኣስተንትኖ ኣብ ቅድሚ ቅዱስ ቁርባንም ቡራኬ ቅዱስ ቁርባንን ንሮማ መላእ ዓለምን ናይ ምሉእ ሓጢኣት ስርየት ከምዝሃቡን ልኡኽ ጋዜጠይና ዜና ቫቲካን ኣመደዮ ሎሞናኰ ሓቢሮም።
ስምዖን ተ. ኣርኣያ - ሃገረ ቫቲካን
ዝናም ኣብ ዝነበረሉን ቅርዓት ቅዱስ ጴጥሮስ ብዘይ ሓደ ምእመን ጥልቂ ጽሞናን ኣብ ዝወሓጦ ሃዋሁ ቅዱስነቶም ነቲ ናይ መላእ ሕዝቢ ዓለም ጸሎትን ተስፋን ናቶም ገይሮም ኣብ ዘዕረገዎ ጸሎት፡ እቲ ዝረአይ ዘሎ ዓቢይ ስግኣት፡ መጻኢ ድቡንን ዘየለን ኣብ ዝምስለሉ ዘሎ እዋን ዓቢይ ጾም፡ ልክዕ ብናይ ሮማ ሰዓት ኣቆጻጽራ ሰዓት ሽዱሽተ ናይ መላእ ሕዝቢ ዓለም ተስፋ ዝተሓትሞ ኵላዊ ጸሎት ከምዘዕረጉን፡ ሕዝቢ ኣብ ከቢድ ፈተና እውን እንተዀነ ናብ እግዚኣብሔር የማዕድው።
ኣብ ኣፈት ባዚሊካ ቅዱስ ጴጥሮስ ቅዱስ ምስሊ ቅድስተ ማርያም ድሕነት ሮማውያንን ኣብ ቤተ ክርስቲያን ቅዱስ ማርቸሎ ዝርከብ ተኣምራዊ ምስሊ ስቑል ኢየሱስ ተነቢሩን ኣብ ቅድሚ እግዚኣብሔርን ቅዱሳት ምስልታትን እቲ ዘሰንብድ ለብዒ ኮቪድ 19 ከብቅዕ ናይ ኵሉ ህዝበ እግዚኣብሔር ጸሎት ናቶም ገይሮም ጸሎት ልመናን ምህለላን ከምዘቕረቡ ሎሞናኰ ሓቢሮም።
ኵሉ ልክዕ ከም ሓዋርያት ኣብ ሓንቲ ጀልባ
ር.ሊ.ጳ. ፍራንቸስኮ ካብ ወንጌል ማርቆስ ምዕ. 4 ካብ ፍቕዲ 35 ክሳብ 41 ዘተወስደ
በታ መዓልቲ እቲኣ ምድሪ ምስ መሰየ፡ ናብ ማዕዶ ንሳገር፡ በሎም። ነቶም ህዝቢ ኣፋንዮም ድማ፡ ንእኡ ኸምታ ዘለዋ ምሳታቶም ብጃልባ ወሰድዎ። ካልኦት ጃላቡ ኸኣ ምስኡ ነበራ። ህቦብላ ብርቱዕ ንፋስን ድማ ዀነ፡ እታ ጃልባ ኽሳዕ እትመልእ፡ ማዕበል ናብታ ጃልባ ኣተወ። ንሱ ኸኣ ብወገን ድሕሪት እታ ጃልባ ተተርኢሱ ደቂሱ ነበረ። ኣተንሲኦም ድማ፡ መምህር፡ ክንጠፍእዶ ግድና የብልካን፧ በልዎ። ተንሲኡ ንንፋስ ገንሖ፡ ንባሕሪ ድማ፡ ስቕ በሊ፡ ህድኢ በላ። እቲ ንፋስ ዝግ በለ፡ ዓብዪ ህድኣትውን ኰነ። ንሱ ኸኣ፡ ስለምንታይ እዩ ኸምዚ ዝፈራህኩም፧ ከመይ፡ እምነትዶ የብልኩምን ፥በሎም። ኣዝዮም ፈርሁ ንሓድሕዶምውን፡ እዚ ንፋስን ባሕርን ዚእዘዙሉስ መን ኰን እዩ፧ ተባሃሃሉ።
ዝብል ምንባብ ምስ ተነበ፡ ኣብ ዝለገስዎ ስብከት፥ ነዚ እንነብረሉ ዘሎና ኣዋርሕ ዘቁጽር ዘሎ ኩነት ልክዕ ዘናውጽ ማዕበል ዝወሓጦ ዝመስል ምዃኑ ገሊጾም፥
ምድሪ ዝመሰየ ኰይኑ ካብ ዝረአየሉ እዋን ሰሙናት የቑጽር ኣሎ፡ ኣብ ኣደባባያትናን መገድታትናን ከተማታትናን ኵሉ ጹዑቕ ጸልማት ዝረኣየሉ ኰይኑን ዘደንጽው ጽሞና ንዅሉ ዝዓበለለሉ፡ ዘሰንብድ ባዶነት ኵሉ ዘልምስን ኣብ እዋናዊ ሃዋሁን ወስታን ጠመተን ኩሉ ልምሰት ኣብ እንርእዮ ዘሎና እዋን፡ ፍርሕን ምጥፋእን ዝኸበበና፡ ልክዕ ከምቲ ከም ደቀ መዛሙርቲ ኣብቲ ዝሰማዕናዮ ወንጌል ከምዘሎ፡ በቲ ዝተኸስተ ብርቱዕ ህቦብላ ንፋስ ሰንቢዶም ጠፋእና ዝበልዎ፡ ኣብታ ጀልባ ከምዘለና ዘስተውዓልናሉ ኩነት፡ ተኣፈፍትን ዘይምስሩቓትን ምዃንና ዘስተዕልናሉ፡ ይዅን ደኣ እምበር ኣብዚ ዓይነት ኵነት’ዚ እቲ ዘድልን ዘገድስን ንኽንሓብር ስለ ምጽዋዕና እዩ፡ ኣብታ ዘለናላ ጀልባ እቲ ዘድልይና ድማ ንሓድ ሕድና ምድግጋፍ እዩ።
ኣንነትና ዘቃልዕ ብርቱዕ ህቦብላ
ደቀ መዝሙር ዘጓነፎም ዘሰንብድ ኩነት፡
እቲ ብርቱዕ ህቦብላ ንፋስ ተኣፋፍነትና የቃላዕን እቲ ዝሃነጽናዮ ፈሰስን ናይ ሓሶትን ዝዀነ ውሕስነትን ዝክረ ነገራትናን ውጥናትናን ልማዳትናን ቀዳምነት እንሆቦን ኩሉ እንታይነቱ የቃልዕ፡ እቲ ንማሕበረሰብና ዘበራትዕን ዝድግፍን ንሕይወትና ሓይሊ ዝህብን ከታኽስ ንበይኑ ሓደግናዮ፡ ናይ ሕዝብና መንፈስ ዝመገበ ረሲዕናዮን … ኣናስርና ረሲዕና፡ ናይ ኣበው ዝኽሪ ዘንጊዕና፡ ጸላኢና ከጥቅዓና ዘይክእል ምዃኑ ካብቲ ዘረጋግጸልና ከሃሌ ኵሉ ርሒቕና፡ ምስቲ ብርቱዕ ህቦብላ ምስ ተላተምና… እቲ ኢጐነትና እንኽውለሉ ዘበለ ኩሉ ተቓሊዑ፡ እቲ ዝተባርከ ኵላትና ኣይፋል ክንብሎ ዘይከኣለና ኣሕዋት ምዃንና ዝገልጽ ሓባራውነትና ጐሊሑ ክረአይ ይገብር ኣሎ።
እዋኑ ናይ ፍርዲ ዘይኰነ ናይ ሕርያ ግዜ እዩ
ኣብ ልዕሊ ተፈጥሮን ፍጥረትን ሰብኣዊ ፍጥረት ዘውረዶ ማህሰይቲ፡ ብዘይተገዳስነት መሬት በቲ ዝወርዳ ስቓይ ትግዕር፡ ካብቲ ኣዚዩ ዘፍቕረና ጐይታ፡ ብርቱዓትን ኵላዊ ብቕዓት ዘለዎም ኰይኖም ዝስምዖም እናዀንና ኣብ ምርሓቕ ካብኡ ንውንጨፍ፡
ንመኽሰብ ዝሃርፉ፡ ብነገራት ክንወሓጥን ብታህዋኽ ክንናወጽን ዝፈቐድና፡ ኣብ ቅድሚ እቲ ዝኽሰት መተሓሳሰቢ ኵሉን ኣብ ቅድሚ ውግእን ዓለም ለኻዊ ኢፍትሓውነትን ደው ቢልና ንኽነስተውዕል ኣይፈቐድናን ናይ ድኻታት ገዓርን ነቲ ከቢድ ማሕሰይቲ ዝወረዶ ዓለምና ስቓይ ጸማማት ኰንና፡ … ኣብቲ ዝሓመመ ዓለም ጥዑያት ኮይኖም ዝስመዖም ኰንና ኣሎና፡ ኦ ጐይታ ኣብ ዝናወጽ ባሕሪ ኣብ ምርኻብና ተንስእ ኣድሕነና ክንብሎ እኰለና፡ ስለምታይ ትፈርሑ፡ ከመይ እምነትዶ የብልኩምን ይብለና ኣሎ፡ ናይ እምነት ጻውዒት የቕርበልና። ህልው ምዃኑ ንምፍላጥ ጥራሕ ዘይኰነስ እንታይ ደኣ ናባኻ ምምጻእን ኣባኻ እምነት ምግባርን እዩ፡ ኣብዚ እዋን ዓቢይ ጾም፡ “ተለወጡን ብምሉእ ልባትኩም ናባይ ተመለሱን” (ኢዮ. 2,12 ረኣ) ይብለና ኣሎ። … ሕይወትና ናብኡ ገጻ ንኸተብልን ናብኡ ኣብ ምባልና ናብ ካልኦት እንብለሉን፡ ኣብ ፍርሕን ጸፍዕን ሕይወቶም ብምውፋይ ናይ ብዙሓት መጓዕዝትና ኣብነት ከነስተውዕል ንኽልእ። …
ዘዐውት ኣጽዋር፡ ጸሎትን ብጽሞና ምግልጋል ዝብል እዩ
ኣብዚ ብኸቢድ ለብዒ ኣብ ዝናወጽ ዘሎ ዓለም
ብዙሓት ሓኻይምን ሰብ ሞይ ክንክን ጥዕናን ኣብ ንሕይወት መሰረታዊ ዘበለ ኵሉ ኣብ ምቕራብ ዝዓዩን ናይ ጽርየት ሰራሕተይናታትን ኣለይትን ናይ መጓዓዚያ ሰራሕተይናታትን ሓይሊ ጸጥታን ወለንተይናታትን ካህናትን ገዳማውያንን ካልኦት ብዙሓት በይንኻ ምድሓን ዘይከኣል ምዃኑ ዘስተውዓሉ እያቶም። እውነተይና ምዕባለና ዝምዘን ኣብ ስቓይ እዩ፡ “ኵሎም ሓደ መታን ክዀኑ” (ዮሓ. 17, 21 ረኣ) እትብል ናይ ኢየሱስ ክህነታዊ ጸሎት፡ ዘለለዩን ዘስተማቕሩን እያቶም። … ፍርሕን ራዕድን አይዘርኡ ንኻልኦት ብምክንኻን ዕለት ዕለት ትዕግስቲ ዝለማመዱን ተስፋ ዘውሕዙን … ኣቦታትን ኣደታትን ኣቦ ሓጐታትን ኣደ ሓጐታትን መምሃራትንን … ንሕጻናት ብንኣሽቱ ነገራት ኣቢሎም እቲ ተኸሲቱ ዘሎ ጽንክር ኣዋን ብኸመይ ክገጥምዎን ክነብርዎን እብነት ዝዀኑ፡ ይጽልዩን ገዛእ ርእሶም ምእንቲ ንናይ ኵሉ ረብሓ ዘወፍዩን ኵሎም፡ ጸሎትን ብጽሞና ዝቐርብ ኣገልግሎት እቲ ዝበርትዔ መጋብርያ እዩ!
ጐይታ የድልየና እዩ
ቅዱስነቶም ኣብቲ ዘቕረብዎ ስብከት፡ ደጋጊሞም እታ ኢየሱስ ንደቀ መዛሙርቱ ስለምንታይ እዩ ኸምዚ ዝፈራህኩም፡ እምነትዶ የብልኩምን እንክብል ዘቕረበሎም ሕቶ ደጋጊሞም ብምዝኽኻር፡ ድሕነት ዘድልየካ ምዃኑ ምፍላጥ ናይ እምነት መጀመርታ እዩ፥
ርእሰ ብቑዓት ኣይኰናን፡ ኣብ ርእሰ ብቕዓት ንበይንና ንምጥሓል እንተዘይኰይኑ ርእሰ ምድሓን የሎን፡ ስለዚህ ጐይታ የድልይና፡ ልክዕ ከምቶም ጥንታውያን ባሕረይናታት፡ ኢየሱስ ናብ ጀልባ ሕይወትና ንዓድሞ፡ ፍርሕና ከሰንፎ መታን ኵለንተናና ነቕርበሉ፡ ልክዕ ከም ደቀ መዛሙርቲ ክጥሕሉ ዘይገበሮም፡ ሓይሊ እግዚኣብሔር ሰናይን ንዅሉ ደላይ ሰናይን እዩ፡ … ኣብ ከምዚ ጽንኩርን ኣብ ማእከል ህቦቡላን ጐይታ ንኽንነቅሕ ይጽውዓና፡ ኣባና ኣብቲ ኣብ ሓደጋ ምስ እንርከብ ምትሕብባርን ተስፋን ከጽንዕ እዩ። ኣባና ናይ ፋሲካ እምነት ክበራበር የበራብረናን ጀልባና ዝመርሕ መስቀሉ ኽኸውን መታን፡ … ኣብዚ ምውሻብ ኣብ እንነብረሉ ዘሎና እዋን ርክባትን ምሕዝነትን ኩሉ ብርሑቕ ንኽንነብሮ ዝተገደድና ኰይና ኣሎና፡ ስእነት ብዙሕ ነገራት ንኸነስተውዕል ገይሩና ኣሎ። እቲ ብስራት ድሕነት ተንስኡን ኣብ መንጐናን ይነብር ኣሎ።
መስቀሉ ምሕቛፍ ማለት ኩሉ ዘጋጥምን ህልው ኩነታትን ብትብዕት ምቕባል ማለት እዩ። … ንናይ መንፈስ ቅዱስ መሃዝነት ቦታ ምሃብ ማለት እዩ። … ኣብ መስቀሉ ድሒንና ኢና … ተስፋ ንምሕቛፍን ካብ ፍርሒ ኵሉ ዘናግፈና ኣምነት መታን ክንቕበል ንጐይታ ንቐበሎ!
ቡራኬ እግዚኣብሔር ኣብ ልዕሌና ክወርድ
ኣብ መወዳእታ ር.ሊ.ጳ. ፍራንቸስኮ ዝለገስዎ ስብከት፥
ዝተፈተኹም ኣሕዋተይን ኣሓተይን፥ ኣብዚ ጽንኵርን ብርቱዕን ዘናውጽ ህቦቡላ ኣብ ዝረአይሉ ዘሎ እዋን ንጐይታ ንጸውዕ፡ በማላድነት እታ ኣብ ምንዋጽ ባሕሪ ኰኾብ ዝዀነት ቅድስተ ማርያም ድሕነት ሮማውያን ኵሉ ንጐይታ አመሕጽን፡ ካብዚ መላእ ሮማ ዝሓቑፍ ቅርዓት’ዚ ቡራኬ እግዚኣብሔር ኣብ ልዕሊ ኵላትኩም ይውረድ፡ ኦ ጐይታ ንዓለም ባርኽ ናይ ኣካልን ነፍስን ጥዕና ጸግው፡ እምነትና ድኽምቲ እያ ይዅን ደኣ እምበር ኣብዚ ብርቱዕ ነውጽ’ዚ ኣብ በይንና ኣይትሕደገና፡ “ኣይትፍርሑ” (ማቴ. 28,5)፡ ንሕና ብሓባር ምስ ጴጥሮስ ኰይንና፡ “ጐይታ ንስኻ ከምእትከናኸነልና ንፈልጥ ኢና እሞ፡ ዅሉ ሻቕሎታትና ናባኻ ንድርብዮ”!
ቢሎም ምስ ዛዘሙ፡ ኣስተንትኖ ኣብ ፊት ቅዱስ ቁርባን ምስ ፈጸሙ ቡራኬ ቅዱስ ቁርባንን ንሮማን መላእ ዓለምን ባሪኾም ምስ ኣብቅዑ ናይ ባዚሊካ ቅዱስ ጴጥሮስ ሊቀ ካህናት ብፁዕ ካርዲናል ኣንጀሎ ኮማስትሪ ናይ ምሉእ ስርየተ ሓጢኣት ስርዓት ኣቕሪቦምን፡ እዚ ከኣ ኩሉ በቲ ተኸሲቱ ዘሎ ዘሰምብድ ለበዳ ኮቮድ 19 ክናዘን ንቕዳሴ ናብ ቤተ ክርስቲያን ክኸይድ ኣብ ዘይክእለሉ እዋን፡ ኩሉ ኣብ ቤቱ ተወሺቡ ስለ ዘሎ፡ በዚ ምኽንያት ከም ስርዓት ቤተ ክርስቲያን ዝእዝዞ ቅዱስ ኣቦና ዝኣወጅዎ ናይ ምሉእ ስርየተ ሓጢኣት ስነ ስርዓት ከም እተስፈጸመን እዚ መደብ ጸሎትን ምህለላን ቡራኬን ስነ ስርዓት ናይ ምሉእ ሓጢኣት ስርየትን ኣብ መላእ ዓለም ብዝተፈላለያ መራኸቢ ብዙሓን ከምእተመሓላለፈ ሎሞናኰ ሓቢሮም።


text:
ባይቶ ጸጥታ ውድብ ሕቡራት ሃገራት ሰራዊት ደቡብ ሱዳን ኣብ ልዕሊ ሰላማውያን ሰባት ፈጺሙዎ ዝበሃል ግፍዒ ዝምርምር ኣካል ኣቚሙ።
ባይቶ ጸጥታ ካብ ከተማ ኒው ዮርክ ብሰሉስ ኣብ ዘውጸኦ መግለጺ፣ ኣዛዚ ዓቃብ ሰላም ኣብ ኤርትራን ኢትዮጵያን ዝነበረ ሆላንዳዊ መጀር ጀነራል ፓትሪክ፣ ነቲ መርመራ ከካይድ መዚዙዎ’ሎ።
ሰራዊት መንግስቲ ደቡብ ሱዳን፣ ኣብ ልዕሊ ሰላማውያን ሰባት ዝፈጸሞ ግፍዒ፣ ምርሻን፣ ጾታዊ ዓመጽ ኣብ ልዕሊ ደቀንስትዮ ዝርከቦ ሓያሎ ክስታት ተመስሪቱሉ ከምዘሎ ባይቶ ጸጥታ የመልክት።
ብፍላይ ኣብ ወርሒ ሓምለ ኣብ ሓደ ሆቴል ኣብ ልዕሊ ኣመሪካውያን ሰራሕተኛታት ረዲኤት ዝተፈጸመ ጾታዊ ዓመጽ፣ መሳርሕተን ዝነበረ ደቡብ ሱዳናዊ ምርሻኑ፣ ንምጽራይ ንመጀር ጀነራል ፓትሪክ ዝተዋህበ ዕማም እዩ።
ብዓሰርተታት ዝቑጸራ ደቡብ ሱዳናውያን ደቀንስትዮ’ውን ኣብ ከባቢ ቀጽሪ ዓቃብ ሰላም ውድብ ሕቡራት ሃገራት፣ ብሰራዊት መንግስቲ ከምዝተዓመጻ ባይቶ ጸጥታ ይኸስስ።
ኣብ ደቡብ ሱዳን ዘሎ ዓቃብ ሰላም ውድብ ሕቡራት ሃገራት፣ ኣብ እዋን’ቲ ገበን ናይ ህጹጽ ረዲኤት ጻውዒት ተገይሩሉ’ኳ እንተነበረ፣ ዝኾነ ምላሽ ብዘይምሃቡ ካብ ሓያሎ ወገናት ነቐፌታ ክወርዶ ጸኒሑ’ዩ።
ብባይቶ ጸጥታ ተመዚዙ ዘሎ መጀር ጀነራል ፓትሪክ ኣብ ዝሃቦ ቃል፣ እቲ ዓቃብ ሰላም፣ ድሕነት ሰላማውያን ሰባት ምርግጋጽን ኣብ ህጹጽ ናይ ሓደጋ እዋን ምላሽ ክህብን ሓደ ካብ ቀንዲ ዕማማቱ እንከሎ፣ ስለምንታይ ዕሽሽ ክብሎ መሪጹ ንምጽራይ ኣብቲ ቦታ ተረኺቡ ክምርምሮ ምዃኑ ሓቢሩ።
ካብ ዓሌት ኑወር ዝኾኑ ደቡብ ሱዳናውያን፣ ንፕረዚደንት ሳልቫ ኪር እሙናት ብዝኾኑ ኣባላት ሰራዊት፣ ዘይተኣደነ ግፍዕታት ክወርዶም ምጽንሑ ኣህጉራውያን ተጣበቕቲ ሰብኣዊ መሰላት ይኸሱ።


text:
ግዜ ጥንሲ እቲ ቕዱስ ዝበሃል ግዜ እዩ ኣብ ምምጻእ ሂወት ከም ማለት እዩ።ኣዝዩ ብርቱዕ ስምዒት ዝፈጥር ነገር እዩ፡እዚ ሆርሞን ውን የልዕል እዩ።ኣብዘመና እንሰምዖም ነገራት ማለት ከም በዓል ጨና ናይ ምጥዓም፡ዋላ ውን ናይ ጾታዊ ስምዒት፡ነዚ ከምዚ ኢሉ እንከሎ ግን ከመይ ጌርና ኢና ነዚ ኣብ ሂወትና ዘግጥመና ሕልኽላኻት በዲህና ዝበለጸን ናይ ዓወት ሂወትን ዘሓጉስን ሂወት እንመርሕ ዘሎና ?
ዝኾነ ዘስገኣካ ኩነታት ምውጋድ ፡መጀመርታ ካብቲ ጊጋ ዝኾነ ኣበሃህላ ከነስተኻኽሎ ይግባእ፡ ጾታዊ ርክብ ኣብ ኦባሪ ናትኪ ዘውርዶ ማህሰይቲ የለን፡ናብ ብልዕቲ ምእታው ነቲ ኦባሪ ናትና ይሃሲ እዩ ኢልና እንሓስብ ውሑዳት ኣይኮናን፡እዚ ግን ጌጋ ዝኾነ ብሂል እዩ፡ኣካላትና እቲ ኦባሪ ኣብ ማሕጸን ውሑስ ኮይኑ እዩ ተሰሪቱ ዘሎ፡ስለዚ ሳላ እቲ ናይ ማሕጸን ክሳድን እቲ ናይ ማዕጾ መኽፈትን ከኣ ኣዝዩ ዝበለጸን ጥዑይን ጾታዊ ርክብ ንገብር፡ስለዚ ምናልባሽ ብገለ ናይ ጥዕና ጸገማት ናይ ጥዕና ሰብ ሞያ እንተዘይከልኪሎምኺ፡ካብ ጾታዊ ርክብን ካብ ምስ መጻምድኺ ምሕጛስን ዝኽልክለኪ ነገራት የለን።
እተን ቀዳሞት ሰለስተ ኣዋርሓት ፡ኣብተን ሰለስተ ቀዳሞት ኣዋርሃት ናይ ጥንሲ ግዜ ብዙሕ ክትሳቐዩ ትኽእሊ ኢኺ፡ድኻም ክስመዓኪ ይኽእል ፡ሓይልኺ ይደኽመኪ፡ዋላ ውን ብተምላስ ውን ትሳቐዪ ትኾኒ፡ስለዚ ምናልባሽ ናይ ጾታዊ ርክብ ሽውሃትኪ እንተጎደለ እዚ ልሙድ እዩ፡እዚ ባህርያዊ ደኣ እምበር ናይ ጾታ ሽግር ኣይኮነን።ኣካላትኪ ኣብ ሓድሽ ሂወት ኣብ ምስራሕ ኣብ ጽዑቕ ስራሕ እዮም ዘሎዉ በዚ መሰረት ከኣ እቲኦም ሆርሞን ናትኪ ኣብ ስራሕ ስለዝርከቡ እዩ፡ሕጂ እንተዘይኮይኑስ መዓስ ደኣ?
መጻምድኺ ነቲ ንስኺ እትሓልፍዮ ዘሎኺ ሽግራት ክርዳእ እንተዘይክኢሉ፡እንታይ ከምዘጋጥመኪ ዘሎ ክትሕብርዮ ይግባእ እዩ፡ምናልባሽ ብሰንኪ ጥንሲ ካብ ኣርእስቲ ወጻኢ ዝተረፈ ከይመስሎ፡ምናልባሽ ፍሉይ ዝኾነ ክንክን ክገብረልኪ ሓገዝ እንተደሊኺ ፡ኣማኽርዮ ኣብ ጥቓኺ ንኽከውን ውን ኣሳትፍዮ፡ኣብቲ ናይ መጀመርታ ናይ ጥንሲ ኣዋርሓት ምቹእ ኣይኮነን(ተምላስን ስግል ግል)ኣብ መብዛሕትኤን ደቂ ኣንስትዮ ግን ኣብቲ ሰለስተ ወርሒ መወዳእታ እዚ ሽግራት እዚ ተወዲኡ ሓድሽ ሂወት እየን ዝጅምራ፡ስምዒት ናይ ከም በዓል ዕንፍሩር ከኣ ይጅምር።
እቲ ካልኣይ ናይ ሳልሳይ ወርሒ፡
ኣብዚ ግዜ እዚ እቲ ዝኸፍአ እዋን ብድሕሪት ከምዘሎ ይስመዓኪ፡ሓድሽ ሓይሊ ክስመዓክን ክመልኣክን ይኽእል እዩ።ብኣንጻሩ ከኣ እቲ ናይ ጾታዊ ርክብ ድልየትኪ ክውስኽ ይኽእል እዩ፡እዚ ኩሉ ሆርሞናት ብግዜ ጥንሲ ኣብ ኣካላትና ዝፈጥርዎ ስራሓት እዩ።ገለ ደቂ ኣንስትዮ ናይ ጾታዊ ስሚዒተን ኣብ ግዜ ጥንሲ ከም ዝዓቢ እየን ዝምስክራ ፡ብፍላይ ከኣ ኣብዚ ኣብቲ ቀዳማይ ደረጃ ዘይረኽባኦ ዝነበራ እየን ኣብዚ ደረጃ እዚ ዝሓሸ ጾታዊ ርክብ ይስመዐን።ብወገን ደቂ ተባዕትዮ ከኣ ብኣንጻሩ ክኸውን ይኽእል እዩ ምኽንያቱ ገለ ደቂ ተባዕትዮ ምስ ምስ ጥንስቲ መጻምዶም ጾታዊ ርክብ ዘይፍጽሙ ኣሎዉ እዚ ከኣ ነቲ ኦባሪ ንኸይጉዳእ ብዝብል ሓሳብ እዩ።እቲ ዝበለጸ ነገር ክልቴኻ ምዝታይ እዩ ፡ንስኺ ጋል ኣንስተይቲ ከኣ ነቲ መጻምድኺ ጾታዊ ርክብ ንኦባሪ ወይ ነቲ ጥንሲ ዋላ ሓንቲ ከምዘይሃሲ ክትገልጽሉ ይግባእ፡ ጾታዊ ርክብ ንጥንሲ ከም ዘይሃሲ ምእንቲ ክርዳእ ነዚ ጽሑፍ እዚ ውን ከተንብብሉ ኣሎኪ፡ጾታዊ ርክብ ኣብ ግዜ ጥንሲ ማዕረ ክንደይ የሓጉስ ከኣ ከተረድእዮ ይግባእ።
ሳልሳይ ናይ ሳልሳይ ደረጃ
ብጥዕና ምኽንያት ዝኾነ ናይ ምቁራጽ ሓቤረታ እንተዘይ ተዋሂቡኪ፡ጾታዊ ርክብ ምፍጻም ክትቅጽሊ ትኽእሊ ኢኺ እንተኾነ ግን ምስ መጻምድኺ ኣብ እትገብርዎ ጾታዊ ርክብ ብሰንኪ ናይ ከብድኺ ምዕባይን ንደገ ምውጽኡን እቲ መጻምድኺ ኣብ ልዕሌኺ ንኽስቀል ዘይክጥዕም ይኽእል እዩ፡በዚ ምኽንያት እምበኣር ካልእ ዓይነት ጾታዊ ርክብ ክትፍጽሙ ክትግደዱ ኢኹም(ስፑኒይ፡ወይ ከኣ ዶግይ ስታይል ማለት ብጎድኒ፡ወይ ከኣ ብድሕሪት፡ሴክስ ምፍጻም ማለት እዩ።ብዙሓት ከምዚ ዓይነት ይጥቐሙ)
ብባህሪኹም ኩሉ ንምፍታን ደለይቲ እንተኾንኩም እዚ “ብድሆ”እዚ ዝበለጸ ጾታዊ ርክብ ናይ ምግባር ዓቕምኹምን ፈጠራታትኩምን ዘዕቢ ነገር እዩ
ነፍስ ወከፍ ጛል ኣንስተይቲ ኣብ ግዜ ጥንሲ ዝተፈላለየ ስምዒት ኣሎዋ፡ጾታዊ ስምዒተን ከምዝነበሮ ዝተርፍ ደቂ ኣንስትዮ ኣሎዋ፡ገለ ከኣ ጾታዊ ስምዒተን ዝቐያየረን ኣለዋ-ወይ ይጎድል ወይ ይውስኽ።ተኣምራት’ዩ ንገዛእ ርእስኺ በቲ ዝግበር ለውጥታት ኣይትውቀሲ እንተኣይ ደኣ ብርድኢት ተቐበልዮ።
ጾታዊ ርክብ ድሕሪ ምውላድ
ኣብ 2013 ኣብ ቪክቶርያ ኣውስትራልያ ኣብ ዝተገብረ መጽናዕቲ ብናይ ብርዒ ጽሑፍ ከም ዝተዘርግሐ international journal of obstetrics and gaynaecology፡ከምዝሕብሮ ልዕሊ 1,500 ካብ ዝወለዱ መጻምዲ መጽናዕቲ ገይሩ።እቲ መጽናዕቲ 41% ካብተን ኣዴታት ጾታዊ ርክብ ከይገበሩ ንሽዱሽተ ሰሙን ተጸብዮም፡78% ካብተን ዝወለዳ ከኣ ድሕሪ 12 ሰሙን ጾታዊ ርክብ ፈጺመን 94% ካብተን ዝወለዳ ከኣ ድሕሪ ፍርቂ ዓመት ጾታዊ ርክብ ፈጺመን።
ናይ ሕክምናዊ ምኽሪ ከምዝሕብሮ ሽዱሽተ ሰሙን ናይ ትጽቢት ግዜ ንኽህሉ ይመክር፡እዚ ከኣ ናይ ማሕጸን ሓኪም እታ ሓራስ ጥዕናኣ መርሚሩ ናብቲ ቕድሚ ሕርሲ ዝነበራ ኩነታት ኣብ እትምለሰሉ እዋናት እዩ፡እዚ ግዜ እዚ ናይ “ሕርሲ ዕረፍቲ”ተባሂሉ ይጽዋዕ፡ኣብዚ ሽዱሽተ ሰሙናት እምበኣር ብዝኾነ ምኽንያት ጾታዊ ርክብ ክግበር የብሉን ምኽንየቱ እቲ ኣካላት ናይ ገዛእ ርእሱ ለውጥታት ዝገብረሉ እዋናት እዩ(ብፍላይ ከኣ ከም መስፈይቲ ዝኣመሰሉ ነገራት እንተደኣ ኣሎ)፡ክሳብ ምርመራ ናይ ዶክተር ክትጻወሪ ዘይትኽእሊ እንተኾንኪ ግን ረኽስታት ንምክልኻል ኮንዶም ተጠቀሚ።ኣብ ግዜ ጾታዊ ርክብ ቃንዛ እንተገይሩልኪ ኣቓርጽዮ ክሳብ መርመራ ናይ ዶክተር ከኣ ተጸበዪ፡መርመራ ናይ ዶክተር ገርኪ ጽቡቕ ዝኾነ ሽግር እንተዘይብልኪ ግን ናብ ስሩዕ ናይ ጾታዊ ርክብ ተግባራትኪ ክትምለሲ ትኽእሊ ኢኺ።
ገለ ደቂ ኣንስትዮ ድሕሪ ሕርሲ ቀልጢፈን ናብ ጾታዊ ርክብ ዝምለሳ ኣሎዋ፡ገለ ደቂ ኣንስትዮ ከኣ ካብቲ ሓድሽ ሕጻን ካብ ምምጻእ ዝተላዕለ ስምዒትን ድንፍቕፍቕን እቲ ናይ ጾታዊ ርክብ ድሌተን ይጎድል፡ከምዚ ይስመዓኪ እንተኾይኑ በይንኺ ኣይኮንክን።ብዙሓት ደቂ ኣንስትዮ ናይ ጾታዊ ርክብ ድልየታተን ድሕሪ ሕርሲ ይጎድል እዩ፡ድኻም ይስመዐን ፡ድቃስ ይደልያ ዝያዳ ሓገዝ ከኣ የድልየን።እዚ ከኣ እቲ ናይ ኣካላተን ናይ ሆርሞን ኣብ ኣካላተን ብዘምጽኦ ለውጥታት ምኽንያት እዩ።ኣብዚ ውን እቲ ፍታሕ ኣብ ኢድና እዩ።ንመጻምድኺ ዝስመዓኪ ነገራት ኣሳትፍዮ፡ዘድሊ ኮይኑ እንተተሰሚዑኪ ቆልዓ ኣብ ምእላይ ሓገዝ ሕተትዮ፡ብዛዕባ ናይ ገዛ ስራሕ ውን ተዘራረቡ፡እዚ ከኣ ኣብ ሂወትኪ ኣዝዩ ኣገዳሲ ምኻኑ ውን ግለጽሉ፡ብዛዕባ እዚ ነገር እዚ ከም ዝተነጸልኪ ወይ ከኣ ንመጻምድኺ ነዚ ነገር እዚ ክትዛረብዮ ብኸመይ መንገዲ ዘይትፈልጢ እንተኾንኪ፡ወይ ምስ ናይ እንዳኽታበት(ቲፓት ኻላቭ) ሓኪም ወይ ከኣ ምስ ሓፈሻዊ ሓኪም ተዘራረቢ(ሮፈ ምሽፓኻ)ተዘራረብን ተማኸርን።


text:
በስመኣብ ወወልድ ወመንፈስ ቅዱስ ኣሃዱ ኣምላክ ኣሜን!!!
፲፩/11 ጥሪ በዓለ ጥምቀት
ጥምቀት፡ ኣጥመቐ ኣጠመቐ (ጠለቐ) ካብ ዝብል ናይ ግእዝ ግሲ ዝተወስደ ኮይኑ ጥምቀት ማለት ምጥላቕ ማለት እዩ።
ጥምቀት 8 ዓይነት እዮም። እቶም 5 ምሳሌታት ክኾኑ ከለዉ፡ እቶም 3 ግና ኣማናውያን እዮም።
ምሳሌታት ጥምቀት፥ “ኣጥመቃ ለምድር በማየ ኣይኅ፡ ኣጥመቆሙ ሙሴ በደመና ወበባሕር/ ኩላቶም ድማ ሰዓብቲ ሙሴ ኪኾኑ ብደመናን ብባሕርን ተጠመቁ” (1 ቆሮ 10፡2)። “ወተጠምቃ እገሪሆሙ ለካህናት/ እቶም ታቦት ኪዳን ዝጸሩ ካህናት ኣእጋሮም ኣብ ማይ ዮርዳኖስ ጠምዓ “(ኢያ 3፡15) ዝበሎም ማየ ኣይሂ፡ ማየ ኤርትራ፡ ማየ ኢያሪኮ፡ ጥምቀት ኣይሁድን፡ ጥምቀት ዮሓንስን እዮም።
ኣማናውያን ጥምቀት፥ ጥምቀተ ወልድ፡ ደመ ሰማዕትን ኣንበዐ ንስሓን እዮም።
ኣብዚ ጽሑፍ እዚ እንርእዮ ጥምቀተ ወልድ እዩ። ጎይታ ካብ ቅድስት ድንግል ማርያም ብሕቱም ድንግልና ተጠኒሱ ብሕቱም ድንግልና ተወሊዱ። ምስ ተወልደ ኣብ 40 መዓልቱ “ዕጉለ ርግብ ዘውገ ማዕነቅ” ሒዙ ናብ ቤት እግዚኣብሔር ብምእታው፡ ኣብ ዓመት 3 ግዜ ንበዓል ናብ ኢየሩሳሌም ብምውጻእ ሕገ መጽሓፋውን ሕገ ጠባዕያዊን ክፍጽም ከሎ “በበህቅ ልህቀ እንዘ ይትኤዘዝ ለኣዝማዲሁ እንተ ይእቲ እሙ” ከም ዝብል ንኣዲኡ እናተኣዘዘ ዓበየ። ዕድሚኡ ወዲ 30 ዓመት ምስ ኮነ ድማ ናብ ርባ ዮርዳኖስ ከደ። ዕለቱ ሰሉስ ፍርቂ ለይቲ ነበረ። ናብ ዮሓንስ ከይዱ ድማ ኣጥምቐኒ በሎ። ዮሓንስ ድማ “ጎይታይ ኣነ ድኣ ብኣኻ ክጥመቕ ይግብኣኒ እምበር ንስኻዶ ብኣይ ትጥመቕ፧”በሎ። ጎይታ ከኣ “ወይደልወነ ከመ ንፈጽም ኩሉ ሕገ/ ንኹሉ ሕጊ ክንፍጽም ይግባኣና እዩ” በሎ። “እንክያስ ሰበ ኣጠምቕ ካልዐ ኣጠምቅ በስምከ ወሶበ ኣጠምቅ ኪያከ በስመ መኑ ኣጠምቀከ” ንካልኦት ብስምካ የጠምቖም ንዓኻ ግና ብስም መን ከጠምቐካ እየ በሎ።”ወልዱ ለቡሩክ ከሳቴ ብርሃን ተሳሃለነ” እና በልካ ኣጠምቐኒ በሎ። ናብ ማይ ክኣቱ ከሎ ዮርዳኖስ ንድሕሪት ተመልሰት። “ባሕርኑ ርእየት ወጎየት ወዮርዳኖስኒ ገብኣ ድህሬሁ” ከም ዝብል (መዝ 114፡3-6) ማያት ተናወጹ ኣኽራን ከምዳዓውል ኮሮቢት ከም ዕያውቲ ተሰራሰሩ። ድሓር ግና “ወልዱ ለብሩክ ከሳቴ ብርሃን ተሰሃለነ” እናበለ ኣጠሚቕዎ እዩ። ካብ ማይ ምስ ወጸ ኣቦ ኣብ ደመና ኮይኑ “ዝንቱ ውእቱ ወልድየ ዘኣፈቅር ሎቱ ስምዕዎ/ እቲ ዝፈትዎ ወደይ ንሱዩ’ሞ ንዑኡ ስምዕዎ” ኢሉ ናይ ባህሪ ወዱ ምዃኑ መስኪሩሉ እዩ። መንፈስ ቅዱስ’ውን ብኣምሳለ ርግቢ ጻዕዳ ወሪዱ ኣብ ልዕሊ ርእሱ ወረደ (ማቴ 3፡16-17)። ጎይታ ኣብ 30 ዓመቱ እዩ ተጠሚቑ።
ጎይታ ኣብ 30 ዓመቱ ዝተጠመቐሉ ምኽንያት፥
ጎይታ ኣልፋን ኦሜጋን ፡ቅድሚ ዓለም ዝነበረን ንዓለም ኣሕሊፉ ዝነበርን እኳ እንተኾነ ስጋ ናይ ኣዴና ቅድስት ድንግል ማርያም ስለዝወሰደ ወዲ 30 ዓመት ተጠሚቑ ንብል። ዕድሚኡ ዘይቁጸር ስጋና ስለዝተዋህደ ዕድመ ተቖጽረሉ።
– ኣብ ብሉይ ኪዳን ናይ ካህናት ስርዓት ንቤት እግዚኣብሔር ተልእኾ መንፈሳዊ ኣገልግሎት ክጅምሩ እንተኾይኖም 30 ዓመት ክመልኡ ኣለዎም። ኣብ ቤት እግዚኣብሔር ዘገልግሉ ብዕድመ፡ ብፍልጠትን ብጠባይን ዝተፈተኑ ንተልእኾኦም ብብቕዓት ዝፍጽሙ ብህዝቢ ዝተመስከረሎም ክኾኑ ኣለዎም (ዘሁ4፡3, 1ዜና 23፡24, 1 ጢሞ3፡6-10)። ስለዚ ጎይታ ኣብ 30 ዓመቱ ዝተጠምቀ ነዚ ሕጊ እዚ ንምፍጻም እዩ።
– ልዕል ኢሉ ኣብ 31 ትሕት ኢሉ ኣብ 29 ዓመቱ ዘይተጠመቐ ኣብ 30 ዓመቱ ሓልዩ ዝተጠምቐሉ ምኽንያት ነቲ ኣዳም ወዲ 30 ዓመት ጎበዝ ኮይኑ ተፈጢሩ ብ40 መዓልቱ ዝረኸባ ውሉድነት ድሓር ግን ብምኽሪ ሰይጣን ተታሊሉ ንውልድነቱ ስለዘጥፍኣ ጎይታ ንዓኣ ንምምላስ ኣብ 30 ዓመቱ ተጠምቀ።
ጎይታ ኣምላኽ እንከሎ ንምንታይ ብኢድ ሰብ (ብዮሓንስ) ተጠምቀ፧
ትሕትናኡ ንምግላጽ እዩ። ናብቲ ዘለዎ ጸዊዑ ኣጥምቐኒ ክብሎ ዝኽእል ከሎ ናብኡ መጺኡ ምጥማቑ ስርዓት ክምህር ስለ ዝደለየ እዩ። ናብቲ ስም እግዚኣብሔር ዝጽወዓሉ፡ መስዋእቲ ዝቐርበሉ ቤተ ክርስቲያን ኬድኩም ተጠመቑ ክብል ስለ ዝደለየ እዩ። ጸዊዑ ኣብቲ ዝነበሮ ከሎ ተጠሚቑ እንተዝኸውን ሎሚ መኳንንትን መሳፍንትን ኣብ ቤቶም ኮይኖም ኣብዚ መጺእኩም ኣጥምቑና ምበሉ ነይሮም።
ጎይታ ንምንታይ ብማይ ተጠምቀ፧
“እስመ ዚኣየ ውእቱ ኩሉ ዓለም በምልዑ/ ምድርን ኣብኣ ዘሎ ኩሉን ናተይ እዩ” ከም ዝብል (መዝ 50፡12) ብመዓር፡ ብጸባ፡ ብኻልእ ክቡር ነገራትን
ክጥመቕ ዝኽእል ከሎ ብማይ ዝተጠመቐሉ ምኽንያት ትንቢት ንምፍጻም እዩ። “ወእነዝሀክሙ በማይ ቅዱስ ወትነጽሑ እምርኩስክሙ” ተባሂሉ ተነጊሩ ኣሎ። ኣንድም፥ መዓር ንክልሕስዎ፣ ጸባ ንኽሰትይዎ እምበር ንኽሕጸብሉ ኣይተፈጥሩን። ካልኣይውን ብመዓርን፣ ብጸባን ተጠሚቑ እንተዝኸውን ነይሩ ድኻታት ስለዘይረኽብዎም ከይተጠምቑ ምተረፉ ነይሮም ስለዚ ጥምቀት ዝተሰርዐ ንኹሉ ስለዝኾነ ኩሉ ብዝረኽቦ ብማይ ተጠሚቑ።
ጎይታ ንምንታይ ኣብ ሩባ ዮርዳኖስ ተጠምቀ፧
– ትንቢቱን ምሳሌኡን ንምፍጸም እዩ።
ትንቢት፥ “ባሕሪ ርእያቶ ሃደመት ዮርዳኖስ ንድሕሪት ተመልሰት፡ ኣኽራን ከምዳዓውል ኮረቢት ከም ዕያውቲ ተሰራሰሩ። ኣቲ ባሕሪ እንታይ ኮይንኪ ኢኺ ዝሃደምኪ ዮርዳኖስከ እንታይ ኮይንካ እኻ ንድሕሪት ዝተመለስካ፧ ኣቱም ኣኽራን እንታይ ኮይንኩም ኢኹም ከም ዳዕውል ዝተሰራሰርኩም፧ ኮረቢትከ እንታይ ኮይንኩም ኢኹም ከም ዕያውቲ ዝዘለልኩም፧
ብዙሓት ሩባታት ከለዉ ንሩባ ዮርዳኖስ ምምራጹ ድማ መጽሓፍ ዕዳና ንኸጥፍእ እዩ። ድያብሎስ ንኣዳምን ሄዋንን ናይ ጸልማት መጋረጃ ጋሪዱ ስመ ግብርናት ጽሒፍኩም እንተሃብኩምኒ ንመከራኹም ከቕልለልኩም እየ ስለዝበሎም ንሳቶም ድማ “ኣዳም ገብሩ ለድያብሎስ”፡ “ሄዋን ኣመቱ ለድያብሎስ” ኢሎም ጽሒፎም ሃብዎ። ነዚ ድማ ብክልተ ዕብነ ረዃም ቀሪጹ ነቲ ሓደ ኣብ ዮርዳኖስ ነቲ ካልኣይ ድማ ኣብ ሲኦል ሓቢእዎ ነበረ። ነቲ ኣብ ዮርዳኖስ ዝሓብኦ፥ ጎይታ ብኣካለ ስጋ ክጥመቕ ከሎ ብሰብነቱ ረጊጹ ብኣምላኽነቱ ኣምኪኹ ወይ ድማ ሓኺኩ ኣጥፍኦ (ቆላ 2፡14)። ነቲ ኣብ ሲኦል ዝሓብኦ ድማ ብዕለተ ዓርቢ ብኣካለ ነፍሲ ወሪዱ ኣጥፊኡሎም ንሳቶም ድማ ወጹ። ስለዚ ድማ እዩ ናብ ዮርዳኖስ ዝተጠምቀ።
ምሳሌ፥
– ዮርዳኖስ ካብ ሓደ ምንጪ ከም ዝብገስ ናይ ሰብ ኩሉ ምንጪ ከኣ ካብ ሓደ ኣዳም እዩ። ትሕት ኢሉ ከኣ ዮርዳኖስ ኣብ ክልተ ማለት ማለት ” ዮርን” ዳኖስን” ከም ዝኽፈል ከምኡ ከኣ እስራኤላውያን ካብ ኣህዣብ ብግዝረት ተፈልዩ። ትሕት ኢሉ ከኣ እቲ ዝተፈላለየ ከም ዝራኸብ፡ እቶም ተፈላልዮም ዝነበሩ ህዝብን ኣህዛብን ብጥምቀት ክርስቶስ ምርኻቦምን ሓደ ናይ ምዃኖምን ምሳሌ እዩ።
– ኢዮብን ንእማንን ካብ ለምጾም ዝደሓኑ ኣብ ሩባ ዮርዳኖስ ተሓጺቦም እዮም። ምእመናን ከኣ ኣሚኖም እንተተጠሚቖም መንግስተ ሰማያት ይኣትዉ።
– ኤልያስ ንዮርዳኖስ ተሳጊሩ ናብ ብሔረ ህያዋን ከም ዝዓረገ፡ ምእመናን ከኣ ኣሚኖም ተጠሚቖም መንግስተ ሰማያት ከም ዝኣትዉ ምሳሌ እዩ።
– ናይ እምነት ኣቦ ኣብርሃም ነገስታት ኮሎዶጎሞርን ስዒሩ ክምለስ ናይ ጎይታ ልደት ክርኢ ፈተወ። ጎይታ ከኣ ምሳሌ ከርእዮ ዮርዳኖስ ተሳጊሩ ክኸይድ ኣዘዞ። ዮርዳኖስ ተሰጊሩ ክኸይድ ከሎ መልከ ጸዴቅ ሕብስቲ ስርናይን ወይንን ሒዙ ተቐበሎ። ኣብርሃም ናይ ምእመናን ምሳሌ ክኸውን ከሎ ዮርዳኖስ ናይ ጥምቀት፡ መልከ ጼዴቅ ከኣ ናይ ካህናት፡ ሕብስትን ወይንን ከኣ ናይ ስጋን ደሙን ምሳሌ እዩ (ዘፍ 14፡10-20)።
ጎይታ ንምንታይ ብለይቲ ተጠምቀ፧
ፍርቂ ለይቲ ናይ ምጥማቑ ምስጢር መንግስቱ ኣጉሊሑ ንምርዳእ እዩ። ብቐትሪ ተጠሚቑ ነይሩ እንተ ዝኸውን መናፍቓን ነቲ ብኣምሳለ ርግቢት ዝወረደ መንፈስ ቅዱስ “ካልእ ማንም ርግቢ እምበር መንፈስ ቅዱስ ኣይኮነን” ምበሉ ነይሮም። ስለዚ መናፍቓን ምኽንያት ምእንቲ ከይረኽቡ ንጥምቀቱ ብለይቲ ገበሮ።
ጎይታ ብስም መን ተጠምቕ፧
ጎይታናን መድሓኒናን ኢየሱስ ክርስቶስ ንሓዋርያት “ብስም ኣብን ወልድን መንፈስ ቅዱስን እናኣጥመቕኩም ደቂ መዛሙርተይ ግበርዎም” (ማቴ 28፡19-20) ልኢኹዎም እዩ። መጥምቀ መለኮት ቅዱስ ዮሓንስ ድማ ነዚ ስለ ዝፈልጥ ንዓኻ ድኣሞ እንታይ እናበልኩ ከጥምቐካ እየ በሎ። ጎይታ ከኣ “ወልዱ ለብሩኽ ከሣቴ ርሃን ተሣህለኒ እግዚኦ፡ ኣንተ ካህኑ ለዓለም በከመ ሲመቱ ለመልከ ጼዴቅ/ብሩኽ ወዲ ኣብ ብሩኽ ወልድ፡ ገላጺ ብርሃን ይቕረ በለልና፡ ከም መልከ ጼዴቅ ክህነትካ ንዘለኣለም እዩ እናበልካ ኣተምቐኒ” በሎ ንሱ ድማ ከምቲ ጎይታ ዝኣዘዞ እናበለ ኣጥመቖ። መደምደምታ እዚ ዘሎናዮ እዋን ቅነ በዓላት እዩ። በዓላት ብስም ጥራይ ዝይኮነ ምስጢሮምን ዘመሓላልፍዎ ትርጉምን ተረዲእና ከምቲ እግዚኣብሔር ዝፈትዎ ገይርና ከነኽብሮምን ህይወትና ክንልውጠሎምን ይግባእ። ቅዱሳን ኣቦታትና ንቅዱሳን በዓላት በቲ ዝግባእ እናኣብዓሉ ክሳብ እዚ ናይ ሕጂ ወለዶ ኣጽኒሖምልና ኣለዉ። ስለዚ ንሕና’ውን ንትርጉምን ምስጢርን በዓላትና ብግቡእ ተረዲእና ብምብዓል ናብቲ ዝቕጽል ወለዶ ከነሰጋግሮ ይግባእ። እዚ ክንገብር ቅዱስ እግዚኣብሔር ኣምላኽና ብጸጋኡ ይደግፈና ኣሜን!!! ዝተባረኸን ዝተቐደሰን በዓለ ጥምቀት ይግበረልና። ኣሜን!!!
ስብሓት ለእግዚኣብሔር
ወለወላዲቱ ድንግል
ወለመስቀሉ ክቡር
ኣሜን!Leave a comment


text:
ወይ ጉድ ቀጠር ትዓብደሉ ግዜ ኸኣ ኣኺሉ እምበኣር!!!!!
ወይ ጉድ ቀጠር ትዓብደሉ ግዜ ኸኣ ኣኺሉ እምበኣር!!!!!
ሓሶትን ኣረመናውነትን እቲ ዝለዓለ መግለጺ ስርዓት ኢሰያስ ኢዩ። ፈለማ ብሓሶት ይጥቅን ቀጺሉ ኣረመናዊ ኣዕናዊ ተግባሩ ይፍጽም። ብመስዋእቲ ጀጋኑ ደቃ መሬት ኤርትራ ካብ ወተሃደራት ደርጊ ነጻ ምስ ኮነት ህዝቢ ኤርትራን ብሓዊ ዝነደዱ ምዑታት ተቃለስቲ ተጋድሎ ሓርነት ኤርትራን ህዝባዊ ግምባር ሓርነት ኤርትራን ኣካላውን ስነ-ኣኣምራውን ናይ ኲናት በሰሎኦም ከይሓወየን እፎይ ከይበሉን ብ1993 ዓ.ም.ፈ. ኣረመን ኢሰያስ ብኣካል ብድምጺ ሓፋሽ ኣቢሉ እስላማዊ መንግስቲ ሱዳን ሙጃሂዲን ሱዳናውያንን ደቂ ሞሮኮ ዝርከብዎምን ኣሸበርቲ ልኢኹ ንጸጥታን ስላምን ኤርትራ ክዘርግ ይሰርሕ ኣሎ ክብል ገሊጹ። ቀጺሉ ኣብ ጋሽ ባርካ ከባቢ ዐሽንኪት ምስ ሓደ ደቂ ሞሮኮ ዝርከብዎ ጋንታ ዝኸውን ዕጡቃት ናይ ኣሸበርቲ ኣሃዱን ሰራዊትናን ኲናት ተኻዪዱ ሰለስተ ደቂ ሞሮኮ ተማሪኾም ኣለዉ ደቂ ሞሮኮ ኣብ ኤርትራ እንታይ ኣለዎም ክብል ከም ዝገለጸ ህዝቢ ኤርትራ ከየዕረፈ ዝተሰንዘረ ርኹስ መግለጺ ብምንባሩ ዘደንጹ ዘይርሳዕ ናይ ኩሉ ተዘክሮ ኢዩ ነሩ። እቲ ዘገርም እምበኣር ኣረመን ኢሰያስ ይገልጽ እምበር ናይቲ ዘቅረቦ ክሲ ጭብጢ ንህዝቢ ዘየቅርብ ምዃኑ ኢዩ። ልዕሊ ኩሉ ዘደንጹን ዘሕዝንን ከኣ ኢሰያስ ንዝበሎ ቁልቁል ንኣፉ ኣሚኖም ዘጣቅዑ ምህላዎምን ነቲ ዝበሎ ብውግእ ክፈትሖ ምምዳቡን ኣብቲ ንሱ ዝኣጉዶ ኲናት ክነዱ ድልዋት ዝኾኑ ኤርትራውያን ኣሕዋትና ምርኣዮምን ኢዩ። ከም መቀጸልታ ናይቲ ብ1993 ዓ.ም.ፈ. ዝተዋህበ ሰራም ዝመለኮቱ መግለጺ መራሕ ኣረመናዊ ስርዓት ጉጅለ ህግደፍ ምስ ሱዳን ብተሸብሸብ ተኣንጎት ኩሉ መዳያዊ ዝምድናታቱ በትኹ ብመንገዲ ናይ ደቡብ ሱዳን ምንቅስቃስ SPLA ምስ ሱዳን ዘይቀጥታዊ ውግእ ተናኺሱ። ከም ውጽኢቱ ኣብ መንጎ ክልቲኡ ሓው ዝኾነ ኣህዛብ ኣብ ደማዊ ዘይቀጥታዊ ኲናት ካብ ክልቲኡ ሸነኽ ሂወት ኣማእት መንእሰያት ጠፊኡ። እቲ ኣዕናዊ ኲናት ቲ ኣብ ዝጥጃኣሉ ዝነበረ ብሸነኽ ከሓዲ ኢሰያስ ተደራቢ ሸርሒ ተደላዪ ኮይኑ ተራኢይዎ ምስ የመንን ኢትዮጽያን ጅቡትን ብኣህጉራዊ ቤት-ፍርዲ ክፍታሕ ዝነበሮ ናይ ዶብ ሕቶ ግድን ኲናት ኣድሊይዎ ግዜ ንዘይምቅታል እቲ ትንተና ዘየድልዪ ኩሉ ኤርትራውን ዓለምን ዝፈልጦ ዝተረኽበ ኣዕናዊ ተረኽቢ ኲናት ተራእዩ። ከም ሳዕበኑ ኤኮኖሚ ውጽዕቲ ሃገርና ኤርትራ ባይታ ዘቢጡ ሕሰምን ጭንቀትን ዘይቅሳነትን ሓሳረ-መከራን ካብ ርኹስ መንፈስ ኣረመን ኢሰያስ ንታሕቲ ወሪዱ ኣብ ነፍሲ ወከፍ ኤርትራዊት ስድራቤት ኣስፋሕፊሑ ስደትን ምብትታንን ይቅጽል ኣሎ። ኣብቲ እዋን ቲ ምስዚ ዝተገልጸ ኢደ-ኣዙራውን ቀጥታውን ኣዕናዊ ኲናት ዝተፈራረቀ ንኣዕራብ ምስኦም ምራሕ ብጸጋም ዘሮ ምውሳኽ ኢዩ ቀጺሉውን ምምሕዳር ኣመሪካን ከደምቱን ኣንጻር ኤርትራን ህዝባን ውዲታት ይኣልሙ ኣለዉ ዝተባህለ ክስውን ብዘይካ ምስ ምብቃዕ ኣረመናዊ ስርዓት ኢሰያስን ዉሑዳት ንሂወቶም ምስኡ ዝኣሰሩን ዘይውዳእ ንሰማዕቲ ዘሰልቸወ ቃና ተዋስኦ ምዃኑ ደጊምስ ንኹሉ ብሩህ እናኾነ ክመጽእ ጸኒሑ ዩ። ቅድሚ ገለ ሳምንታት ስርዓት ህገድፍ ናይ ስለላ ትካላት እስራኤልን ኣመሪካን (MOSAD)ሞሳድን (CIA) ሲኣኤን ንመንግስቲ ኤርትራ ንምውዳቅ ይሰርሑ ከምዘለዉ ገሊጹ። ኣብዚ ጉዳይ እዚ እዞም ስርዓት ህገድፍ ዝኸሰሶም ትካላት ንባዕሉ ንኣረመን ኢሰያስ ጠፍጢፎም ዝሰርሑን ንእኩይ ባሕሪ ዘለዋ ዓባይ እስራተጂካዊት መሓዛና ኢትዮጽያ ናይ ዝብል ንነዊሕ ኣንጻር መንነት ኤርትራ ዝተዋደደ ናይ ሓደገኛ መደብ ሃንደስትን ዓንገልትን ምዃኖም ብታሪኽ እናተገልጸን ሎሚ ኸኣ ብዝያዳ ተነጺሩ ዳርጋ ፍርቂ ኣካሉ ኣብ ቃልዕ ንደገ ወጺኡ ይረአ ምህላዉን ኢዩ። ሎሚ ድማ እኖሆ ጀነራላት ኤርትራ ዕንቑ ተረኺቦምሲ ያኢ ገለ ተቀቲሎም ገለ ድማ ፈተነ ቅትለት ተገርሎም ገለ ኸኣ ተኣሲሮም……ወዘተ ኣብ ዝበሃለሉ ዘሎ መትሓዚ ኣብ ዘይብሉ ናይ ጸልማት እዋን ወረ ኣረመን ጸላኢ ኤርትራዊ መንነት ዝኾነ ኢሰያስን ምኒስትሪ ዘንኡን ሃገረ ቀጠር ትዓብደሉን ትዕንድረሉን እዋን ኣኺሉ ዓሰርተ ነጥብታት ዘጠቃለል ክስታት ከቅርቡ ምስሞዖም ክሳብ ክንደይ ጠፍሾም ኣብቲ ናይ መወዳእታ ናይ ታሪኽ ጎሓፍ ጸሊም መቃብሮም ክወድቑ ሰንከልከልን ራዕራዕን ይብሉ ምህላዎ ዘመልክት እምበር ከቶ ካልእ ኣይኮነን። እዚ ኩሉ ሕሉፍ ናይ ሎሚ ዕብዳን ቀጠር ዝበልዎ ኣዕናዊ ፍጻሜታት ዘመልክቶ እንተሊዩ ከዳዕ መራሒ ጉጅለ ህግደፍ ብዋጋ ጽንዓትን ንጽህናን ህዝቢ ኤርትራን መንነቱን ሓያልን ቅኑዕን መሲሉ ብኣንጻሩ ግን ንመንነት ኤርትራ ጸንቂቁ ከጥፍእ ብካልኦት ንዝተጠጀአ ኣዚዩ ሓደገኛ መደብ ክሰርሕ ከምዝጸነሐን ዘሎን ዘመላኽት ጥራይ ኢዩ። ብሓቂ ኸኣ ከዳዕ ኢሰያስን ዉሑዳት ኣብ ጥርዚ ስልጣን ኤርትራ ኣብ ከባቢኡ ዝርከቡን ኣብ ቅድሚ ድኹማት እምበር ኣብ ቅድሚ ሓያላት ብፍጹም ጽኑዓትን ተባዓትን ዘይምዃኖም ናይ ሓሶት ናይ ሕጽኖቶም እዋን ሎሚ ተቃሊዑ ኢዩ። ነዚ ሓቂ እዚ ክውንነት ስለዝኾነ ከይፈተና ዓንደል እናጠዓመና ዓይንና ሰም ኣቢልና ግስም ከነብሎ ይግበኣና ኢዩ። ከዳዕ ኢሰያስን ዉሑዳት ኢደበይዙኡን ሎሚ ተኣመንቲ ኤርትራዊ መንነት እንተዝኾኑ ክንደይ ደስ ምበለና። ምኽንያቱ ህዝብን መሬትን ኤርትራ ካብዚ ኩሉ ክሳራን ውርደትን ምደሓኑ። ንሰላሳ ዓመት ጸኒዕኩም ተቃሊስኩም ንልዕሊ ሓያላን ናይ ዓለምና መንግስታት ስዒርኩም ናይ ሓደ ውልቀሰብ ስርዓት ክትምስርቱ ተገራጫዊ እዩ ብሓቂ ቀደምን ሕጅን ንስኹም ኤርትራውያን ዲኹምውን ኣይምተበሃልናን። ብርግጽ ከኣ ኣብ ባይታ ዘሎ ክውንነት ዘብርሆ እንተሊዩ ኢሰያስን ቁንጣሮ ወይጦታቱን ዝኣምንዎን ዝኣምኖምን ዘይብሎም ብኣጻር ናይቲ ካብ ጽኑዕ ሃገራዊ እምነት ክሳብ ካብ ጽላሎቶም እናሰግኡ ቀደመኒ እናበሉ ብዓይኒ- ብለይ ስኒ-የብለይ ዝዓይነቱ ኣገባብ ክቀትሉን ክስውሩን ይረእዩ ኣለዉ። ተበዓትን ተኣመንትን ህዝቦም ዝኾኑ ተጋደልቲ ተሓኤን ህግሓኤን ኢሰያስን ዉሑዳት ጉጅሊኡን ኣበየ መድረኹ ዝተፈላለዩ ሸርሕታት ፍሒሶም ብድሕሪት ወጊኦም ኣጥፊኦሞም ኢዮም። ሎሚ ኢሰያስን ወይጦታቱን ናይ ነዊሕ መደቦም ናይ ምትግባር ናይ ዜሮ ሰዓት ኣኺሉ ኢዩ ዝብሉሉ ግዜ በጺሕና ኢና ኢሎም ስለዝገምገሙ ኣብ ቦታ ውሳኔ ጉጅሊኦም ንእሽቶይ ጽንቃቅ ናይ ኤርትራውነት ስምዒት ዘለዎ ባእታ ከይርከብ ብምቅታልን ምእሳርን ከምቲ ናይ ሓምሳታት መንገዱ ጸሊም ዕዳጎኦም ከጻፍፉ ኢዮም ዝርከቡ። ሰለዚ ኸኣ ዮም ከምቲ ሰራቂ ንኣቃልቦ ሰባት ናብ ካልእ ኣሻቂሉ ጅቦኦም ዝዘምት MOSAD ዶ CIA ዶ ቀጠር ዓቢዳ ዶ . ……ወዘተ ክብሉ ዝርከቡ ዘለዉ።
እቲ ኣዚዩ ዘሕዝን እምበኣር ከም ኤርትራውያን ቀዳምነታትና ረሲዕና ከም ደግፍትን ተቃወምትን ተበሃሂልና ንቅጽል ምህላውና ኢዩ። ኢሰያስ ምስ ጉጅሊኡ ንሃገር ብሃገራ ናብ ዕዳጋ ኣውሪዱ ይርከብ ኣሎ። ሃገርና ድሕሪ ምድሓን ኣብቲ ብዓብላሊ ድምጺ ህዝቢ ዝተመርጸ መንግስቲ ኢና ተቃወምትን ደገፍትን ክንከውን ዝግበኣና። ሎሚ ኢሰያስ ናይ ኩልና ጸላኢ ምዃኑ ፈሊጥና ናብ ፍርዲ ከነቅርቦ ይግበኣና ነሩ። ጀጋኑ ተጋደልቲ ህግሓኤ ኣብ መድረኽ ብረታዊ ገድሊ ምእንቲ እዚ ኣብ ሃገርና ብከዳዕ ኢሰያስ ሰፊኑ ዝርከብ ክውንነት ኢልኩም ብሓዊ ክትነዱ ፍቃደኛታት ከምዘይነበርኩም ኩሉ ጥዑይ ሕልና ዘለዎ ብቀሊሉ ዝርደኦ ስነ-መጎታዊ ሓቂ ኢዩ። ብክድዓት ኢሰያስ ልዕሊ ማንም ዝኸሰርኩምን ዝተጎዳእኩምን ንስኻትኩም ምዃንኩ ንዓኹም ምሕባር ዘድልዮ ኣይኮነን። ብዓቢኡ ናይ መጻኢ ናይ ወለዶታት ኤርትራ ናይ ደቅና ታሪኽ ከይንኸስር ከይትኸስሩ ብሓደ ንሰርሓሉ እዋን ኢዩ። ዝሓለፈ ይኣክል ከዳዕ ኢሰያስ በብሓደ ክቅንጥበኩም ይረአ ኣሎ ናይ ግዜ ሕቶዩ እምበር ንኹሉም ንምቅታል ንምእሳር ንምስዋር ሰሪዕኩም ከም ዘሎ ብሩህ ኢዩ። ነዚ ኣረመናዊ ናይ ምቅታልኩምን ናይ ምእሳርኩምን ምስዋርኩምን መደብ ክሳብ ዘሰላስል ዩ እምበኣር ቀጠር ዓቢዳ ክብለኩም ዝርከብ። ህግደፍ ኤርትራ ንምሻጥ ኣብ ናይ መጨረሻ ዕብዳኑ በጺሑ ከምዝርከብ ክትፈልጡ ይግባእ። ብተሳትፎ ናትኩም ውድቀት ከዳዕ ኢሰያስ ኣዚዩ ሓጺር ከምዝኸውን ፍሉጥ ኢዩ ሞ ሃገርና ንምድሓን ሓቢርና ንለዓል።
ኣቡ ያረድ


text:
Monthly Archives
November 2020
ኣዲስ ኣበባ፣ 21 ሕዳር፣ 2013 (ኤፍ.ቢ.ሲ)ብባህሊ፣ ሃይማኖትን ቋንቋን ዓቢይ ምትእስሳር ዘለወን ኢትዮጵያን ጅቡቲን ናብ ኢኮኖሚያዊ ውህደት ከዕብየኦ ከምዝግባእ ፕሬዚዳንት ፌዴሪኢ ሳህለወርቅ ዘውዴ ገሊፀን። ፕሬዚዳንት ሳህለወርቅ፥ ኣብ ብሄራዊ ቤት ምኅሪ ጅቡቲ ተረኺበን መደረ ኣስሚዐን።…
295 ዜጋታት ካብ ስዑድ ዓረብ ተመሊሶም
ኣዲስ ኣበባ፣ 21 ሕዳር፣ 2013 (ኤፍ.ቢ.ሲ)295 ኢትዮጵያውያን ዜጋታት ካብ ስዑድ ዓረብ ናበ ሃገሮም ከምዝተመለሱ ሚኒስቴር ጉዳያት ወፃኢ ኣፍሊጡ። እቶም ናብ ሃገሮም ክምለሱ ዝኸኣሉ ዜጋታት፥ መንግስቲ ኢትዮጵያ ምስ መንግስቲ ስዑድ ዓረብ ብምትሕብባር ከምዝኾነ ተገሊፁ፡፡ እቶም ካብ…
ኣብ ኣሚሶም ዝርከብ መበል 32 ሞተራይዝድ ሻለቃ ሰራዊት ምክልኻል ኣብ እዋናዊ ሃገራዊ ጉዳይ ኣድሂቡ ምዝታዩ ተገሊፁ
ኣዲስ ኣበባ፣ 21 ሕዳር፣ 2013 (ኤፍ.ቢ.ሲ)ኣብ ኣሚሶም ዝርከብ መበል 32 ሞተራይዝድ ሻለቃ ሰራዊት ምክልኻል ኣብ እዋናዊ ሃገራዊ ጉዳይ ኣድሂቡ ምዝታዩ ተገሊፁ። ነቲ ዘተ ዝመርሑ ኣዛዚ ሴክተር ሰለስተ ብርጋዴር ጀነራል ዘውዱ ሰጥኣርጌ ከምዝገለፁዎ፥ ኣብዚ ዘሎ መራሒ ይኹን ተመራሒ ጉጅለ…
እናተኻየደ ምስ ዝርከብ ወፍሪ ተተሓሒዙ ቀዳማይ ሚኒስትር ኣቢይ ዘሃቡዎ ምላሽን መብርሂን፦
ኣዲስ ኣበባ፣ 21 ሕዳር፣ 2013 (ኤፍ.ቢ.ሲ)ቅድሚ ክብል ኣዛዚ እዚ ሰሜን ዝነበሩ ጄነራል ድሪባ ምስ ኣመራርሓታት እቲ ጁንታ ምሳሕ ምስ በልዑ ንባዕሎም ስሒቶም ኣብ ሆስፒታል ከምዝርከቡ ገሊፆም። ኣባላት እቲ ጁንታ በቶም ኣዛዚ ዝተሸወሙ ኣይቅብለን ምባሎምን ንምክትል ኣዛዚ እዚ ሰሜን…
ቀዳማይ ሚኒስትር ኣቢይ ካብ ኣባላት ባይቶ ወከልቲ ህዝቢ ዝቐረቡሎም ሕቶታት ዝሃቡዎም መልሲታት
ኣዲስ ኣበባ፣ 21 ሕዳር፣ 2013 (ኤፍ.ቢ.ሲ)ጉጅለ ህወሓት ቅድሚ፥ ቅድሚ ሓደን ክልተን ወርሒ ኣብ ዝነበረ እዋን ድሮ ለውጢ ንዓማውቲ እናተለዓሉ ዝነበሩ ሕቶታት ህዝቢ እቲ ጉጅለ ንህዝቢ ብበዝሒ ብምእሳርን ብምዕፋንን እቶም ሕቶታት ንምቕልባስ ይፍትን ከምዝነበረ ቀዳማይ ሚኒስትር ኣቢይ ኣሕመድ…
ጉጅለ ህወሓት ቀ/ሚ ኣቢይ ኣሕመድ ቀዳማይ ሚኒስትር ኮይኖም ኣብ ዝተሸሙሉ መዓልቲ ናይ ውልቀ ሓለውቶም ናብ ቢሮን መንበሪ ገዝኦምን ከየኣትዉ ይኽልክሉዎም…
ኣዲስ ኣበባ፣ 21 ሕዳር፣ 2013 (ኤፍ.ቢ.ሲ)ቀዳማይ ሚኒስትር ፌዴሪኢ ዶክተር ኣቢይ ኣሕመድ ካብ ኣባላት ባይቶ ወከልቲ ህዝቢ ዝተልዓሉሎም ሓቶታት መልሲ ይህቡ ኣለዉ። እቶም ቀዳማይ ሚኒስትር ኣብ ዘሃቡዎ ምላሽ፥ ኣብ 2010 ዓ.ም ሓዱሽ ምምሕዳር ክህልዎም ኣብ ዝኽእሉ ሰባት ጉጅለ ህወሓት…
ሶማሊያ ኣብ ኬንያ ዝርከቡ ኣምባሳደራ ብምፅዋዕ ኣምባሳደር ኬንያ ኣብ ሶማሊያ ድማ ካብ ሞቃዲሾ ንኽወፅኡ ኣዚዛ
ኣዲስ ኣበባ፣ 21 ሕዳር፣ 2013 (ኤፍ.ቢ.ሲ)መንግስቲ ሶማሊያ ኬንያ ኣብ ውሽጢ ጉዳየይ ኢድ ኣእቲያ ብዝብል ኣብ ናይ ናይሮቢ ዝርከቡ ኣምባሳደር መሓመድ ኣሕመድ ኑር ታርዛን ፃዊዓ። ብተመሳሳሊ ኣብ ሶማሊያ ዝርከቡ ኣምባሳደር ኬንያ ሉቃስ ቱምቦ መቃዲሾ ለቒቖም ንኽወፅኡ ኣተሓሳሲባ። ፌዴራል…
ኣብ ገዛ ብገበን ክሕደት ሃገር ዝተጠርጠሩ ጦር መኮንናት ብዝተገበረ ብርበራ ኣብ ኢድ ውልቀሰባት ክተሓዙ ዘይግበኦም መሳርሒታት ኲናት ተታሒዞም
ኣዲስ ኣበባ፣ 21 ሕዳር፣ 2013 (ኤፍ.ቢ.ሲ)ኣብ ገዛ ብገበን ክሕደት ሃገር ዝተጠርጠሩ ጦር መኮንናት ብዝተገበረ ብርበራ ኣብ ኢድ ውልቀሰባት ክተሓዙ ዘይግበኦም መሳርሒታት ኲናት ተታሒዞም። ከሓዲ ጉጅለ ህወሓት ከም ሃገር ናዕቢን ጎንፂን ንምብፃሕ ሓሲቦም ነዊሕ ዓማውቲ ብምድላው መጥቃዕቲ ምብፃሕ…
መንግስቲ ኣብ ኣዲስ ኣበባ ዝርከብ ኤምባሲ ደቡብ ሱዳን ኣፋኒዉ ዝብል ሓበሬታ ሓሶት ከምዝኾነ ተገሊፁ
ኣዲስ ኣበባ፣ 21 ሕዳር፣ 2013 (ኤፍ.ቢ.ሲ)መንግስቲ ፌዴሪኢ ኣብ ኣዲስ ኣበባ ዝርከብ ኤምባሲ ደቡብ ሱዳን ኣፋኒዉ ዝብል ሓበሬታ ሓሶት ከምዝኾነ መፃረዪ ሓበሬታ ኣዋጅ ህፁፅ እዋን ኣፍሊጡ። እቲ ሓበሬታ ካብ ሓቂ ዝረሓቐ ከምዝኾነ ዝገለፀ እቲ ኣዋጅ ህፁፅ እዋን፥ እቲ ናይ ሓሶት ፕሮፓጋንዳ…
ኣብ ኢትዮጵያ ተወሰኽቲ 604 ሰባት ብቫይረስኮሮና እንትተሓዙ 1 ሺሕን 65 ሰባት ድማ ካብቲ ቫይረስ ድሒኖም
ኣዲስ ኣበባ ፣ 21 ሕዳር ፣ 2013 (ኤፍ ቢ ሲ)ኣብ ናይ ትማሊ ፀብፃብ 24 ሰዓታት ኣብ ልዕሊ 5 ሺሕን 466 ሰባት ብዝተገበረ ምርመራ ላብራቶሪ 604 ሰባት ቫይረስኮሮና ከምዝተረኸቦም ሚኒስቴር ጥዕና ኣፍሊጡ። ብሓፈሻ ድማ ኣብ ኢትዮጵያ ክሳብ ሕዚ በዝሒ እቲ ቫይረስ ዝተረኸቦም ሰባት 109…


text:
ናይ ኢትዮጵያ ኤጀንሲ መርበብ ድሕነት ሓበሬታ(ኢንሳ) ካብ ክልላዊ መንግስቲ ትግራይ ዝቐረበ ናይ ሰብ ኣልቦ ነፋሪት(ድሮን) ፍቓድ የለን ኢሉ ።ናይቲ ኤጀንሲ ዳይሬክተር ዶክተር ሹመቴ ግዛው እቲ ሕቶ ቅድሚ ሽዱሽተ ኣዋርሕ ካብ ዩኒቨርስቲ መቐለ ቀሪቡ እንተነበረ እውን ካብ ወፃኢ ዝኣትው ድሮን ክማላእ ዝግባእ መዐቀኒታት ፍቓድ ኣየማልአን ኢሎም።
ናይ ክልል ትግራይ ኣማሓዳሪ ዶክተር ደብረፅዮን ገብረሚካኤል ወራር ኣንበጣ ናይ ምክልኻል ስራሕ ካብ ፌደራል መንግስቲ ዕንቅፋት የጋጥሞ ከምዘሎ ገሊፆም እዮም።ናይቲ ክልል ቢሮ ሕርሻ እውን ወራር ኣንበጣ ንምክልኻል ኣብ እስራኤል ብዝርከቡ ተወለድቲ ትግራይ ዝተዓደገት ድሮን ብፌደራል መንግስቲ ንኣዋርሕ ተታሒዛ ኣላ ክብል ከሲሱ ኣሎ።
ናይቲ ኤጀንሲ ዋና ዳይሬክተር ዶክተር ሸመቴ ግዛው ሕቶ ፍቓድ ዘቕረበ ክልል ትግራይ ዘይኮነስ ዩኒቨርስቲ መቐለ እዩ፤ምስቲ ክልል ዘራኽብ እውን የብሉን ኢሎም።ዩኒቨርቲ መቐለ ቅድሚ ሽዱሽተ ኣዋርሕ ድሮን ክኣትው ሓቲቱ ብስልኪ ይኹን ብኣካል ናይ መልእኽቲ ምልውዋጥ ኣካይድና ኢና ኢሎም።
"ሕጂ ንምንታይ ምስቲ ክልል ንምርኻብ ከምዝተደለየ እንተዘይፈለጥኩ እውን ምስ ሰብ ሞያን ሓለፍቲ ዩኒቨርሲቲ መቐለ ኢና ንራኸብ ዝነበርና።ኣብ እስራኤል ካብ ዝርከቡ ተወለድቲ ትግራይ ከምዝተረኸበ እውን ፀኒሖም እዮም ነጊሮምና። ሎሚ ካብ ዘሎ ነባራዊ ኩነታት ካብቲ ዝተፈቐደ ክሊ ወፃኢ ኮይኑ ወልቀሰባትን ትካላትን ካብ ዝሕዝዎ ንላዕሊ ኮይኑ ስለዝተረኸበ ምውዳእ ኣይተኽኣለን እዮም’’ ኢሎም።
ብመጠንን ኣገልግሎታትን ዝተፈላለዩ ናይ ድሮን ደረጃታት ከምዘለው ብምግላፅ ክሳብ ሎሚ ክሳብ 25 ኪሎ ግራም ዝምዘኑ ድሮናት ከምዝፈቐዱ ሓቢሮም።እዚ ናይ ዩኒቨርስቲ መቐለ ግን 60 ኪሎግራም ኮይኑ እዚ ግን ካብቲ ዝተጠቐሰ ኣዚዩ ዝዓበየ እዩ።ናይ 35 ኪሎ ግራም ብልጫ ኣለዎ ኢሎም።
ንሶም ብምውሳኽ እቲ ድሮን ናይ መንነት ይኹን ናይ ኣጠቓቕማ ማንዋል ከምዘይብሉን ንምፍታሽ ኣብዝፍትንሉ እዋን እቲ ድሮን ክፈቕደልና ኣይክኣለን ኢሎም ።
ዩኒቨርሲቲ መቐለ ኣእትየዮ ዝበሎ ሰብ ኣልቦ ነፋሪ ዝመፀሉ ዕላማ ቅድም ኢሉ ምዝርራብ ይክኣል ነይሩ፤ዩኒቨርስቲ መቐለ ግን ከምኡ ኣይገበረን ኢሎም።
ብኻልእ ወገን ሚንስትሪ ሕርሻ ትማሊ ወግዓዊ ብዝገበሮ ሓበሬታ ዕስለ ኣንበጣ ኣብ ዝተራእየሎም ከባቢታት ደቡባዊ ትግራይን ምብራቕ ኣምሓራን ብኣውሮፕላን ዝተደገፈ ምንፃግ ኬሚካል ስራሕ ምጅማሩ ኣፍሊጡ።
ኣብ ደቡባዊ ዞባ ክልል ትግራይ ንምክልኻል ዕስለ ኣንበጣ በነፈርቲ ዝተሓገዘ ምንፃግ ኬሚካል ተኻይዱ እንተኾይኑ ንምምሕዳር ዞባ ደቡባዊ ትግራይ ሓቲትና ኣለና::
ምሉእ ትሕዝቶ ኣብዚ ምስማዕ ይክኣል ::


text:
ትማሊ ኣብ መመርመሪ ማእከላት ዞባታት ማእከል፡ ደቡብ፡ ዓንሰባን ጋሽ-ባርካን ብዝተገብረ ናይ ላቦራቶሪ መርመራታት፡ 34 ዜጋታት ብኮሮና ቫይረስ ምልካፎም ተረጋጊጹ።
ንሳቶም ድማ፡ 17 ካብ ዞባ ማእከል – ማለት 2 ካብ መወሸቢ ማእከላት፡ 15 ድማ ካብ መመርመሪ ማእከላት ኰይኖም፡ ኣድራሻኦም 3 ካብ እምባጋልያኖ፡ ሓሓደ ከኣ ካብ ቲራቮሎ፡ ጸሎት፡ ማይተመናይ፡ ሰላዕዳዕሮ፡ ዓዲ-ጓዕዳድ፡ ማእከል-ከተማ፡ መዓስከር ደንደን፡ ፓራዲዞ፡ እንዳ-ቦንድ፡ ቪላጆ፡ መንደፈራን ሻምብቆን፣ 9 ካብ መመርመሪ ማእከላት ዞባ ደቡብ – ማለት 7 ካብ መንደፈራ፡ 2 ካብ ድባርዋ፣ ከምኡ’ውን 7 ካብ መመርመሪ ማእከላት ዞባ ዓንሰባ – ማለት 3 ካብ ከረን፡ 2 ካብ ዒላበርዕድ፡ 2 ካብ ዓዲተከሌዛን፣ ሓደ ድማ ካብ መመርመሪ ማእከል ባረንቱ – ዞባ ጋሽ-ባርካ እዮም።
እዚ ከም’ዚ ኢሉ እንከሎ፡ ኮሮና ቫይረስ ተረኺብዎም ኣብ ሆስፒታላት ተዓቚቦም ክንክን ክግበረሎም ዝጸንሑ፡ 17 ካብ ዞባ ማእከልን 3 ካብ ዞባ ደቡባዊ ቀይሕ ባሕሪን – ብጠቕላላ 20 ዜጋታት ሓውዮም ክፋነዉ ከለዉ፡ ወዲ 87 ዓመት ኣቦ ካብ ዞባ ማእከል ብሞት ተፈልዮም ኣለዉ።
በዚ መሰረት፡ ጠቕላላ ቊጽሪ ብኮሮና ቫይረስ ዝተለኽፉ ዜጋታት፡ ክሳብ ትማሊ 7982 በጺሑ ኣሎ። 7731 ካብ’ዚኦም ሓውዮም ዝተፋነዉ፡ 75 ብሞት ዝተፈልዩ፡ 176 ድማ ገና ኣብ ሆስፒታላት ተዓቚቦም ዝርከቡ እዮም።
ሚኒስትሪ ጥዕና – 30 ታሕሳስ 2021


text:
ቤት ፍርዲ ኢትዮጵያ ብነጻ እንተአሰናበተና'ውን ኣብ ልዕሌና ዝፍጸም ምንክልባት ቀጺሉ’ሎ ኢሎም ጸሓፍቲ መርበብ ሓበሬታን ጋዜጠኛታትን።ካብ ቦታ ናብ ቦታ ናይ ምንቅስቓስ ሕገ መንግስታዊ መሰሎም ከምዝተደረተን ብኢግዚብትነት ዝተትሓዘ ንብረቶም እውን ዛጊት ከምዘይተመለሰሎምን ይገልፁ።
እቶም ብሎገራትን ጋዜጠኛታትን ኣብ መርበብ ሓበሬታ ኣብ ዝዘርግሑዎ መግለጺ ዋላ'ኻ ካብ ማእሰርቲ እንተተፈታሕና ምሉእ ብምሉእ ግን ነጻ ኣይወጻእናን ኢሎም።
ኣብ ልዕሊኦም ይበጽሕ ኣሎ ኢሎም ካብ ዝዘርዘሩዎም ሓደ ሕገ መንግስቲ ኢትዮጵያ ዘረጋገጸሎም ናይ ምንቅስቓስ መሰል ዝነፈግ ስጉምቲ ይጠቕሱ።ብሎገር ዘልኣለም ክብረት ብዶብ ኣልቦ ጋዜጠኛታት ንዞን 9 ዝተዋህበ ሽልማት ንምቕባል ናብ ፈረንሳይ ንምጉዓዝ ካብ ዓለምለኸ መዕረፎ ነፈርቲ ቦሌ ንከይወጽእ ከምዝተኸልከለ እቲ መግለጺ ይሕብር።
'ዝሓለፈ ሰንበት ለይቲ ንምብራር፣ኩሉ ሰነዳት ምስ ኣቕረብኩ ኣብ መዕረፎ ነፈርቲ ዝነበረ ሰብ ፓስፖርተይ ወሲዱ ንክጸንሕ ኣዚዙኒ፤ቀይሕ ወረቐት ሒዙ መጺኡ እቲ ምኽንያት ኣይፈልጥን ግን ካብ ሃገር ክትወጽእ ኣይትኽእልን ኢኻ ኢሉኒ እዩ' ይብል ዘልአለም።
ናብ ኢሚግሬሽንን ጉዳያት ዜግነትን ከይዱ ምስጠርዐ እነጻርዮ ነገር ስለዘሎ ክሳብ ንድውለልካ ከይትመጽእ ከምዝበሉዎም ሓቢሩ’ሎ።ናይቶም ብሎገራት ጠብቓ ኣቶ ኣምሃ መኮነን ዝኾነ ይኹን እገዳ ከምዘየለን እንተሃሊዩ ድማ ምስ ሕገመንግስቲ ዝራጸምን እዩ ኢሎም።
ካብ ክፍሊ ኢምግረሽንን ጉዳያት ዜግነትን ርእይቶ ንምርካብ ዝተገብረ ጻዕሪ ግን ኣይሰለጠን።
ምሉእ ትሕዝቶ ንምስማዕ አብዚ ይኸአል።


text:
ቀንዲ ጭብጢ ኣኼባ ዋዕላ መራሕቲ ኣፍሪቃ ”ሕርሻ ኣፍሪቃ ንሓባራዊ ምዕባለ፣ምሕዩሽ መነባብሮን ዘየቋርፅ ዕብየትን” ዝብል‘ዩ ኢሎም ዋና ፀሓፊ ሕብረት ኣፍሪቃ ዥየን እንፋሶኒ።
እንተኾነ ሎም‘ውን ቀዲሙ ተሰሪዑ ዘሎ ኣጀንዳ እቶም ዝእከቡ መራሕቲ ጉዳይ ፀጥታን ሰላምን‘ታ ኣህጉር‘ዩ ይብሉ እቶም ዋና ፀሓፊ።
”ብዘይጥርጥር ሰላምን ፀጥታን ቀዲሙ ዝተሰርዐ ኮይኑ‘ሎ።ካብ ሞንጎኦም ቅልውላው ማእከላይ ሪፐብሊክ ኣፍሪቃ፣ደቡብ ሱዳንን ካልኦት ሃገራትን ክኾኑ‘ዮም” ኢሎም ዥየን እንፋሶኒ።
ድሕሪ‘ቲ ዓመታዊ ኣኼባ ነተን ካብ ቅልውላውን ጎንፅን ዝገላገላ ዘለዋ ሃገራት ኣፍሪቃ ንምሕጋዝ ናይ ገንዘብ መተኣኻኸቢ ስነ-ስርዓት ከምዝህሉ‘ውን እቶም ዋና ፀሓፊ ገሊፆም።
ኣኼባ መራሕቲ ኣፍሪቃ ካልእ ዝዘራረብሉ ኣጀንዳ ኣብ‘ዘን ዝቅፅላ ኣርባዕተ ዓመታት ኣብ‘ታ ኣህጉር ዝትግበር ቁጠባዊ ስትራተጂ‘ዩ።
ኣብ ናይ ሎም-ዘበን ኣኼባ መራሕቲ ሃገራት ኣፍሪቃ ናይ ክብሪ ጋሻ ዝኾና ፕረዚደንት ደቡብ ኮርያ ፓርክ ጉዌን ሃይስ’የን።ከምኡውን ፕረዚድንት ፍልስጤማውያንን፣ዋና ፀሓፊ ሊግ ዓረብን‘ውን ኣብ‘ቲ ኣኼባ ክርከቡ‘ዮም ይብል መለሳካቸው ኣምሃ ዝላኣኾ ሪፖርት።
እዚ ከምዚ‘ሉ ከሎ፣ኣብ‘ቲ ኣሻሓት ሰባት ዝተቀትልሉ ግጭት ደቡብ ሱዳን ምናልባሽ ገበን ኲናትን ሰብኣዊነትን ተፈፂሙ ክኸውን ይኽእል‘ዩ ኢሎም ባዓል-ስልጣን ሰብኣዊ መሰላት ሕ/ሃ።
ኢቫን ሲሞኖቭች፣ምክትል ሓላፊ ቢሮ ሰብኣዊ መሰላት ሕ/ሃ’ዮም፣ዝሓለፈ ሰሙን ኣብ ደቡብ ሱዳን ዑደት ድሕሪ ምፍፃሞም ኣብ ዝሃብዎ ሪኢቶ፣ ዝተዓዘብዎ ኩነታት ኣዝዩ ዘሻቅልን፣ከምቅትለት፣ከየፃረኻ ምርሻን፣ፆታዊ መግሰስቲ፣ምብራዕ ኣባይቲ፣ስርቂን ምጥቃም ትሕቲ ዕድመ ቆልዑን ዝብሉ መግሃስቲ ከምዝመዝገቡ ጠቂሶም።
”ኣብ‘ዘን ዝመፃ ሒደት ሰሙናት፣ንውፅኢት ምርምረና ዝምልከት መባእታዊ ሪፖርት ብወግዒ ክነፍልጥ ኢና ዝብል ተስፋ ኣለኒ።ብሓደ ወገን እኹል መርተዖ ኣለና፣ብካል ወገን ገና ዘይተረጋገፁ መግሃስቲ ኣብ ኢድና ኣሎ። ዛጊድ ክልቲኦም ወገናት ኣብ ምግሃስ መሰላት ኢድ ኣለዎም ዝብል ገምጋም ኣሎና” ይብሉ ባዓል ስልጣን ሕ/ሃ።
እቲ መባእታዊ ሪፖርት፣መን ኣብ‘ቲ ገበን ተሳቲፉ ንዝብል ሕቶ ዝምልስ ሪፖርት ኣይኸውን ይብሉ ሚስተር ሲሞኖቪች።ብዘይካ‘ዚ ሕብረት ኣፍሪቃ ቅድም ኮምሽን ኣናዳዪ ሓቂ ክቀውም ኣለዎ ዝብል ሓሳብ ከምዘቅረበ‘ውን ጠቂሶም።


text:
ፕረዚደንት ኣሜሪካ ጆ ባይደን ምስ ወራሲ ዓራት ኢማራት ዓረብ መሓመድ ቢን ዛይድ ኣል-ናሕያን ብዛዕባ ምድልዳል ነዊሕ ዝጸንሐ ሽርክነት ክልቲአን ሃገራት ተዘራሪቦም።
ብመሰረት ካብ ዋይት ሃውስ ዝወጸ ናይ ጽሑፍ ሓበረታ፡ ፕረዚደንት ባይደን ብምኽንያት ዝመጽእ ዘሎ መበል 50 ዓመት መዓልቲ ናጽነት ኢማራት ዓረብ እንቋዕ ኣሓጎሰኩም ድሕሪ ምባል፡ ክልቲአን ሃገራት ኣብ ጉዳይ ጠፈር: ክሊማ: ምክልኻልን ጸጥታን ዘለወን ምትሕብባር ኣንጸባሪቑ`ሎ።
ከምኡ`ውን ብዛዕባ ኣፍጋኒስታን፡ ዞባውን ኑክሌራውን ስግኣት ኢራን፡ ኣብ ማእከላይ ምብራቕ ዝምዕብል ዘሎ ህድኣትን ሰላምን ዘለዉ ዓለማዊ ብድሆታት ምልዓሎም ተጠቑሱ`ሎ።
ብመሰረት`ዚ ንቡር ዝምድና ኢማራት ዓረብን እስራኤልን ስትራተጂካዊ ኣገዳስነት ከምዘለዎ ፕረዚደንት ባይደን ኣስሚርሉ`ሎ። ፕረዚደንት ባይደንን ወራሲ ዓራት መሓመድን፡ ከምቲ ኣብ ኢትዮጵያ ክልል ትግራይ ዘሎ ሰብኣዊ ቅልውላው ዝበለ ግጭታት ኣብ ምፍታሕ ቀዳምነት ሂቦም ክሰርሑ ምስምምዖም እቲ ካብ ዋይት ሃውስ ዝወጸ ንባብ የመልክት።


text:
ጸሓፊ ታሪኽ ቤተክርስትያንን ታሪኽ ካህናትን ዝኾኑ ጥቀ ክቡር ኣባ ብሩኽ ወልደጋብር ታሪኽ ሕይወት ኣባ ኣለነ ብርህነ እንክትንትኑ ናይ ሎሚ 67 ዓመት ነፍሰኄር ኣባ ኣለነ ብዕለት 25 መጋቢት 1953 ዓምፈ ኣብ ሸውዓተ ዓንሰባ ተወሊዶም ኣብ ደብረ አርባዕቱ እንስሳ ሓዲሽ ዓዲ ዓንሰባ ከምዝተጠምቁ ከምኡ እውን ብ1981 ዓምፈ ብዓቢ መብጽዓ ንኣምላኽ ተወፊዮም ብ1982 ዓምፈ ብኢድ ብፁዕ ኣቡነ ኣብርሃ ፍራንሷ መዓርገ ክህነት ከምዝተቀበሉ ይገልጹ።
እስመ ኣልቦሙ ለአግብርቲከ ሞት ኣላ ፍልሠት! ዜና ዕረፍቲ አባ ኣለነ ብርሃነ ዘማ/ሲታ!
ነፍሰኄር አባ ኣለነ ብርሃነ ኣባል መነኮሳት ሲታውያን ኣብ መበል 67 ዓመት ዕድመኦም ብዝሓደሮም ሕማም ዕለት 16 መጋቢት 2020ዓም ኣብ ሃገረ ጣልያን ዓሪፎም። ኣብ ዘለዓለማዊ ዕረፍቱ ይቀበሎም ዘለዓለማዊ ብርሃን ከኣ የብርሃሎም።
19 March 2020, 13:38


text:
ናይ እምነት ጽንዓት! ብርግጽ'ውን እቶም ብክርስቶስ የሱስ ብፍርሃት እግዚኣብሄር ክነብሩ ዝደልዩ ኩሎም ክስጎጉ እዮም። እቲ መንእሰይ ሓለቓ ሰራዊት ካብ ሰፈሩ ካብ ዝፍለ ኣርባዕተ መዓልታት ሓለፋ። ኣብዚአን መዓልታት ከኣ ብዙሕ ጠቓሚ ፍልጠታት ክቐስም ከኣለ። እቶም ዝተዓዘቦም ክርስትያናት ሞቶምን ህላዌኦምን ከይፈለጡ ብጸበባ ከርተት ዝብሉ ነበሩ። እንተኾነ ግና እቲ ድኻሙ ሓደ ሰናይ ፍረ ኣፍረየሉ፣ እወ፣ ምስጢር ናይቲ ዕድሚኡ ምሉእ ክፈልጦ ሃረር ዝብሎ ዝነበረ ሓቂ ክርዳእ ከኣለ። ብመንፈስ ቅዱስ ድማ ዳግም ተወለደ።እዚ ኣብ ህይወቱ ዝተፈጸመ ለውጢ ድማ ሓደ ቆራጽ ውሳኔ ንኽውስን ኣኽኣሎ። ብሓደ ሸነኽ ዝና፤ ክብረትን ሃብትን ደጊአን ከፊተን ናቱ ምምላስ ይጸባበያ ነበራ። ብኻልእ ሸነኽ ድማ ድኽነት፤ መከራን ስደትን ኣለናልካ ይብልኦ ነበራ። እንተኾነ ግና እቲ መንእሰይ ሓለቓ ሰራዊት በቶም ዝቐረቡሉ ምርጫታት ኣይተማተአን። ንግዚኡ ብሓጢኣት ባህ ካብ ዝብሎስ "ምስ ህዝቢ ኣምላኽ ደኣ መከራ ክጸግብ ሓረየ።"
ናብ ሰፈሩ ብምምጻእ ድማ ንሓለቓኡ ካብቲ ተላኢኽዎ ዝነበረ ቦታ ከምዝተመለሰ ሓበረ። ምስቶም ክርስትያናት ከምዝቐነየን እቲ ተዋሂብዎ ዘሎ ዕማም ድማ ክፍጽሞ ከምዘይክእል ብምሕባር በዚ ምኽንያት ንዝመጾ መቕጻዕቲ ክቕበል ድሉው ምዃኑ ንሓለቓኡ ሓበረ። እቲ ጀነራል ሓለቓኡ ከኣ ብቐጥታ ናብ ክፍሉ ክኸይድ ጽኑዕ ዝኾነ ትእዛዝ ሃቦ።ኣብ ክፍሉ ኣትዩ ብዛዕባ ክበጽሖ ዝኽእል ነገራት እንዳሓሰበ ከሎ ከኣ ብጻዩ ሉኩሉስ ብሃንደበት ደበኽ በለ። ሉኩሉስ ንብጻዩ ማርሴሉስ ናይ ፍቕሪ ሰላምታ ከቕርበሉ ከሎ ኣብ ገጹ ናይ ስግኣት ምልክት ይንበብ ነበረ። ከምዚ ክብል ድማ ዘረብኡ ጀመረ።"እቲ ጀነራል ጸዊዑ ንዓኻ ሓደ መልእኽቲ ክነግረካ ኣዚዙኒ ኣሎ። ኣቐዲመ ግና እቲ ዝገበርካዮ ነገር እንታይ ምዃኑ ክፈልጥ እደሊ ኣለኹ"
ማርሴሉስ ድማ ሓንቲ ነገር ከይሓበአ ካብታ ዝኸደላ መዓልቲ ጀሚሩ ዘጋጠሞ ኩሉ ንሉኩሉስ ገለጸሉ። ኩሉ ኩነታቱ ክረአ ከሎ መንፈስ ቅዱስ ኣብ ልቡ ጽንዓት ከምዝሃቦ ብግልጺ ይርአ ነበረ። ከምዚ ዝስዕብ እናበለ ድማ ብዛዕባቲ ምስ ሓለቓኡ ጀነራል ዝገበሮ ዝርርብ ክገልጸሉ ጀመረ።"ናብቲ ጀነራል ክኣቱ ከለኹ ዝወሰድክዎ ስጉምቲ እንታይ መዘዝ ከምዘምጽኣለይ ይርድኣኒ እዩ። ዝገበርክዎ ኩሉ ከም ከዳዕ ከምዘቑጽረኒ እፈልጥ እየ። ንኸምዚ ዓይነት ገበን ድማ መቕጻዕቱ ሞት ጥራይ ምዃኑ ኣይሰሓትክዎን። ዝኾነ ኮይኑ ግና ኣብቲ ግዜ'ቲ ብዘይካቲ ዝገበርክዎ ካልእ ዋላ ሓንቲ ክገብር ኣይኮነለይን።
እቲ ጀነራል ዝገበረለይ ኣቐባብላ ካብ ልቢ ዝነቐለ እዩ ነይሩ። ከምዚ መግበሪኡ ድማ ካብቲ ዝተለኣኽክዎ ቦታ ቀኒዑኒ ዝተመለስኩ መሲልዎ እዩ። ኣነ ድማ ምስቶም ክርስትያናት ከምዝቐነኹን፣ ምስኦም ዘሕለፍክዎ ግዜ ከኣ ነቲ ቅድሚ ሕጂ ኣብ ልዕሊ ክርስትያናት ዝነበረኒ ኣረኣእያ ምሉእ ብምሉእ ከምዝቐየሮን ሓበርክዎ። ቅድሚ ሕጂ፣ ክርስትያናት ሞት ዝግብኦም ናይ ሃገርና ጸላእቲ ይመስሉኒ ከምዝነበሩን ድሕርዚ ዝገበርክዎ ምብጻሕ ግና ክርስትያናት ብስርዓት ዝነበሩ፣ ንሃገሮምን መንግስቶምን ድማ ብቕንዕና ዘገልግሉ ምኻኖም ከምዝተረዳእኩ ኣይሓባእኩሉን። ሰይፈይ ኣብ ልዕሊ ከምዚኣቶም ዝኣመሰሉ ንጹሃት ሰባት ካብ ዘልዕል ካብ ስልጣነይ ምውራድን ነቲ ዝወሃበኒ መቕጻዕቲ ድማ ምቕባልን ከምዝበልጸኒ ኣረዲአዮ ኣለኹ።"
ሉኩሉስ ድማ "ንሓደ ወተሃደር ናይ ውልቂ ስምዒቱ ግቡኡ ካብ ምፍጻም ክዓግቶ ኣይክእልን እዩ" በሎ።
"እወ፣ ግና እቲ ንፈጣሪየይ ክፍጽሞ ዘለኒ ግቡእ ካብቲ ንሰባት ክፍጽሞ ዘለኒ ግቡእ ዝበለጸ ኮይኑ ረኺበዮ ኣለኹ።"
"ናይ ክርስትያናት ፍቕሪ ኣዒንትኻ ከየዕወሮ ኣይተረፈን። እዚ ፈጺምካዮ ዘለኻ ተግባር ዝለዓለ ናይ ክድዓት ገበን ከም ዝኾነ ኣይረኣየካንዶ እዩ ዘሎ?"
"እወ፣ ነዚ ስለዝተረዳእኩ ድማ እቲ ፈጺመዮ ዘለኹ ገበን ዘስዕቦ መቕጻዕቲ ንኽቕበል ድሉው ምዃነይ ኣይሓባእኩን። እቲ ጀነራል'ውን ብቑጠዐ "ብቐጥታ ናብ ክፍልኻ ኪድ! ኣነ ዝህቦ ውሳኔ ድማ ከፍልጠካ እየ" ኢሉ ኣዚዙኒ ኣሎ። ብድሕር'ዚ ድማ እንሆ ዝወርደኒ ኩሉ ንምቕባል ይጸባበ ኣለኹ።"
ሉኩሉስ ድማ ነቲ ማርሴሉስ ዝብሎ ዝነበረ ብጸጥታ ሰመዖ። ኩሉ ኩነታቱ፣ ብዛዕባ መጻኢ ዕድል ናይ ብጻዩ ዓሚቕ ዝኾነ ስግኣት ከምዝሓደሮ ብግልጺ ይረአ ነበረ።
ጓሂ ብዝመለኦ ኩነታት ድማ ከምዚ በለ፣ "መቸም እዚ ተግባርካ ዘኸትሎ መቕጻዕቲ ጽቡቕ ጌርካ ትፈልጦ ኢኻ። ከም እትፈልጦ ናይ ሮማ ስነ-ስርዓት ብቐሊሉ ዝስገር ኣይኮነን። መንግስቲ ኣብ ልዕሊ ክርስትያናት ተሪር ዝኾነ ስጉምቲ ክወስድ ብምውሳኑ ነቲ ጉዳይ ኣዝዩ ኣኽሪርዎ ኣሎ። ብኸምዚ ዘለኻዮ ኩነታት እንተቐጺልካ ውድቀትካ ቀረባ ምዃኑ ዘጠራጥር ኣይኮነን።"
"ናብ ከምዚ ዓይነት ውሳኔ ንኽበጽሕ ዝገበሩኒ ኩሎም ምኽንያታት ገሊጸልካ እየ።"
"ዝኸበርካ ማርሴሉስ፣ እቲ ቅኑዕ ዝኾነ ዝምባሌኻ እፈልጦ እየ። ኣእምሮኻ በቲ ቅኑዕ ዝኾነ መስመር ክምራሕ እዩ ዝደሊ። ብዛዕባ ዝለዓለ ትምህርቲ ናይ ፍልስፍና ዘለካ ካብ ልቢ ዝነቐለ ዓቢ ግምት'ውን እፈልጦ እየ። ስለዚ እቲ ናይ ቀደምካ እንተኣኸለካ እንታይ ኣለዎ? ልብኻ ብናይ ሓደ ዝተሰቐለ ኣይሁዳዊ ትምህርቲ ክሳዕ ክንድዚ ምትንካፉ ክርደኣኒ ኣይከኣለን።"
"እዚ ዝጠቐስካዮ ናይ ፍልስፍና ትምህርቲ ክሳዕ ክንድዚ ኣኻሊ ኮይኑ ኣይረኸብክዎን። ነታ ናብዝን ናብትን እትጽዕር ነፍስና ከዕርፍ ዝኽእል ዋላ ሓንቲ ፍረ ከምዘይብሉ'ውን ንስኻ ባዕልኻ ትፈልጦ ኢኻ። ክርስትና ግና ብእግዚኣብሄር ብባዕሉ ዝተገልጸ፣ ብሞቱን ብትንሳኤኡን ድማ ዝተረጋገጸ ሓቀኛ ሃይማኖት እዩ።"
"ብዛዕባ ትምህርቲ ሃይማኖት ክርስትና ሓንቲ ከየትረፍካ ኣረዲእካኒ ኢኻ። ብዛዕባዚ ሃይማኖት ካብ ዘለካ ኣረኣእያ ዝተለዓለ'ውን እዚ እምነት ጽቡቕ ከይኮነ ኣይተርፍን እዩ ዝብል ሓሳብ ከስርጸለይ ቁሩብ ተሪፍዎ ኣሎ። ናይዚ ሃይማኖት ሰዓብቲ ኩሎም ከማኻ እንተኾይኖም ንዕላማና ዓቢ በረኸት ከምዝኾኑ ኣየጠራጥርን እዩ። እንተኾነ ግና ኣነ መምጽኢየይ ብዛዕባ ሃይማኖት ንምክርኻር ዘይኮነስ ብዛዕባ ናትካ ጉዳይ ንምዝርራብ እዩ።
ክቡር ዓርከይ፣ ክብርኻ፤ ስልጣንካ፤ ዝናኻን ኩሉ ህይወትካን ኣብ ሓደጋ ተንጠልጢሉ ኣሎ። ዝገበርካዮ ነገረ እሰከ ኣስተውዒልካ ኣመዛዝኖ፣ ሓደ ዓቢ ጉዳይ ክትፍጽም ተላኢኽካ። እቲ ዝለኣኸካ በዓል ስልጣን ካባኻ ዝጽበዮ ዝነበረ ድማ ትእዛዙ ኣብ ግብሪ ዝውዕለሉ መንገዲ ዘአንፍቱ ሓበሬታታት ሒዝካ ክትመጽእ እዩ ዝነበረ። ንስኻ ግና ነዚ ኣብ ክንዲ ምግባር ናብ ሰፈር እቶም ክትስልዮም ዝተለኣኽካ ጸላእቲ ምኽዳዕካን ብፍጹም ልቢ ድማ ከም ሓደ ካብኣቶም ከም ዝኾንካ ነቲ ጀነራል ገሊጽካሉ። ሕሉፍ ሓሊፍካ'ውን ወተሃደር ምዃንካ ብምዝንጋዕ ኣብ ልዕሊኦም ሰይፈይ ኣይመዝዝን እየ ኢልካ። ወተሃደር ዘበለ ኩሉ ዝዋግኦ ጸላኢ ናይ ምምራጽ መሰል እንተዝህልዎ ስነ-ስርዓት ዝበሃል ኣይመድለየን ነይሩ። ወተሃደር ክገብሮ ዘልዎ እቲ ዝተወሃቦ ግቡእ ምፍጻም ጥራይ እዩ። እዚ ሓቒዶ ኣይኮነን?"
"ሓቂ እዩ፣ ሉኩሉስ።"
"እቲ ቐንዲ ሕቶ ኣብ መንጎ ፍልስፍናን ኣብ መንጎ ሃይማኖት ክርስትናን ምርጫ ክትገብር ኣይኮነን። እቲ ቐሪቡልካ ዘሎ ምርጫ "ክርስትያንዶ ትኸውን ዋላስ ወተሃደር?" ዝብል እዩ። ኣብዚ ሕጂ እዋን ሃይማኖት ክርስትናን ውትህድርናን ብሓንሳብ ኣጣሚርካ ምሓዝ ኣይከኣልን እዩ። ስለዚ ካብ ክልቲኦም ሓዲኦም ክትመርጽ ይግብኣካ። እቲ ጉዳይ ግና በዚ ጥራይ እንተዘብቅዕ ጽቡቕ ነይሩ፣ እንተኾነ ግና "ሃይማኖት ክርስትና እየ ዝመርጽ" እንተበልካ ናይ ዕጫኦም ተኻፋሊ ድማ ክትከውን ኣለካ፣ ከመይሲ ስሌኻ ተባሂሉ ፍልልይ ከምዘይግበር ክትፈልጥ ኣለካ። ወተሃደር ክትከውን እንተመሪጽካ ድማ ነቶም ክርስትያናት ክተሳድዶም ኣለካ።"
"እቲ ጉዳይ ከምዚ እትብሎ ዘለኻ ምዃኑ ኣይሰሓትክዎን።"
"ዝኸበርካ ማርሴሉስ፣ ነዚ ውዒልካዮ ዘለኻ ዓቢ ገበን ክርስዑ ዝተዳለዉ ናይ ልቢ ፈተውቲ ከምዘለዉኻ ኣይትዘንግዕ። እቲ ብተፈጥሮኻ ዝተዓደልካዮ ግሉጽነትካ ስለዝፈልጥ ብዛዕባ ጉዳይካ ምስቲ ጀነራል ተኸራኺረ እየ። እቲ ጀነራል'ውን ኩነታትካ ምስ መርመረ ወተሃደራዊ ብቕዓትካ ኣብ ዓቢ ግምት ከምዘእተዎ ኣይሓበኣለይን። ስለዚ ድማ ብቕሩብ ነገራት እንተተሰማማዕካ ኩሉ ነገር ንምርሳዕ ድሉው ከምዘሎ ገሊጹለይ ኣሎ።"
"እዘን ዝሰማማዓለን ነገራት እንታይ እየን?"
"እዘን ዝሓለፋ ኣርባዕተ መዓልታት ከምዘይነበራ ጌርካ ቁጸረን። ተዋሂቡካ ዘሎ ሓደራ ብምስትውዓል ወተሃደራትካ ሒዝካ ነቶም ክርስትያናት ንምእሳር ተለዓል።"
ማርሴሉስ ድማ ካብ ኮፍ መበሊኡ ሓፍ ብምባል ከምዚ ክብል መለሰ "ዝኸበርካ ሉኩሉስ፣ ከምእትፈልጦ፣ ኣነ ካብ ልቢ እየ ዝፈትወካ። ዕርክነትና'ውን ብጽኑዕ ዝኾነ ናይ ፍቕሪ ሰንሰለት ስለዝተጣመረ ክሳዕ ሕጂ ብዘይ ሓንቲ ኣበር ጸኒዑ ኣሎ። ንዓይ ንብጻይካ ዘርኣኻኒ ፍቕሪ ክሳዕ መወዳእታ ክርስዖ ኣይክእልን እየ። ዝኾነ ኮይኑ ኣብ ውሽጠይ ሓደ ሓድሽ ነገር ተፈጢሩ ኣሎ። እዚ ነገር'ዚ ድማ ንዓኻ ጋሻ ከይኮነካ ኣይተረፈን። ንዓይ ግና ካብ ናይዛ ዓለም ክብረትን ሃብትን ይበልጸኒ እዩ። እዚ ከም ሓደ ዓቢ መዝገብ ገይረ ቆጺረዮ ዘለኹ ድማ ፍቕሪ ኣምላኽ እዩ። ስሌኡ ድማ ክብረተይን ስልጣነይን ጥራይ ዘይኮነስ ህይወተይ እኳ ንምሃብ ዝተዳለኹ ኮይነ ኣለኹ። ካብዚ ውሳኔይ ከኣ ሓንቲ ስድሪ እኳ ኣይነቓነቕን እየ እሞ ድሕሪ ደጊም'ሲ ከም ሓደ ካብቶም ክርስትያናት ጌርካ ቁጸረኒ" በሎ።
ሉኩሉስ ድማ ሓንቲ ቃል ከየውጽአ ንብጻዩ ብጓሂ ንቑሩብ ግዜ ጠመቶ። ናይ ብጻዩ ናይ ልቢ ጽንዓት ምስ ኣስተውዓለ ብዝኾነ ይኹን መንገዲ ሓሳቡ ከቐይሮ ከምዘይክእል ተረደአ። ብዝተፈላለዩ ናይ ክርክር ሜላታት እንተፈተነ፣ እቲ ተዳልይሉ ዘሎ ሽርሕታት ክንዲ ምንታይ ዘስካሕክሕ ከምዝኾነ'ውን ብሰፊሑ እንተገለጸሉ'ኳ ንሱ ግና ምንቕ ምባል ኣበየ። ኣብ መወዳእታ ድማ ካብቲ ኮፍ ኢልዎ ዝነበረ ብሓዘን ተመሊኡ ድሕሪ ምትንሳእ ከምዚ ዝስዕብ ተዛረቦ።
"ዝኸበርካ ማርሴሉስ፣ እዚ እትገብሮ ዘለኻ ዋላ ሓንቲ ዘሐጉስ ኣይኮነን፣ ናብ ጥፋኣት ክትግስግስ ትረኣየኒ ኣለኻ። እቲ ጽቡቕ ዕድልካ ዝሃበካ ክብረትን ስልጣንን እምቢ ብምባል ናይቶም ንዑቓት ዕጫ ምምራጽካ ዘሕዝን እዩ።
እዚ ናይ ጥፍኣት ምርጫኻ ንኽትቕይር ከም መጠን ዓርክኻ ምዒደካ እየ። ካብ ሕጂ ንደሓር ምኽረይ እንተኣቃሊልካ ግና ናትካ ጉዳይ እዩ።
ሕጂ'ውን ክረድኣካ ዝደልዮ ሓደ ነገር ኣሎ። እቲ ጀነራል ውሳኔኡ ኣሕሊፉ ኣሎ። ካብ ሎሚ ጀሚርካ ማዕርግካ ተቐንጢጥካ ኣለኻ። እሱር'ውን ኢኻ። ጽባሕ ድማ ፍርድኻ ንኽትቅበል ኣብ ቅድሚ እቶም ዝምልከቶም ሰበስልጣን ክትቀርብ ኢኻ። ክሳዕ ሽዑ ግና ብዙሕ ሰዓታት ከምዘለካ ኣይትዘንግዕ። ከተምልጥ ትደሊ እንተኼንካ ግዜ ምጥፋእ ኣየድልን እዩ እሞ ኣይትዓሹ። ብዝተኸኣለ መጠን ካብዚ ጥፋእ። ካብ ሕነ ምፍዳይ ናይ ቄሳር ክትስወረላ እትኽእል፣ ኣብቲ ትሕቲ ሰማይ ሓንቲ ቦታ ጥራይ እያ ዘላትካ።"
ማርሴሉስ ነዘን ናይ መዋዳእታ ቃላት ናይ ብጻዩ ብህድኣት ድሕሪ ምስማዕ ማዕርጉን ናይ ክብሪ ኣልባሳቱን ሓደ ብሓደ ኣውጺኡ ኣቐመጦም። እቶም ግርማ መጎስ ኣልቢሰሞ ዝነበሩ ናይ ማዕርግ ኣልባሳቱ ኣወጻጺኡ ከም ሓደ ተራ ሰብ ኮይኑ ኣብ ቅድሚ ብጻዩ ደው በለ።
"ክቡር ዓርከይ ሉኩሉስ፣ ፍቕርኻን ብጻይነትካን ብህይወት ክሳዕ ዘለኹ ፈጺመ ኣይክርስዖን እየ። ከም ድላየይ እንተዝኸውንሲ ሓቢርና ብምኹብላል ነቲ ኣነ ዝመረጽክዎ ጎይታ ሓቢርና እንተንግዛእ ከንደይ ጽቡቕ ነይሩ። ግና ከም ናይ ልበይ ክኾነለይ ኣይከኣለን፣ በል ደሓን ቀኒ!"
"ደሓን ቀኒ ማርሴሉስ! ምናልባት ኣብ ምድሪ ከለና ደጊምና ንራኸብ ንኸውን። ገለ እንተጸጊሙካ ግና ኣነ ዝርከቦ ቦታ ትፈልጥ ኢኻ። እምነቱ ዘይጠልም ብጻይካ ምዃነይ ኣይትዘንግዕ።"
እቶም ክልተ የዕሩኽ ብምዉቕ ናይ ፍቕሪ ስምዒት ተሓቓቒፎም ናይ መወዳእታ ተሰናበቱ። ማርሴሉስ ድማ ካብኡ ንምምላጥ ጉዕዞኡ ቀጸለ።
ካብቲ ሰፈር ብምውጻእ ድማ ናብቲ ናይ ህዝቢ ኣደባባይ ተባሂሉ ዝፍለጥ ቦታ በጽሐ። ብየማነ ጸጋም ናይቶም ዝሓለፎም መንገድታት ብርክት ዝበሉ ኣብያተ መቕደሳት፤ ታሪኻዊ የዕኑዳትን ሓወልትታትን ይረኣዩ።
እቲ ብዑንቝን ብእምነ በረድን ዝወቀበ ናይ ቄሳር ቤተ መንግስቲ ግርማ ሞጎስ ተጎናጺፉ ቆይሙ ነበረ። ብሓደ ወገን ከኣ እቲ ዓቢ ዝኾነ ህንጻ ኮሎሲዩም ካብኡ ሕልፍ ኢልካ'ውን ቤት መቕደስ ሰላም፣ ብመልክዕን ግርማን ደሚቖም መን ከማና ይብሉ።
ብኻልእ ሸነኽ ድማ ኩርባ ካፒቶሊን፣ ውቁባት ዝኾኑ ኣብያተ መቕደስ ኣብ ልዕሊኡ ተሰኪሙ ኣንጻር ናይቲ ከም ኩሕሊ ጸርዩ ዝነበረ ሰማይ ቦትኡ ሒዙ ይረአ።
ማርሴሉስ ጉዕዞኡ ናብ ጫፍ ኩርባ ካፒቶሊን ኣምረሐ። ኣብቲ ጫፍ ምስ በጸሐ ድማ ኣብ ዙርያኡ ዝነበረ ጽባቐ ተዓዘበ። ኩርባ ካፒቶሊን ኣብ ላዕሊ ጫፉ ብእምነ በረድ ዝተነጸፈ ኣርባዕተ ማእዝን ሜዳ ኣለዎ። ኣብ የማነ ጸጋሙ ድማ ድንቂ ዝኾኑ ኣብያተ መቕደሳት ይረኣዩ።
ብሓደ ሸነኽ፣ ካምፑስ ማርቲዮስ ዝበሃል ቦታ በቲ ናብ ማእከላይ ባሕሪ ክጽንበር ዝውሕዝ ዝነበረ ፈለግ ቲበር ተኸቢቡ ይረአ። ብኻልእ ሸነኽ ድማ እታ ከተማ ካብቲ ናይ ቀደም ዶባታ ሓሊፋ ኣዝያ ኣስፋሕፊሓ ትረአ።
ኣብታ ከተማ ኣብያተ መቕደስ፤ ዓንድታትን ሓወልትታትን ኣብየ ቦትኡ ቆይሞም ይረኣዩ። ኣዝዮም ብዙሓት ታሪኻውያን ቅርጽታት ነታ ከተማ ኣጻቢቦም ነበሩ። መንጫዕጫዕታታትው'ን ኣበየ ቦትኡ ይፈሱ ነበሩ።
ሰረገላታትን መንኮርኮራትን ነቲ መንገዲ መሊኦሞ ነበሩ። ሰራዊት ሮማ ምስ ዕጥቁ ናብዝን ናብትን ይብል። ብሓፈሻ፣ ኣብታ ናይ ቄሳራት ርእሰ-ከተማ ዝኾነት ሮማ ዝረአ ዝነበረ ናይ ህይወትን ናይ ስራሕን ሕንፍሽፍሽ መዳርግቲ ኣልቦ ነበረ። ኣብ ከባቢ ናይታ ከተማ ኣብ ዝርከብ ሜዳ ብርክት ዝበላ ሰፈራትን ብምቾትን ሃብትን ዝተመልኡ ዓበይቲ ኣዳራሻትን ይረኣዩ።
ብሓደ ወገን ናይ በረድ ኣኽሊል ኣብ ርእሱ ዝደፈአ ከረን ኣፔኒኒ ርእሱ ናብ ሰማይ ኣቕኒዑ ይረአ። ብካልእ ወገን ድማ እቲ ንፋስ ናብዝን ናብትን ዝገላብጦ ዝነበረ ማያት ማእከላይ ባሕሪ ምስቲ ገምግም ባሕሪ ኣብ ዓቢ ቅልስ ተጸሚዱ ይረአ።
ማርሴሉስ ከኣ ብሃንደበት ሓደ ድምጺ ሰመዐ። ግልጽ ኢሉ እንተረኣየ ከኣ ሓደ ረሳሕን ዝተቐዳደደን ክዳን ዝተኸድነ ዕባራ ሰብኣይ ዘፍርህ ናይ ፍርዲ ቃላት ክዛረብ ከሎ ሰመዖ። ኩሉ ኩነታቱን ኣጠማምትኡን ኣእምሮኡ ዝተናወጸ ምዃኑ ንምፍላጥ ኣየጸግምን ነበረ።
እታ ዓባይ ባቢሎን ወዲቓ ወዲቓ፣
ማሕደር ኣጋንንቲ ኮይና።
ሰፈር ኩሎም ርኹሳት መናፍስትን፣
ሰፈር ርኹስን ዘፈንፍን ዘበለ ዑፍን ኮይና።
ኣምላኽ ድማ ዓመጻኣ ዘኪሩ እዩ እሞ፣
ከምቲ ንሳ ዝፈደየቶ ፈድይዋ፣
ከምቲ ግብራ ዕጽፊ ዓጺፉላ።
ክንድቲ ንርእሳ ዘኽበረትን ዘሓንቀቐትን፣
እቲ ፈሪድዋ ዘሎ እግዚኣብሄር ብርቱዕ እዩ እሞ፣
እቲ መዓታ፣ ሞትን፣ ሓዘንን ጥሜትን
ብሓንቲ መዓልቲ ክመጻ እዩ።
ብሓዊ'ውን ክትነድድ እያ።
ብርክት ዝበሉ ሰባት መጺኦም ነቲ ሰብኣይ ከቢቦም ዘረብኡ ብኣድናቖት እናሰምዑ ከለው ወተሃደራት መጺኦም እንዳዳፍኡ ወሰድዎ።
ማርሴሉስ ከኣ ብሓሳቡ "ኣእምሮኡ በዚ ስደትን መከራን ዝተናወጸ ምስኪን ክርስትያን ከይኮነ ኣይተርፍን እዩ" ክብል ሓሰበ። እቲ ሰብኣይ ነቲ ናይ ፍርዲ ቃል እናደጋገመ ክዛረብ ከሎ ብዙሓት ሰባት ደድሕሪኡ እናሰዓቡ የባጭውሉ ነበሩ። ኣብ መወዳእታ ድማ ድምጹ እንዳረሓቐ ከደ። ማርሴሉስ ከኣ ግዜ ከየጥፋእኩ ክግስግስ ኣለኒ ብምባል ተንሲኡ መንገዱ ቀጸለ።
ናይ ዝሓለፈ ምዕራፋት ንምክትታል ነዞም ዝስዕቡ ሊንክታት ተጠቀሙ
ሰማእታት ካታካምፖ ቀዳማይ ምዕራፍ
ሰማእታት ካታካምፖ ካልኣይ ምዕራፍ
ሰማእታት ካታካምፖ ሳልሳይ ምዕራፍ
ሰማእታት ካታካምፖ ራብዓይ ምዕራፍ
ሰማእታት ካታካምፖ ሓሙሻይ ምዕራፍ
ትርጉም ብቐሺ እምባየ ሃብተዝጊ
ሰማእታት ካታኮምብ (6ይ ክፋል)
Typography
- Font Size
- Default
- Reading Mode


text:
Fagersta
ናይ መጠረሽታ ዝተሓደሰሉ፡ 18 12 2020
ኣብ ፈየርስታ ምንባር ቀሊል እዩ። ኣብኡ ውሕስነትን ተሓባበርነትን ተስፋን ኣሎ። ናብ ተፈጥሮን ባህልን ቀረባ እዩ። ኣብኡ ንኹሉ ግዜ ይርከቦ እዩ። ምውህሃድ ናይ ፈየርስታ ባህርያዊ ክፋል ውጥን ማሕበረሰብ እዩ።
ሓበሬታ ብዛዕባ ምምሕዳር ከተማ
ብዝሒ-ህዝቢ13,342
ስፍሓት መሬት310 ኪሜ²
ርሕቐት ካብ ዓበይቲ ከተማታት
- Västerås 65 ኪሜ
- Örebro 103 ኪሜ
- Borlänge 71 ኪሜ
- Stockholm 171 ኪሜ
መንበሪ-ገዛ
ኣብ ፈየርስታ ኮሙናውን ብሕታውን ዝካረ ገዛውቲ ኣሎ። ኣብኡ ናይ ወነንቲ ኣባይቲ ማሕበራት ኣሎ። ንመንበሪ ኣባይቲ ብዚምልከት ተወሳኺ ሓበሬታ ኣብቲ ናይቲ ኮምዩን ወብሳይት ክትረክብ ትኽእል።
ካልእ ቋንቋታት ዝዛረቡ ተቐማጦ መን ኣለዉ ኣብቲ ቦታ
ኣብ ፈየርስታ እተን ብብዝሒ ዝዝረበለን ቋንቋታት፡ ፊንላንድ፡ ዓረብን ሶማልን እየን።
ማሕበራትን ምትእኻባትን
ኣብ ፈየርስታ ብዙሓት እተፈላለያ ንስፖርትን ምዝዋር በረኻንን ባህልን ዚምልከታ ማሕበራት ኣለዋ። ኣብኡ ንኣብነት ናይ እስልምና ናይ ፖላንድ ኦርናስተትን ናይ ሶማልን ማሕበራት ኣለዋ። ኣብቲ ናይቲ ኮምዩን ወብሳይት፡ ናይ ኩለን ማሕበራት ዝርዝር ዘለዎ ደብተር ኣሎ።
ኣብቲ ከባቢ ብቐረባ እንታይ ይርከብ
ኣብ ፈየርስታ መግብን ካልእ ንገዛ ዘድሊ ነገራትን እትዕድገሉ ብዙሕ ድኳናት ኣሎ። ኣብኡ ናይ ክዳውንቲ፡ማኪና፡ መብራህትን ናይ ኩሉ ኣዝዩ ኣድላዪ ዝኾነን ነገራት ዝሸይጥ ድኳናት ኣሎ። ብሕሱር ዋጋ እትዕድገሉ ብዙሕ ሰከንድሃንድ ቡቲካት ኣሎ። ቤትንባብ፡ ቤትጽሕፈት ዕዮ፡ ማሕበራዊ ቤትጽሕፈት፡ መድህን ቤትጽሕፈትን ናይ ቅረጽ ቤትጽሕፈትን ኣብኡ ይርከብ። ኣብቲ ናይቲ ኮምዩን ወብሳይት ብዛዕባ እተፈላለያ ዋኒናት ክትደሊ ትኽእል።
ኣገልጎት ክንክን ወይ ሕብሐባ ቆልዑ
ኣብ ፈየርስታ ኮምዩን ሓያሎ ኣብያተትምህርቲ ህጻናት ኣለዋ። ምሉእ መዓልትን ለይትን ክፉት ዝኾነት ቤትትምህርቲ ህጻናት ኣላ። ኣብቲ ናይ ኮምዩንና ወብሳይት ብዛዕባ ኣብያተትምህርቲ ህጻናትና ተወሳኺ ሓበሬታ ኣሎ። ናይ ወለዲ ጉጅለትኣ ዘለዎ ማእከል ስድራቤትውን ኣሎ። ንሱ ነቶም ካብ 0-1 ዓመት ዝዕድመኦም ውሉድ ዘለዎም መኣከቢ ቦታ እዩ። ኣብቲ ናይቲ ኮምዩን ወብሳይት ብዛዕባ ንጥፈታቱ ተወሳኺ ሓበሬታ ኣሎ።
ብቤትክርስትያን ዚካየድ ክፉት ቤትትምህርቲ ህጻናትውን ኣሎ። ኣብቲ ናይ ቨስታንፉሽ ቨስተርቮላ ናይ ማሕበር ወብሳይት ብዛዕባኡ ተወሳኺ ሓበሬታ ኣሎ።
መባእታ ኣብያተ ትምህርትን ካልኣይ ደረጃ ኣብያተ ትምህርትን
ኣብቲ ኮምዩን 4 መባእታ ኣብያተትምህርቲ ኣለዋ። ኣብቲ ናይቲ ኮምዩን ወብሳይት ብዛዕባኡ ተወሳኺ ሓበሬታ ኣሎ። ፍሉይ ጠለብ ንዘድልዮም ህጻናት ዚኸውን ፍሉይ መባእታ ቤትትምህርቲውን ኣሎ። ኣብቲ ናይቲ ኮምዩን ወብሳይት ብዛዕባ ንጥፈታቱ ተወሳኺ ሓበሬታ ኣሎ።
ኣብ ፋየርስታ ኮምዩን ካልኣይ ደረጃ ቤትትምህርቲ ኣሎ። ሽወደን ንወጻእተኛታት ወይ ኤስኤፍኢ እውን ኣሎ። ኣብቲ ናይቲ ኮምዩን ወብሳይት ብዛዕባ ካልኣይ ደረጃ ቤትትምህርትን ኤስኤፍኢን ዝያዳ ሓበሬታ ኣሎ።
ዕድላት ትምህርቲ
ካልኣይ ደረጃ ቤትትምህርቲ ሽወደን ንወጻእተኛታት ወይ ኤስኤፍኢ ኣለዎ። ኣብኡ ምስ እተፈላለያ ኮለጃት ዝተሓባበር ትምህርቲ ንዓበይቲ(vuxenutbildning) እውን ኣሎ። ኣብ ፈየርስታ ኮለጅ የልቦን።ኣብ መንጎ ናይቲ ከባቢ ዋኒናትን ቤትትምህርትን ግሩም ምትሕብባር ኣሎ።
ኣገልጎት ጥዕና
ኣብዚ ኮሙን ብኽፋል ብብሕታዊ ትካል ዝመሓደር ሓደ ሆስፒታል ኣሎ። ከምኡ'ውን እቲ ኣገልግሎት ጥዕና ምስ ናይ ቬስትሮስን ሾፒንግን ሆስፒታላት ብምትሕብባር እዩ ዝመሓደር። ብዛዕባ ዞባ ቬስትማንላንድን በርይስላግስሽዩክሁሰት ሚት የርታን ኣብ ነናቶም መርበብ ሓበሬታ ተወሳኺ ሓበሬታ ክትረክብ ትኽእል ኢኻ።
ናይ ቋንቋ ድግፍ-ተርጓሚ ምርካብ
ምስቲ ኮምዩን ኣብ እትረኸበሉ ግዜ ተርጓማይ ምስ ዘድሊ፡ እቲ ኮምዩን እዩ ነዚ ዘዳሉዎ።
ኣገልግሎት መጎዓዝያ
ፈየርስታ ጥቓ ቨስተሮስ፡ ስቶክሆልን ካልኦት ኣገደስቲ ቦታታትን እዩ። ናብ ዝደለኻዮ ዚወስዳኻ ፈጣናት ባቡራትን ኣውቶቡሳትን ኣለዋ። ብዛዕባ ናይ ቨስትማንላንድ ባቡራትን ኣውቶቡሳትን ኣብቲ ናይ Västmanlands Lokaltrafiksወብሳይት ተመልከት። ብዛዕባ መስመራት ከኣ ኣብTågkompanietከምኡውን ኣብ SJ. ተመልከት።
ስራሕን ትካላት ናይ ምምስራት ተኽእሎታትን
ኣብ ፈየርስታ ኮምዩን ብእተኻእለ ኩሉ ሰብ ናይ ባዕሉ ዋኒን ኪህሉዎ ንደሊ፡ ነዚ ዕላማዚ ድማ ኣበርቲዕና ንሰርሕ። እቶም ናይ ባዕልኹም ትካል ክትጅምሩ እትሓስቡ ሰባት፡ ኣብ መርበብ-ሓበሬታ ምምሕዳር ከተማ ነዓኹም ዝኸውን ኣገዳሲ ሓበሬታ ትረኽቡ።


text:
30/11/2017 23:39 PM
Haben Fissehaye= ሰላም ንኣኻ ክቡር ሓው መሲናስ፡ ነዚ ብሰንኪ ስእነት መንግስቲ ኣብ ሊብያ ዝሳቐ ዘሎ ህዝብና’ባ ገለ በለሉ ነዚ ውጹዕ ህዝቢ?
Mesinas= ሕራይ ክቡር ሓው።
Haben Fissehaye= ክጽበ ኢየ ምስ የሕዋተይ መሲ
Mesinas= ቅሰን ክቡር ሓው! ንኣውያትዶ ሓታቲ ደሊናሉ፣ መሳኪን ኣሕዋትና!
Haben Fissehaye= ኣጆኻ በል መሲ ኣጆኻ
ኤርትራውያን ካብ ዘበን ባሕሪ ነገስታት ጀሚርና ክሳዕ ለይቲ ሎሚ እሰይ ኢልና ቀሲንና ብሰላም ዝነበርናላ እዋን ዋላ ሓንቲ መዓልቲውን ትኹን ኣይተራእየትን! እንተኾነ ግን ከም ሎሚ ጌርና ብኸቢድ ተፈቲንና ኣይንፈልጥን ኢና! ኩሎም ቅድሚ ኢሳያስን ስርዓቱን ዝሓለፉ ገዛእትን ጨቈንትን ህዝቢ ኤርትራ፡ ኣብ ልዕሊ ህዝቢ ኤርትራ ፍርህን ክብርን ኔሩዎም’ዩ። እዚ ርጉም ደማሒ’ዚ ግን ከም ህዝቢ ኤርትራ ጌሩ ዚንዕቆን ኣቕሓ ዘይቈጽሮን ፍጡር የብሉን! ናይዚ ህያው ምስክር ከኣ ኤርትራዊ ዜጋ ካብ ዚፍጠር ኣትሒዙ ከም ኣብ ግዜ ኢሳያስ ጌሩ ሓሲሩን ተዋሪዱን ከም ዘይፈልጥ ብግብሪ ንርእዮ ኣለና።
ቀደም ኣባሓጎታትና ናብ ሊብያ ከይዶም፡ ብጭካነን ዘይሰብኣውነትን ሊብያውያን ከስካሕክሑን ክግረሙን ንሰምዕ ኢና፤ እንተኾነ ሻቡ ኣብ ኤርትራ ሃገርና መንግስቲ ስለ ዝነበረ፡ መን ኢኻ ዚብለካ ዘይብልካ፡ እንተደሊኻ ትሓርስ፡ እንተደሊኻ ከኣ ትነግድ ኢኻ ኔርካ፤ ናብ ዝደለኻዮ ቦታ ድማ ናብ ውሽጥን ናብ ወጻእን ብዘይጸገም ትንቀሳቐስ ኔርካ።
እንተኾነ ኣብ ውሽጢ ሃገር እኹል ናይ ስራሕ ዕድል ስለ ዘይነበረ ግን ኤርትራውያን ስራሕ ንምርካብ ኢሎም ብድሌቶም፡ ወረ ገሊኦምስ ጉቦ ብምሃብን ኣያበያ ብምጥቃምን’ዮም ናብ መንግስቲ ጣልያን ተዓስኪሮም ወተሃደራት ኮይኖም። ዕስክርና ጣልያን ንውግእ ናብ ትርቡሊ (ሊብያ) ምዃኑ እናፈለጡ ከኣ ብድሌቶም ተዓሲኪሮም ከይዶም፤ ሎሚ ግን ደቆም ደቂ ደቆም፡ ሃገሮም መርገጺ እግሪ ዘይብላ ሓዊ ስለ ዝኾነቶም’ዮም መውጽእን መእተውን ስኢኖም፡ ዓቕሎም ኣጽቢቦም፡ ተገዲዶም ናብ ሊብያ ከይዶም። እንታይ ደኣ ክገብሩኸ ካብ ሃልሃልታ ሓዊ ረመጽ ይሓይሽ ኢሎም ፈቲኖም መሳኪን።
ምኽንያቱ፡ ሃልሃልታ ሓዊ ኩሉ ነብስኻ ስለ ዘቃጽለካ፡ ረመጽ ግን እግርኻ ጥራይ ስለ ዘንድደካ፡ ቃንዛ ንምቕናስ’ዩ እምበር ኣብ ሊብያ እውን ሓዊ ከም ዘሎ ጠፊኡዎም ኣይኮነን። ናይዚ ኹሉ መከራን ህልቂትን ኤርትራውያን ቀንዲ ተሓተቲ ግን እቶም ሰብኣውነት ዘይብሎም እንስሳታት ሊብያውያን ጥራይ ዘይኮኑስ ቀንዲ እቶም ኣብ ሃገርና ብሰላም ምንባር ከልኪሎም ዘሰድዱና ዘለዉ ኢሳያስን ጉጅለኡን እዮም።
ናይቶም ወለድና ስቓይ ናይ ትማሊ
ሕሉፍ ዘይኣኽለኪ ሊብያ ትርቡሊ
ንግዜ ሂብናዮ እንተገበርና ዓቕሊ
ክንዲ ይቕሬታኽስ ዳግም ትብድሊ!
በደል ኣርብዓታት ስቓይ ወለድና
ድሕሪ ፍርቂ ዘመን ክትደግምዮ ኣባና
ከም በጊዕ ኣሲርኪ ዕዳጋ ኣውሪድክና
ካን ዲኺ ንዒቕኪ ዘይሰብ ሓሲብክና!
ንሃልሃልታ ሓዊ ብረመጽ ዝጸፍዑ
ኣብ ቀርኒ ኣፍሪቃ ጸላእቶም ዝቐጽዑ
ኣናብስ ምዃንና ምኩሓት ዘንብዑ
ናይ ትማል ቅያና ኣሻብ ተረሲዑ!?
ሓደጋ እኮ’ዩ ድንገት ገጢሙና
ናትና ተመሲሉ ጓና ኣታሊሉና
ማዕጾና ኣርሒናሉ ኣትዩ ኣብ ውሻጠና
ሴፍና ተሓንጊጡ መኸተ ዋልታና
ብሕሰም ገጺቡ ግዳም ኣሕዲሩና!
ደቂ ባሕሪ ነገስታት ፋረ ዝኽዳንና
ንዝመጸ ምኩሕ ነምበርክኽ ገጢምና
ብሰንኪ መላኺ ግን ዚዘመተ ኣጽዋርና
ኣቱም መሳፋሕቲ ሰብኡት ኴንኩሙልና
ቀሚሽ ተኸዲንኩም ፈቲሕኩም ስረና
እንታይ’ሞ ክንገብር ግዜ ዘርዩና!
ህዝበይ'ሉ ዚጣበቕ ሓታቲ ዘይብልኩም
ኣያ ዘየብለን‘ወ ጐራዙት ረኺብኩም
ክብረት ናይ ኣሕዋትና ብንዕቀት ደፊርኩም
ኣለና ኣይትበሉ ኣይትሕደሩ ደቂስኩም!
“ክሳብ 50 ሽሕ ኤርትራዊያን ኣብ ሊብያ ይሳቐዩ ኣለዉ፡ ኩሉ ኣኣብ ዘለዎ ሃገር ኮይኑ ንወከልቲ መንግስታቱ ክጠርዕ ይግባእ።” ሜሮን እስቲፋኖስ
Migrant slave auctions in Libya: Talk to the CNN journalists who broke the story and ask them your questions
How to Share With Just Friends
How to share with just friends.Posted by Facebook on Friday, December 5, 2014


text:
ኢጣልያ: ባይቶ እታ ሃገር ብመሰረት ዘሕለፎ ውሳነ: ንሓለዋ ባሕሪ ሊብያ ኣብ ምቁጽጻር ስግረ ባሕሪ ስደተኛታት ንምሕጋዝ ክልተ ወተሃደራውያን መራኽብ ከምእተሳትፍ ኣፍሊጣ።
ድሮ ድማ ኢጣልያ "ኮማንዳንተ ቦርሲኒ" ዝተባህለት ጃልባ ሓይሊ ባሕሪ ናብ ማያት ሊብያ ከምዝለኣኸት ተገሊጹ።
ቀዳማይ ሚኒስተር ኢጣልያ ፓውሎ ጀንቲለኒ: እቲ ሓገዝ ዝተደልየሉ ቀንዲ ምኽንያት ካብ ቀዳማይ ሚኒስተር ሊብያ ፋይሰል ኣል ስራጅ ብዝቐረበ ጠለብ ንሓይሊ ባሕሪ ሊብያ ኣብ ስርሒት ምብታኽ ዋሕዚ ስደተኛታት ብመገዲ ማእከላይ ባሕሪ ንምድጋፍ ምዃኑ ድማ ሓቢሩ።
ሚኒስተር ምክልኻል ኢጣልያ ሮቤርታ ፒኖቲ ብወገና: ኢጣልያ ተክኒካዊ ሓገዝ ንምብርካት ድኣ’ምበር ኣብ ተጻባኢ እገዳ ባሕሪ ንምውፋር ዝዓለመ ከምዘይኮነ ኣረዲኣ።
ነዚ ሰበስልጣን ሊብያ ኣፍልጦ ዝሃብዎ ተልእኾ ስዒቡ: ትማሊ ረቡዕ ኣብ ሰዓታት ናይ ድሕሪ ቐትሪ: ኮማንዳንተ ቦርሲኒ ዝተባህለት ጃልባ ሓለዋ ባሕሪ ናብ ማያት ሰሜን ኣፍሪቃ ብምእታው ናብ ጥራብሎስ ማለት ርእሰ ከተማ ሊብያ ናብ ዝኾነት ትሪፖሊ ከምዘምርሐትተፈሊጡ።
ኣብታ ጃልባ: ምስ ሓለዋ ባሕሪ ሊብያ ዝሰርሕ ሓደ ንኡስ ጉጀለ ከምዝርከብ’ውን ብተወሳኺ ተገሊጹ።
ባይቶ ሊብያ ግን ንመደብ ምውፋር መራኽብ ሓይሊ ባሕሪ ኢጣልያ ኣብ ማያዊ ግዝኣት ሊብያ ብትሪ ተቓዊምዎ ኣሎ።
ኣብ ምብራቓዊ ክፋል ሊብያ ዝርከብ ባይቶ ሊብያ እቲ መደብ ኣብ ስርሒት ስግረ ባሕሪ ንዝተታሕዙ ስደተኛታት ናብ ሊብያ ብምምላስ ኣብ ሊብያ ናይ ዘይሕጋውያን ስደተኛታት ቅልውላው ዝፈጥር ምዃኑ’ዩ ገሊጹ።
ብዘይካዚ እቲ ባይቶ: ንደገፍ ውድብ ሕቡራት ሃገራት ዘለዎ ኣብ ርእሰ ከተማ ትሪፖሊ ዝርከብ ብቀዳማይ ሚኒስተር ፈይስ ኣል ስራጅ ዝምራሕ መንግስቲ ምስ ኢጣልያውያን በዚ ጉዳይዚ ኣብ ስምምዕ ብምብጽሑ ነቒፍዎ።
እቲ ኣብ ጦብሩቕ ዝርከብ ባይቶ ሊብያ ናይ ባዕዲ ሓይሊ ባሕሪ ኣብ ማያት ሊብያ ክሕሉ ምፍቃድ ንልኡላውነት ሊብያ ዝግህስዩ ክብል’ውን ወጊዝዎ'ሎ።


text:
Radio Erena: 16 March 2020
ካብ ዝሓለፈ ሰሙን ኣትሒዙ ኣብ ርእሰ ምምሕዳር ጁባላንድ ተጓሃሂሩ ዘሎ ግጭት፣ ብሰንኪ’ቲ ቀጠርን ቱርኪን ንፈደራላዊ መንግስቲ ሶማል ዝህብኦ ዘለዋ ሓገዝ’ዩ ክብል ፕረዚደንት ናይታ ርእሰ ምምሕዳር ኣሕመድ ማዶበ ወቒሱ።
ንሱ፣ ቀጠር ንፈደራላዊ መንግስቲ ሶማል እትህቦ ዘላ ፊናንስያዊ ሓገዝ ደው ከተብል ክጽውዕ እንከሎ፣ ቱርኪ’ውን ንሰራዊት ናይቲ መንግስቲ ትግብሮ ዘላ ስልጠና ከተቋርጽ ሓቲቱ።
ሰራዊት ፈደራላዊ መንግስቲ ሶማልን ንምንጻል ርእሰ ምምሕዳር ጁባላንድ ዝድግፉ ሚሊሻን ኣብ ዘካይድዎ ውግእ ሓያሎ ሰባት ከምዝተቐትሉ ዝፍለጥ’ዩ።
መንግስቲ ኬንያ ብወገኑ፣ ሰራዊት ሶማል ምስ ዕጡቓት ጁባላንድ ኣብ ዝገበሮ ውግእ፣ ንዶብ ኬንያ ከምዝጠሓሰ ምኽሳሱ ኣይርሳዕን።
ብዘይካ’ዚ እቲ ፈደራላዊ መንግስቲ፣ ኣብ ጁባላንድ ዕላዋ ንምክያድ ምስ ዝተፈላለዩ ወትሃደራውያን ሓይልታት ናይታ ርእሰ ምምሕዳር ይሻረኽ ምህላዉ’ዩ ዝውቀስ።
ን22 ዓመታት ስልጠን ዝበሓተ ስያድ ባረ፣ ብዝተኻየደሉ ሓያሎ ተቓውሞታት፣ ኣብ 1991 ናብ ናይጀርያ ድሕሪ ምህዳሙ፣ ሶማል ናብ ርእሰ ምምሕዳራት ተጎዛዝያ፣ ክሳብ እዚ እዋንዚ ብኵናት ናይ ቀቢላታትን ንዕኡ ተኸቲሉ ዝመጸ ሽበራዊ ምንቅስቓሳትን ትሕመስ ኣላ።
=================


text:
Radio Erena: 14 April 2019
ኣብ ኢትዮጵያ 59 ሰበስልጣን መንግስቲን ነጋዶን ምስ ብልሽውና ብዝተሓሓዝ ጉዳይ ኣብ ትሕቲ ቀይዲ ኣትዮም።
ፈደራል ኣኽባር ሕጊ ኢትዮጵያ ብሓርቢ 12 ሚያዝያ ኣብ ዝሃቦ መግለጺ፣ እቶም ሰበስልጣናት፣ ካብ ሰለስተ ትካላት መንግስቲ ሙዃኖም ድሕሪ ምብራህ፣ ካዝና ህዝቢ መዝሚዝኩም ዝብል ክሲ ቀሪቡሎም ከምዘሎ ገሊጹ።
ዛጊት እዞም ካብ ሰለስተ ትካላት መንግስቲ ተኸሲሶም ዘለዉ ሰበስልጣናት፣ ልዕሊ 23 ሚልዮን ብር ብምጥፍፋእ ተሓተትቲ ሙኻኖም ንህዝቢ ተነጊሩ ኣሎ።
ኣብ ዝሓለፈ ስርዓት ኢትዮጵያ ሰበስልጣናት ክፍሊ ሃብቲ ማይ ዝነበሩ 10 ሰባት እውን ብምጥፍፋእ ገንዘብ ህዝቢ ተኸሲሶም ኣለዉ። እቶም ክሱሳት ኣጣፋፊኦሞ ዝበሃል ዘሎ ብዝሒ ገንዘብ 58 ሚልዮን ብር ይበጽሕ።
ካብ’ዞም 59 ብምጥፍፋእ ተኸሲሶም ዘለዉ ኢትዮጵያውያን፣ 21 ድሮ ኣብ ቤት ፍርዲ ቀሪቦም፣ መንግስቲ ጠበቓ ክገብረሎም ሓቲቶም ኣለዉ።
ከምዝዝከር ኣብ ወርሒ ጥቅምቲ፣ መንግስቲ ኢትዮጵያ፣ ሓላፊ ጸጥታ እታ ሃገር ዝርከቦም 60 ሰበስልጣናትን ዓበይቲ ነጋዶን ብብልሽውናን ምጥፍፋእን ከሲሱ ኣብ ትሕቲ ቀይዲ ኣእትዩ እዩ።


text:
ካብ ዘመን ጥሪ - ለካቲት 2018 ቅጺ. 4 ቁ. 7
ዓመት መጸ ከኽብሮየ ዚ` መዓልቲ
ኣብ ልበይ ትርጉም ኣልዎ ለይቲ ምስ መዓልቲ
ቃላት ይሓጽሩኒ ክገልጽ ንጓል ኣንስተይቲ
ኣደይ እንተበልክዋ እታ ወላዲተይ
ሓብተይ እንተበልክዋ እታ መኽበሪተይ
ፍርቂ ጎነይ እወ እታ በዓልቲ ቤተይ
ንሳ ዝወለደቶም ጀጋኑ ይበሃሉ
ንሳ ዘጥበወቶም ተመራሚሮም ካብ ሕማማት የድሕኑ
ሓዚላ ዘዕበየቶም ገበርትን ሓደግትን ይኾኑ
ጓል ኣንስተይቲ ዝብሉኺ እንታዩ ብልሓትኪ
ለይትን ቀትርን ሰሪሕኪ ደኺመ ዘይወጸኪ
ስድራኺ እፎይ ተበሉ ዘዕረፍኪ `መስለኪ
ንዓኺ ዝሃበ ንመን ሂቡ
ናይ እዝግሄር ትኣምር ኣባኺ ዓሊቡ
ፍቕርን ለውሃትን ኣባኺ ዓንቢቡ
እንታይሞ እዛ ዓለምና ቄናን ዝሚዛና
ክንዲ ካሕሳኺ ተጻዒኑኪ ድርብ ጭቖና
ማዕርነትኪ ተገፊፉ ከይትቛደሲ ካብ ናይ ዓለም ማና
መኣስሞ ትሕለሊ ኣንቲ ጅግና ወዓሮ
እምቢ ደኣ በልክዮም ኣልዒልኪ እምባጋሮ
ፍትሒ ይንገስ ኢልኪ ታሪካዊ ጅማሮ
ወዮ ሽዑ ዝወላዕክዮ ሽግ ሓርነት
ልዕሊ 100 ዓመት ኣቚጺሩ ቃልስኺ ጸረ ፍትሓዊ ግህሰት
ግን ገና ዘይተወደአ ጉዕዞ ኣሎ መሊኡ ክደምቕ እቲ ዓወት
እወ! ንማዕረ ስራሕ ማዕረ ክፍሊት
ኣብ ገዛን ግዳምን ማዕረ ክብረት
ሰብ ኣይትፈላልይዎ ናይ እዝግሄር ፍጥረት
ጾታዊ ፍሉይነት በደል ኣይኮነን ጥራሕያ ዝበለት
እምበር ህይወት እናሃበትዶ ህይወት ምሰኣነት
ጠኒሳ ዝወለደት፡ ወሊዳ ዘዕበየት
ክብረት እምበር ኣይግበኣን ከልበትበት
ጉዕዞ ሓርነት ኣይኮነን ናይ በይና
ደቂ ተባዕትዮውን ኣይንረስዕ ውራይና
ኣንቃዕሪርና ክንሪኤን ንጀምር ንኹለን ኣሓትና
ብቐደሙ`ውን እኮ ንሕና ኢና ዓሚጽና
መሻርኽትና እምበር ኣይኮናን ጊሎትና
ብዘይከአን ትጽልምት ገዛና
ክብሪ ንሃበን ንዓና ክሕሸና
ካብ ደጋፊ ፍትሓዊ ቃልሲ ደቂ ኣንስትዮ ንዝኽሪ 8 መጋቢት 2018


text:
ንሓወልቲታትን ታሪኻዊ ቅርስታትን ፓሪስ ብጽሕዎም፣
ምስ ብራሕቂ ዝግበር ምብጻሕ ወይ ዑደት ናይ ዓይኒ፣
እንታይ ኢዩ?
ዘመናውያንን ምዕቡላትን ቴሌፎናትኩምን፣ ብኮምፒተራትኩምን፣ታብሌታትኩምን፣ብምጥቃም፣ ንሓወልቲታትን ታሪኻዊ ቅርስታትን ፓሪስ፣ ብዘይ ክፍሊት ብራሕቂ ዝግበር ምብጻሕ ወይ ዑደት ናይ ዓይኒ ክትገብሩ ትኽእሉ፣
ንመን ኢዩ ፧
15 "ዓሰርተ ሓሙሽተ ደቒቕ" ፣
ዕለት ኣብ ሃገረ ፈረንሳይ ዝመጻኽም\ሉ\ላ ወይ ዝኣተኽም\ሉ\ላ
15 "ዓሰርተ ሓሙሽተ ደቒቕ" ፣
ዕለት ኣብ ሃገረ ፈረንሳይ ዝመጻኽም\ሉ\ላ ወይ ዝኣተኽም\ሉ\ላ
ስለምንታይ እዩ እዚ ጉዳይ ኣገዳሲ ኾይኑ፧
ንታሪኻዊ ሓወልቲታትን ቅርስታትን ፓሪስ ኬድኩም ብጽሕዎምን ረኣዩዎምን፣
ሳላ እቲ ብራሕቂ ዝግበር ምብጻሕ ወይ ዑደት ናይ ዓይኒ፣እቶም ታሪኻዊያን ቅርስታትን ሓወልቲታትን ካባኻትኩም
ክሓብእዎ ዝኽእሉ ምስጢር የብሎምን፣
ነዞም ናይ ሃገረን ህዝብን ፈረንሳይ ምሳሌነት ዘለዎም ኣዝዮም ታሪኻውያን
ቅርሳውያን ቦታታት ኬድኩም ብጽሕዎም ወይ ዑደት ግበሩዎም፣
ነዚ ምብጻሕ ካብ ገዛኹም ከይተንቀሳቐስኩም ግበርዎ፣
እዚ ምብጻሕ እዚ ንምፍጻም ዘመናዊት ቴሌፎንን ኣገልግሎት መስመር ማለት ርክብ ናይ ኢንተርኔት ጥራይ ይሃልኹም እምበር ኣብ ዝኾነ ይኹን ቦታ ኾይንኩም ክትበጽሕዎ ትኽእሉ ኢኹም፣
ብ ኸመይ ኣብርክቶይ ይሳተፍ
ንኸተማ ፓሪስ ዑደት ንምግባር ቆጸራና ኣብ ከተማ ፓሪስ ይኹን፣
ግራንድ ፓሌ ቤተ መንግስቲ "Grand Palais "፣ ቤት ጽሕፈት ካቢኔ ሚኒስተራት" le Sénat "፣ ኦፔራ ጋርኒየር "
l'Opéra Garnier"
ወይ ድማ ቤተ መንግስቲ ናይ ጋርን የ ዝበሃል ኣዝዩ ዓቢ ጥንታዊ መንግስታዊ ቤተ መንግስቲ፣ ሜሪ ናይ ፓሪስ ወይ ምምሕዳር ናይ ከተማ ፓሪስ "
Mairie de Paris" ፥ ኬድኩም ክትበጽሑ ምስ እትደልዩ፣ ኣብዚ ጠውቑ : Cliquez ici!


text:
ደልፍ (DELF) ዝበሃል ፈተና ምፍታን
ምስ ቤት ትምህርቲ ሞያታት (Ecole des Métiers)፣
እንታይ ኢዩ?
ደልፍ (DELF) መለክዒ ብቕዓት ደረጃኻ ዘረጋግጽ፣ ብሚኒስትሪ ትምህርቲ ሃገረ ፈረንሳ ሕጋውን ወግዓውን ልዑል ተቐባልነትን ኣፍልጦን ክብርን ዝተዋህቦ፣ ቤት ትምህርቲ ሞያታት (Ecole des Métiers) ዝበሃል መሰልጠኒ ማእከልና፣ ካብ 3ደረጃታት ትምህርቲ ማለት ኣ ሓደ፥ ኣ ክልተን፥ በ ሓደን (A1 A2 B1) ይፍለጥ።
ንመን ኢዩ ፧
ሓደ መዓልቲ
ዞባ\ ዴባርትሞ
21 - Côte-d'Or
ሓደ መዓልቲ
ዞባ\ ዴባርትሞ
21 - Côte-d'Or
ስለምንታይ እዩ እዚ ጉዳይ ኣገዳሲ ኾይኑ፧
ወግዓዊ ዲፕሎም ወንኑ፣
(DELF B1) ዝበሃል ደረጃን ብቕዓትን ዘረጋግጽ ምስክር ወረቐት ወይ ዲፕሎም ንዝወነኑ ሰባት ናይ ሃገረ ፈረንሳ ዜጋ ናይ ምዃን መሰሎም ዝተሓለወ ምዃኑን ወይ ድማ ብኻልእ ኣዘራርባ፥ ዜግነት ሃገረ ፈረንሳ ወሲዶም ፈረንሳውያን ክኾኑ ይኽእሉ እዮም።
ነቲ ናታትኩም ስራሕን፥ ሞያን፥ ተመኩሮን፥ዝበለ መንገዲ ብምስፋር ክብሪ ሃብዎ ወይ ጸብለል ኢሉ ከምዝረኤን ከምዘንጸባርቕን ግበርዎ።
ብመሰረት እቲ ሕሉፍ ደረጃ ብቕዓትኩም ተራእዩ፣ እዚ ደልፍ (DELF) ዝተባህለ ምስክር ወረቐት፥ ዝሰማማዓኩምን ነቲ ናታትኩም ናይ ስራሕ ልምድን ተመኩሮን ኣብቲ ሰቨ (CV) ዝበሃል ናይ ግልኹም ናይ ስራሕ መግለጺ ሰነድ ወይ ወረቐት ብኽብሪ ብምስራዕን ብምዝርዛርን፣
ብ ኸመይ ኣብርክቶይ ይሳተፍ
ክትምዝገቡ ምስእትደልዩ፣ ብቁጽሪ ጽልክና ደዊልኩም ተወከሱና፣
ልክና 03.45.34.62.00 ብምድዋል ጥራይ ክትምዝገቡ ትኽእሉ ኢኹም።
መዝገባ ኣብ ወርሒ መስከረም (2021) ስልጠና ኣኣብ ወርሒ ሕዳር 2022 ምዃኑ ክንሕብረኩም ንፈቱ።


text:
ብዕለት 14 ግንቦት 2011 ኣብ ከተማ ኦስሎ፡ ኖርወይ፡ ሓድሽን ነጻን ማሕበረሰብ ኤርትራውያን ተመስሪቱ።
ኣብ ኖርወይ፡ ማሕበረሰብ ኤርትራውያን ክምስረት መጀመርያኡ ኣይኮነን። ናይ ሎሚ 25 ዓመት፡ በቶም ውሑዳት ኣብ ኦስሎን ከባቢኣን ዝቕመጡ ዝነበሩ ኤርትራውያን ተመስሪቱ ኔሩ ኢዩ።
ኣብ ሽወደን ዝመደበሮም ሲቪላዊ ማሕበራትን ፖለቲካዊ ሓይልታትን ግዱሳት ዜጋታትን ብዝቖመ ሽወደናዊ ኤርትራዊ ሓባራዊ ጽላል ብዝተባህለ ማሕበር ዕስራ ዓመት ዘቁጸረ መሬታዊ ነጻነት ኤርትራ ነጻነት ኤርትራ ምኽንያት ብምግባር ህዝብናን ሃገርናን ኣብ ትሕቲ ምልካዊ ስርዓት ህግደፍ ዘሕለፎ ዝጸነሐን ዘሎን 20ዓመታት ናይ ዉርደትን መከራን መዋእል ንምዝካር፡ ከምኡ እዉን ኣቓልቦ ሕዝብን መንግስትን ሽወደንን ብኡ ኣቢልካ እዉን ማሕበረሰብ ዓለም ኣብ ጎድኒ ሕዝቢ ኤርትራ ደዉ ብምባል ጸቕጢ ኣብ ልዕሊ ዲክታቶርያዊ ስርዓት ህግደፍ ከዛይዱ ዝጽዉዕ ሰለማዊ ሰልፊ ብምድላዉ ብድሙቕ ኣገባብ ሎሚ 18 ግንቦት ኣማስይኡ ኣብ ኣፍደገ ሃገራዊ ባይቶ ሽወደን ተኻይዱ፡፡
ኣብ ሽወደን ዝነብሩ ኤርትራዉያን ማሕበረሰብ ማሕበረሰብ ዓለም ኣብ ልዕሊ ዲክታተርያዊ ስርዓት ህግደፍ ጸቕጡ ከዛይድ ዝጽውዕ ሰፊሕ ሰላማዊ ሰልፊ ኣካይዶም።
ኣብ ሽወደን ዝመደበሮም ሲቪላዊ ማሕበራትን ፖለቲካዊ ሓይልታትን ግዱሳት ዜጋታትን ብዝቖመ ሽወደናዊ ኤርትራዊ ሓባራዊ ጽላል ብዝተባህለ ማሕበር ዕስራ ዓመት ዘቁጸረ መሬታዊ ነጻነት ኤርትራ ነጻነት ኤርትራ ምኽንያት ብምግባር ህዝብናን ሃገርናን ኣብ ትሕቲ ምልካዊ ስርዓት ህግደፍ ዘሕለፎ ዝጸነሐን
ስርዓት ህግደፍ ብመንገዲ ደገፍቱ አቢሉ ካብ ከተማ የቶቦሪ ዘመሓላልፎ ሓድነት ህዝቢ ዝበታትን ናይ ፕሮፖጋንዳ ራድዮ ፕሮግራም ደው ከብልን አብቲ ናይቲ ራድዮ መደባት አንጻር ኤሪትራውያን ዝፍኖ ምፍርራሕ: ሓሶትን ዘለፋታትን ሕጋዊ ስጉምቲ ክውሰድን ብተወሳኺ መንግስቲ ሽወደን ነቶም ብደገፍቲ ህግደፍ ዝመሓደሩ ናይ ራድዮ መደባት ጥብቂ ቁጽጽር ክገብሮሎም ከምዘለዎ ኣብ ዮቶቦሪ ዝርከቡ ግዱሳን ኤሪትራውያን አብ ዝተፈላላያ ናይ ጋዜጣ ማዕከናትን ናይ ተለቪዥን መደባትን ቀሪቦም ኩሉ ናይ ህግደፍ ናይ ፕሮፖጋንዳ ምንቅስቃስ ከመይ ከምዝመስል ኣቃሊዖም::
እቲ ጽዩን ስርዓት ህግደፍ፡ ክሳዱ ኣብ መሸንቆቛ እገዳ ተቐሪባትሉ ኣብ ዘላትሉ ሰዓት፡ ኣብ ወጻኢ ፈቐዳ ጎደናን ገዛን ቶርሞስ ዝብሉ ሃሱሳት ኣዋፊሩ፡ ነቲ ብደምን ረሃጽን ድምጽን ዘረጋገጾ ናጽነት ንድሕሪት ገዲፉ፡ ካብ ዝፈትዋ ሃገሩ ናብ ዓዲ ጓና ዘሳጎጎ ኤርትራዊ ስደተኛ፡ ተመሊሱ፡ “ነዚ ባይቶ ጸጥታ ኣብ ልዕሌና በይኑዎ ዘሎ እገዳ ክትኵንን ናብ ጀኔቫ፡ ኒውዮርክ “ኣዋፍረኒ፡ ኣባዝሓኒ” “ርድኣኒ፡ ርድኡኒ” ኢሉ ‘ከማዓልካ’ ኢሉዎ ንዘይፈልጥ ሰብ ክልምን፡ “ይርዳእካ” ኣብ ዝብሃለሉ ግዜ ኸኣ፡ “ሎሚ ኣብ ሰልፊ ህግደፍ ዘይተሰለፈ፡ ካብ ውራይ ረፈረንደም ከምዝተረፈ” ኢሉ ብዅርምትኻ ዘስሕቕ፡ ዓቕሊ ጽበታዊ ሃተፍተፍ የስምዕ ኣሎ።


text:
Radio Erena: 17 September 2017
ንፕረዚደንታዊ ምርጫ ዚምባብወ ምዝገባ ኣብ ዝጅምረሉ ዘሎ እዋን፣ መራሒ ተቓዋሚ ሰልፊ ምንቅስቓስ ንደመክራስያዊ ለውጢ ኣብ ሆስፒታል ተዓቚቡ ከምዘሎ ሺን ሁዋ፣ ካብታ ሃገር ኣብ ዘመሓላለፎ ዜና ኣመልኪቱ።
ቀንዲ መቐናቕንቲ ፕረዚደንት ሙጋቤ ዝኾነ ሞርጋን ስቫንጊራይ፣ ብቀዳም 16 መስከረም ደቡብ ኣፍሪቃ ናብ ዝርከብ ሆስፒታል ከምዝተወስደ እዩ ዝግለጽ ዘሎ።
ወሃብ ቃል ሰልፊ ምንቅስቓስ ንደሞክራስያዊ ለውጢ ንጋዜጠኛታት ኣብ ዝሃቦ መግለጺ፣ እቲ ሞርጋን ስቫንጊራይ ኣብ ጻዕረ ሞት ኣትዩ ተባሂሉ ዝተዘርገሐ ሓበሬታ ግጉይ ምዃኑን፣ እቲ መራሕ ተቓዋሚ ሰልፊ ናብ ምሉእ ጥዕንኡ ተመሊሱ ከምዘሎን ይገልጽ።
ንሱ ብተወሳኺ፣ ኩሉ ህዝቢ ዚምባብወ ኣብ ዝመጽእ ዓመት ድምጹ ንኽህብ ክምዝገብ ኣለዎ ዝብል መልእኽቲ ካብ ሞርጋን ስቫንጊራይ ከምዝተቐበለ ሓቢሩ።
ካብ 2000 ዓመተምህረት ኣትሒዙ ቀንዲ መቀናቕንቲ ፕረዚደንት ሙጋቤ ዝኾነ እቲ መራሕ ተቓዋሚ ሰልፊ፣ ኣብ 2008 ጥራይ’ዩ ዝያዳ ድምጺ ረኺቡ። ንእንተኾነ ንመወዳድርቱ ሙጋቤ ከውጽእ ዝኽእል እኹል ዓወት ብዘይምርካቡ፣ ከይተዓወተ እዩ ጸኒሑ።
===================


text:
Radio Erena: 05 November
ካብ ኢትዮጵያ ብዝኣቱ ዘሎ ሰሜንቶ፣ ዚንጎን ቴንዲኖን፣ ዕዳጋታት ናይ ህንጻ መሳርሒታት ብዝተዛማዲ ተረጋጊኡሉ ኣብ ዘሎ እዋን፣ መንግስቲ ኤርትራ ናይ ውልቂ ኣባይቲ ከይህነጹ ዝኽልክል ዳግማይ መጠንቀቕታ ኣመሓላሊፉ።
እቲ መንግስቲ፣ ብዘይፍቓድ መንግስቲ ዝኾነ ምህናጽ ኣባይቲ ከይትግበር ምምሕዳራት ምክትታል ክገብራሉ እኳ እንተኣዘዘ፣ ኣባይቶም ዳግም ክሃንጹ ዝደልዩ ይኹን ሓድሽ ኣባይቲ ንምስራሕ ዝጽበዩ ዘሎ ዜጋታት ግና ዘቕረብዎ ናይ ፍቓድ ሕቶ ንዓመታት ተደናግዩ ከምዘሎ’ዮም ዝገልጹ።
እቲ መንግስቲ ኣቐዲሙ፣ ብዘይፍቓድ መንግስቲ ተሃኒጹ ዝበሎ ልዕሊ 8 ሽሕ ኣባይቲ ብደረጃ ሃገር ከዕኑ እንከሎ፣ ኣሽሓት ስድራቤታት ከምዝከላበታን ሚልዮናት ዶላራት ከኣ ብኸንቱ ከምዝባኽን ምግባሩን ኣይርሳዕን።
ኣብዚ እዋን’ዚ ዋጋ ሰሜንቶ፣ ካብ 3 ሽሕ ናቕፋ ናብ 180 ናቕፋ ክወርድ እንከሎ፣ ዋጋታት ቴንዲኖን ዚንጎን’ውን ብልዕሊ ፍቅሪ ጎዲሉ ስለዘሎ፣ ህዝቢ ናይ ህንጻ መሳርሒታት ብብዝሒ ክሽምት ይርአ ስለዘሎ’ዩ እቲ መንግስቲ ናይ ውልቂ ኣባይቲ ከይህነጽ ደጊሙ መጠንቐቕታ ዘመሓላልፍ ዘሎ።
መንግስቲ ኤርትራ ብናይ ቻይና ሓገዝ ዝሃነጾ ትካል መፍረ ሰሜንቶ ገደም፣ ብሰንኪ ምቁራጽ ኣገልግሎታት ኤሌክትሪክን ምምሕዳራዊ ጸገማትን፣ እኹል ሰሜንቶ ከፍሪ ኣይጸንሐን።
ይኹን’ምበር ብኮንትሮባንዳ ካብ ሱዳን ክኣቱ ዝጸንሐ ሰሜንቶ፣ ብደላሎን ካልእ መንገዲን ክሳብ 3 ሽሕ ናቕፋ ንኩንታል ክሽየጥ ምጽንሑ ይፍለጥ።
እቲ መንግስቲ፣ ናይ ሰሜንቶን ካልእ ናይ ህንጻ መሳርሒታትን ዋሕዲ ከምዘሎ እናመኻነየ፣ ብቦንድ ይኹን ብናይ 2 ካብ ሚእቲ ፍሉይ ረብሓታት፣ ኣባይቲ ክሰርሖልም ገንዘቦም ዝኸፈሉ ኣብ ወጻኢ ዝርከቡ ኤርትራውያን፣ ንልዕሊ 14 ዓመታት ኣባይቶም ክርከቡ ኣይከኣሉን።
እቶም ዜጋታት፣ ኣብዚ እዋን’ዚ ጸገም ሰሜንቶን ካልእ ናይ ህንጻ መሳርሒ ኣቑሑን ሳላ ኢትዮጵያ ተፈቲሑ ስለዘሎ፣ ንዓመታት ክደናገ ዝጸንሐ ምህናጽ ኣባይቶም ክሳለጥ ተስፋ ጌሮም ይርከቡ።
መንግስቲ ኤርትራ፣ ኣብ ወጻኢ ንዝርከቡ ደገፍቲ ጥራይ ዘይኮነ፣ ንስንኩላን ተጋደልቲ ነበር፣ ገዳይም ተጋደልቲ ነበርን ሃገራዊ ኣገልግሎትን፣ መንበሪ ገዛ ክስርሓልኩም እዩ እናበለ ንዓመታት ከታልሎም ምጽንሑ ይፍለጥ።
====================


text:
ኣብ ወለንታዊ ኣገልግሎት ንምስታፍ
ምስ ምስ FEBIA
እንታይ ኢዩ?
እቲ ቀመማ ቀመማት L'épicerie Sociale et Solidaire ዝተባህለ ኣብ ቦርጎኝ ዝርከብ ማሕበር ፣ ን ተመሃሮ መንእሰያት ፣ ብዝሓሰረ ብዝሓሰረ ዋጋ ዝሸይጥ እዩ።
ካልእውን እቲ ወለንተኛ ኣብ ዘድምዓሉ ዝምእምኦምን ክሳተፉ ዝኽሉ ባይታ የጣጥሕ።
ንመን ኢዩ ፧
ዞባ\ ዴባርትሞ
21 - Côte-d'Or
ዞባ\ ዴባርትሞ
21 - Côte-d'Or
ስለምንታይ እዩ እዚ ጉዳይ ኣገዳሲ ኾይኑ፧
ናይ ቋንቋ ፈረንሳ ክእለትኩል ንምዕባይ
ወለንተኛ ኴንካ ናይ ቋንቋ ፈረንሳ ክእለትካ ክብ ንኸተብል
ኣብ ሲቪኹም ዝጸሓፍ ተመክሮ ንምህብታም።
ወለንተኛታት ሓደ ንናይ ቀጻሊ ስራሕ ዝዕድም ተመክሮ ልምድን ምጥራይ ይሕግዞ።
ሓድሽ ብቕዓት ንምጥራይ
እቶም ወለንተኛታት ሓደ ሓድሽ ሞያ ዘጥርይሉ ኣገጣሚ ንምርካብ።
ምስ ሓደሽቲ ሰባት ምልላይ
እቶም ወለንተኛታት ምስ ሓደሽቲ ሰባት ናይ ምርኻብ ዕድሉ ይዓቢ
ብ ኸመይ ኣብርክቶይ ይሳተፍ
ብ ቕልጡፍ ርኸቡና
ብቐጥታ ኣብ እቲ እንዳ ቐመማት ብምምጻእ
ወይ ውን
ብ ቴለፎን téléphone : 06.95.47.85.71
ኢመይል: epicerie@febia-bourgogne.fr


text:
ድሕሪ እዚ እምበኣር ከምዚ ኢልካ/ኪ ጸልይ/ዪ ፣
ዎ እግዝኣብሄር ኣምላኽ ኣነ ሓጥያተኛ ምዃነይ ይኣምን ኣለኹ። ንስኻ ምእንታይ ንወድኻ የሱስ ክርስቶስ ከምዝለኣኽካ ይኣምን ኣለኹ። የሱስ ምእንቲ ሓጥያተይ ከምዝሞተን ዝተንስኤን ይኣምን ኣለኹ። ስለዚ ንሓጥያተይ ይቕረ በለለይ ፣ ካብ ኩሉ ሓጥያተይ ድማ ኣንጽሃኒ ኢለ እልምነካ። የሱስ ክርስቶስ ናይ ግሊ መድሓንየይ ኢኻ ኢለ ንዓኻ እቅበለካ ኣለኹ። ንህይወተይ ክትሕድስ ናብ ልበይውን ክትኣቱ እጽውዓካ። ኣቦ ስለዝተቐበልካኒ የመስግነካ ፣ ኩሉ ክብሪ እውን ንዓኻ እህበካ። ብስም ጎይታናን መድሓኒናን የሱስ ክርስቶስ ኣሜን ።
እዚ ምስበልካ/ኪ ኣቦ ብ ወዱ ብየሱስ ክርስቶስ ይቕበለካ/ኪ። ዳግም ዝተወለድካ/ኪ ትኸውን/ትኾኒ። ካብ ኣምላኽ ዝተወለድካ/ኪ ውሉድ ኣምላኽ ትኸውን/ትኾኒ። ኣብ ሰማያት ብዛዕባኻ/ኺ ዓቢ ሓጎስ ይኸውን።
ብቃል ኣምላኽን ብጸሎትን ምስ ኣሕዋት ብምሕባርን ምእንቲ ክትዓቢ/ክትዓብዪ ፣ ኣብ ከባቢኻ/ኺ ኣብ ዘለዋ ናይ ኣመንቲ ቤት-ክርስትያናት ክትመላለስ/ሲ ይግብኣካ/ኪ። ቃል ኣምላኽ እተምብበሉ መጽሓፍ ቅዱስ ክንህበካ/ኪ እንተድኣ ደሊኻ/ኺ ብኣድራሻና ተወከሱና ።
ኣምላኽ ይባርኽኩም !!!


text:
Radio Erena: 01 May 2022
ሕብረት ኤውሮጳ ስደተኛታት ብሕጋዊ መንገዲ ናብ ኤውሮጳ ክኣትዉሉ ዝኽእሉ እማመ ይዝትየሉ ከምዘሎ፤ ካብ ብራስለስ ዝተመሓላለፈ ዜና ኣመልኪቱ።
እቲ ምስ ዋሕዚ ስደተኛታት ካብ ዩክረይን ተተሓሒዙ ዝዝተየሉ ዘሎ እማመ፤ ዜጋታት ኤውሮጳ ዘይኮኑ ወጻእተኛታት ናይ ሓጺርን ነዊሕን መንበሪ ፍቓድ ተዋሂቡዎም ኣብ ስራሕ ክዋፈሩ ዝሕግዝ ከምዝኾነ ማዕከናት ዜና ገሊጸን።
ኮሚሽነር ዘቤታዊ ጉዳያት ሕብረት ኤውሮጳ ዪቫ ጆሃንሰን ነዚ ብዝምልከት ኣብ ዝሃበቶ መግለጺ፤ እቲ እማመ ዘይሕጋዊ ምስግጋር ደቂሰብ ኣብ ምጉዳልን ስደተኛታት ብውሑስ መንገዲ ናብ ኤውሮጳ ክኣትዉን ዝሕግዝ እኳ እንተኾነ፤ ብዓቢኡ ግና ኣጋጢሙ ንዘሎ ሕጽረት ዓያዪ ጉልበት ዝምልእ እዩ ኢላ።
ብመሰረት መግለጺ’ታ ኮሚሽነር፤ ሃገራት ኤውሮጳ፤ ኣብ 2030 ዓመተ ምህረት ብውሑዱ ናይ 7 ሚልዮን ዓያዪ ጉልበት ሕጽረት ከጋጥመን እዩ።
እቲ ቀሪቡ ዘሎ እማመ ብተወሳኺ፤ ፍሉይ ሞያ ወይ ትምህርቲ ሃልዩዎም ኤውሮጳውያን ትካላት ዝጠልቦኦም እንተኾይነን፤ ናይ መንበሪ ፍቓድ ዝህብ፤ ኢ.ዩ. ታለንት ፑል ዝተባህለ ክፍሊ ከምዘጠቓልል ተገሊጹ።
ሃገራት ኤውሮጳ ካብ ኣፍሪቃን ኤስያን ንዝመጹ ስደተኛታት ክኽልክላ ጸኒሐን፤ ኣብ ውሽጢ ሒደት ኣዋርሕ ልዕሊ 5 ሚልዮን ዩክረይናውያን ስደተኛታት ምቕባለን፤ ካብ ሓያሎ ኣህጉራውያን ትካላት ግብረሰናይ ነቐፌታ ክቐርበን ጸኒሑ’ዩ።
==================


text:
ንዚምባብወ ን37 ዓመታት ዝመርሑ ሮበርት ሙጋበ ድሕሪ ዝሓለፈ ሰሙን ኣብ ማሕዩር ገዛ ምእታዎም ትማሊ ሶሉስ መዝነቶም ከምዝለቐቑ ፓርላማ እታ ሃገር ኣፍሊጡ።
ፓርላማ ዚምባብወ ንሮበርት ሙጋበ ብክሲ ካብ ስልጣን ንምእላይ ኣብ ዝተ ኸብሉ’ዩ ወሃቢ ቃል ነቲ ደብዳበ ንአባላት ፓርላማ ዘንበበ፡ ካብ ቤት ጽሕፈት ፕረዝደንት ዝተዋህበ ሓበሬታ የለን።
ወታሃደራዊ ሓይልታት ዚምባብወ ኣብ መጀመርያ እዚ ወርሒ’ዚ ነታ ሃገር ምቁጽጻሮም ሮበርት ሙጋበ ኣብ ናይ ገዛ ማሕዩር ዝጸንሑ ኮይኖም ካብ አባላት ገዛኢ ፓርቲ ዛኑፒኤፍ ካብ መንጎኛታትን ካልኦት አካላትን መዝነቶም ብፍቓዶም ክለቑ ጸቕጢ ክግበረሎም ጸኒሑ’ዩ።
እዚ ዳሕረዋይ ስጉምቲ ወታሃደራዊ ሓይልታት እታ ሃገር ዘጋጠመ ሮበርት ሙጋበ ንምክትሎም ኤምርሰን ሙናንጋግዋ ካብ መዝነቶም ድሕሪ ምብራሮም ዘጋጠመ ምኳኑ’ውን ይፍለጥ።
ንኣብ ዚምባብወ ዘጋጠመ ለውጥታት ዝምልከት ዘተ ዘካየዱ ዓብዱራህማን ስዒድ ካብ ለንደን መርሳ ጸሃዮ ድማ ካብ መቐለ እዮም።


text:
መብዛሕተኦም ሕቶታት ምስ ጉድለት ግልፅነት ዝተሓሓዙ ስለዝነበሩ መልሲ ድሕሪ ምርካቦም በቲ ህውከት ተለኪሞም ዝነበሩ ተማሃሮ ናብ መኣዲ ትምህርቶም ተመሊሶም’ዮም ኢሎም ኣቶ ጌታቸው ረዳ።
መንግስቲ ብዝሒ ዝሞቱ 5 ሰባት’ዮም ክብል ከሎ ተቃወምቲ ግና ክልተ ዝተፈላለዩ ኣሃዛት ይህቡ። መድረክ 32 ክብል ከሎ፣ ኦሮሞ ፌደራሊስት ኮንግረስ ድማ 40 ይብል።
ኣብ’ዚ ሕጂ እዋን ንርትዓዊ ሕቶ ህዝቢ ንምምላስ ክልላዊ መንግስቲን ገዛኢ ፓርቲን ምስ ህዝቢ ልዝባት ድሕሪ ምክያዶም፣ ተቃወምቲ ከምቲ ዝምነይዎ ክቅፅለሎም ስለ ዘይካኣለ፣ ነቲ ብመሰረቱ ህውከት ዘይተፈለዮ ተቃውሞ መኣዝኑ ቀይሮም ናብ ዝፈለየሉ ዕጥቃዊ ግጭት ኣረሳሲኖምዎ’ዮም ኢሎም።
እቲ ህውከት ካብ ሞንጎ ዝተራኣየለን 18 ወረዳታት ክልል ኦሮምያ፣ ሎሚ ኣብ ክልተ ወረዳታት ጥራሕ’ዩ ተሓፂሩ ዘሎ። ብልዝብ ፍታሕ ክርከብ ጀሚሩ'ሎ፣ ቀደሙ’ውን ማስተር ፕላን ኣዲሳበባ ሰበብ’ምበር ጠንቂ ኣይነበረን በሉ ንሶም። ስለዚ ስግኣት ዝሓደሮም ሓይልታት፣ ዕጡቅ ሓይሊ ኣሰሊፎም፣ ናብ ዝፈለየሉ ግጭት ዝኣተውሉ ኩነታት’ዩ ዘሎ ኢሎም።


text:
ብ 6 ነሓሰ ፡ ኤርትራዉያን ደለይቲ ፍትሒ ኣብ ዳላስ ዕዉት ምትእኽኻብን ባህላዊ ምሸትን ኣቃኒዖም። እቲ ልዕሉ ቊጽሪ መንእሰያት ዝተራእዮ ኣጋጣሚ ፣ ነቶም “ደንበ ኤርትራዉያን ደለይቲ ፍትሒ ሞይቱ እዩ” ዝብሉ ህግደፍን ሰዓብቱን ተስፋ ዘቚርጽ ምንባሩ ኣብታ ኣጋጣሚ ዝተረኽቡ ኣባላት ኤሪሳት ኣብ ዘመሓላለፉልና ሓበሬታ ኣረዲኦም።
እቲ ኣብ ዳልስ ዝተቓንዐ ኣጋጣሚ ፡ ነቲ ኣብ’ታ ከተማ ብህግደፍ ዝተመደበ ፈስቲቫል ንምብዳህ ዝዓለመ ምንባሩ ዝተፈልጠ ኮይኑ፣ ምትእኽካብ እቶም ደለይቲ ፍትሒ ብዉዕዉዕ መንፈስ ክዛዘም እንከሎ፣ እቲ ብጉጅለ ህግደፍ ዝተሰርዐ ፈስቲቫል ድማ ኣብ ሞንጎ ኪቋረጽ ተራእዩ ኣሎ።
ንሰለስተ መዓልታት ተመዲቡ ኣብ ሞንጎ ዝተኾልፈ ፈስቲቫል ህግደፍ ዳላስ፡ ንወከልቲን ሰዓብቲን እቲ ጉጅለ ኣዝዩ ዘሰንበደ ምንባሩ እዉን ተረጋጊጹ ኣሎ። ፈስቲቫል ህግደፍ ዳላስ ኣብ ካልኣይ መዓልቱ ፣ ኣመሓዳሪት ናይ’ቲ እቲ ፈስቲቫል ተወዲብሉ ዝነበረ ከባቢ ናብ መድረኽ ብምድያብ እያ ተሳተፍቲ ነናብ ገዝኦም ፋሕ ክብሉ ፣ መካይኖም ብቕልጡፍ ካብ’ቲ ቦታ ተዘይኣልዒሎም ድማ ተጎቲተን ክዉሰዳኦም ምዃነን ብምሕባር ፣ እቲ ቦታ ንፈስቲቫል ህግደፍ ዕጹው ምዃኑ ኣነጺራ።
ብዘረባ እታ ኣመሓዳሪት ዝሰንበዱ ተሳተፍቲ ከእውዩ ከምእተሰምዑ እዉን ነቲ ኣጋጣሚ ብቐጥታ ኣብ ዘመሓላልፋ ዝነበራ ሚድያታት ህግደፍ ተጋሊጹ ኣሎ።
ህግደፍ ነቲ ኣብ ዳላስ ዝመደቦ ፈስቲቫል ፣ ብደለይቲ ፍትሒ ከይብዳህ ፈሪሁ ክሳብ ድሮ ምጅማር እቲ ፈስቲቫል ኣድራሻ ከይሕብር ብምዉሳን፣ ነቲ ፈስቲቫል ዝመረጾ ቦታ ካብ’ታ ከተማ ግልል ዝበለ ብዙሕ ነባሪ ዘይብሉ ኮይኑ፡ ካብ እኹል ኣፍልጦ ሰብ መዚ ኣመሪካ ተሓቢኡ ከቃንዖ መዲቡ ምንባሩ እዩ ዝንገር።
ደለይቲ ፍትሒ ብዘካየድዎ ጻዕሪ፣ እቲ ፈስቲቫል – ህግደፍ ልዑል መጠን ገንዘብ ንምኽዕባትን ፕሮፖጋንዳኡ ንምንዛሕን ዝሰርዖ ጥራይ ምዃኑ ናብ ዝተፈላለያ ኣካላት መንግስቲ ኣመሪካ ጥርዓናት ከቕርቡ ምጽንሖ ዝፍለጥ ኮይኑ፣ እቶም ጥርዓናት ኣብ እዝኒ ሰብ መዚ ከተማ ዳልስን ከባቢኣን ስለዝበጽሐ ድማ እንሆ እቲ ልዑል ምድላዋትን ወጻኢታትን ዝተገብረሉ ፈስቲቫል ኣብ መንጎ ተቛሪጹ ኣሎ።


text:
ሃገራዊ ኪነ-በረራን ምምሕዳር ጠፈርን ኣመሪካ ብሓሙስ 18 ለካቲት 2021 ኣብ ፕላኔት ማርስ ሽድሽተ መንኮርኮር ዘለዎ ተሽከርካሪ ሮቦት ብዓወት ከም ዘዕለበ ተሓቢሩ። እቲ ሮቦት ኣብ ሰዓት 12 ሽሕ ማይልስ እናተጓዓዘ ድሕሪ 239 ሚልዮን ማይልስ ኣብ ማእከል ቅናት ማርስ “ጀዘሮ” ኣብ ዝበሃል ቦታ ዝዓለበ ኮይኑ፡ ድሮ’ውን ናይ ዝዓለበሉ ከባቢ ስእልታት ናብ መሬት ክሰድድ በቒዑ ከም ዘሎ ተገሊጹ። ድሕሪ ምዕላብ እቲ ሮቦት ኣብ መከታተሊ ተልእኾታት ናሳ ድሙቕ ናይ ሓጎስ ስምዒታት ከም ዝተራእየን፡ ነዚ ተልእኾ ዕውት ክኽውን ዝሰረሐት ጉጅለ’ውን ካብ ላዕለዎት ሰበ-ስልጣን ናሳ ናእዳ ይውሕዘላ ምህላው ተሓቢሩ።
እዚ ሮቦት ዓሊብሉ ዘሎ ቦታ፡ ብተመራመርቲ ጠፈር ቅድሚ ቢልዮናት ዓመታት ቀላይ ዝነበሮ ምዃኑ ዝእመን ኮይኑ፡ ብመሰረት ውጥን ናሳ፡ እቲ ሮቦት ንዝመጽእ ክልተ ዓመታት ህላወ ህይወት ኣንፈት ዝህቡ ዝተፈላለየ ኲዕታ ከካይድ ምዃኑ ምክትል ሓላፊ እዚ ተልእኾ ይገልጽ።


text:
ፓርትታት ኮንግረስ ህዝቢ ኦሮሞን ናይ ኦሮሞ ፊደራላዊ ዴሞክራሲያዊ ምንቅስቓስን ናይ ኦሮሞ ፌደራላዊ ኮንግረስ ብዝብል ሽም ሓድሽ ፓርቲ ምፍጣሮም ኣፍሊጦም።እቲ ፓርቲ መንግስቲ ብሽብር ንዝኸሰሶም ንኣቶ በቀለ ገርባ ናይቲ ሓድሽ ፓርቲ ምኽትል ፕሬዝዳንት ገይሩ መሪፁዎም።
ሓዱሽ ፓርቲ ንምፍጣረ ኣብ ዝተፀውዐ ጉባኤ ተኣከብቲ ካብዘውፅእዎ ምግለፂ ከምዝተገለፀ ኮንግረስ ህዝቢ ኦሮሞን ፌደራላዊ ዴሞክራሲያዊ ምንቅስቓስ ኦሮሞን ብውልቂ ብምቅላስ ዝተወሰነ ውፅኢት እንተመዝገቡ እውን ዝቃለስሉ ንዘለው ህዝቢ ዝደልዮ ውፅኢት ንምምፃእ ስለዘይክኣሉ እዞም ውድባት ናይ ህዝቦም ቓልሲ ኣብ ሸቱኡ ንምብፃሕ ብሓባር ንምቅላስ ሓድነት ብምፍጣር ሓደ ናይ ፖለቲካ ፓርቲ መስሪትና ኣለና ይብል።
እቲ መግለፂ ሕዚ ኣብ ኢትዮጵያ ኣለው ዝበሎም ዓብየቲ ፖለቲካዊ፡ኢኮኖሚያውን ማሕበራውን ሽግራት ዘንፀባረቐን ንመፍትሒኦም ፃውዒት ዘቕረበን እዩ።ምንጪ እቶም ሽግራት ገዛኢ ፓርቲ ኢህወድግ እዩ ይብል።
እቲ ናይ ሓባር መግለፂ ኢትዮጵያ ተቐቢላ ኣብ ሕገመንግስታ ዘፅደቐቶም ዓለምለኸ ሰነዳት ሰብኣውን ዴሞክራሲያዊን መሰላት ኢህወደግ ብምጥሓስ ኣብ ልዕሊ ህዝቢ ኦሮሞ እናብፅሖ ዝርከብ ተግባራት ምንክልባት፡ምፍርራህ፡መግረፍቲ፡ ማእሰርትን መቕተልትን ብቕልጡፍ ጠጠው ንኸብል ብኣፅንኦት ንፅውዕ ይብል።
ናይ ኦሮሞ ህዝቢ ባህልን ቛንቛን ንምምዕባል ኦሮምኛ ብህፁፅ ናይ ፈዴራል ናይ ስራሕ ቛንቛ ንክኸውን እውን ፀዊዑ’ሎ።
ኣቦመንበር ብምዃን ዝተመረፁ ዶክተር መረራ ጉዲና ነታ ሃገር ይኹን ንሓድሽ ፓርቶም ቀንዲ ፈተና ፖሊስን ኣሰራርሓን ኢህወደግ እዩ ክብሉ ይኸሱ።
እቲ መስራቲ ጉባኤ ብኣቦመንበርነት ዶክተር መረራ ጉዲና፡ብምኽትል ኣቦ ምነበርነት መንግስቲ ብሽብር ኸሲሱ ዝኣሰሮም ኣቶ በቀለ ገርባ ብዋና ፀሓፍነት ድማ ኣቶ በቀለ ነጋ መሪፁ’ሎ።
እቲ ውህደት ትማሊ ክፍፀም እንተሎ ተወከልቲ ሃገራዊ ምርጫ ቦርድን ካልኦት ተወከልቲ ተቓወምቲ ፖለቲካዊ ፓርትታትን ተረኺቦም ነይሮም።